title: হ্যারি হুডিনি

text: হুডিনি ১৮৭৪ সালের ২৪ মার্চ হাঙ্গেরির বুদাপেস্ট নগরীতে জন্মগ্রহণ করেন। তার পিতার নাম সামুয়েল ভাইস্; তিনি ছিলেন একজন ইহুদি সম্প্রদায়ভুক্ত হিব্রুভাষার পন্ডিত ব্যক্তিত্ব। জন্মের পর তার নাম রাখা হয় এরিখ ভাইস্ (Erich Weiss)।


title: হ্যারি হুডিনি

text: এরিখের জন্মের অল্প কিছুদিন পরেই তার পুরো পরিবার মার্কিন যুক্তরাষ্ট্রের নিউইয়র্ক নগরীতে চলে আসে; তবে সেখানে বিশেষ কোন সুযোগ-সুবিধা না হওয়ায় তারা অল্পকালের মধ্যেই উইসকন্সিন-এর আপলটন নগরীতে চলে আসে। এখানে ১৮৮৮ সালের নভেম্বর মাসে, মাত্র ১৪ বছর বয়সে, দারিদ্রের মোকাবেলায় এরিখ্ এক নেকটাই তৈরির কারখানায় চাকুরি নেন এবং এখানে চাকুরি করার সময়ই তিনি মাজিকের প্রতি প্রবল আকর্ষণ অনুভব করেন ও ম্যাজিশিয়ান বা জাদুকর হবেন বলে দৃঢ়প্রতিজ্ঞ হন। এ ব্যপারে এরিখের সহযোগী হন জ্যাকভ হাইমান নামের তার একজন সহকারী মজুর। সিদ্ধান্ত অনুযায়ি তারা কাজ শুরু করেন এবং বিখ্যাত ফরাসি জাদুকর জাঁইউজিঁ রাবার্তো হুডিনির নামাণুসারে নিজেদের নাম রাখেন হুডিনি। এরিখ এবং হাইমান জুটিরনাম হল "হুডিনি ব্রাদর্স"; অবশ্য জ্যকভ শেষ পর্যন্ত তার সাথে থাকেননি। এরপর হুডিনিকে আর ফিরে তাকাতে হয়নি। একের পর এক আশ্চর্য সব জাদুর কলাকৌশল দেখিয়ে তিনি দর্শকচিত্ত জয় করেন। অল্প কিছুদিনের মধ্যেই সারা মার্কিন যুক্তরাষ্ট্রসহ ইউরপের দেশে দেশে তার নাম-ডাক ছড়িয়ে পরে।


title: হ্যারি হুডিনি

text: এক নজরে হুডিনির জীবনের কিছু উল্লেখযোগ্য ঘটনাঃ


title: হ্যারি হুডিনি

text: হিস্টোরি টিভিতে হুডিনি চরিত্রে অভিনয় করেন দ্য পিয়ানিস্ট খ্যাত অভিনেতা এড্রিয়েন ব্রাডি। হুডিনির জন্ম ইহুদী পরিবারে। গরীব পরিবারের সন্তান যার ভবিষ্যতও লেখা ছিলো অন্য সব জাদুকরদের মত ম্যাজিক দেখিয়ে জীবন অতিবাহিত করা। কিন্তু এই হুডিনি নিজ দক্ষতায় নিজেকে নিয়ে যান অনন্য এক উচ্চতায়। প্রচলিত ম্যাজিকের অলৌকিকতা আর আধ্যাত্বীকতার সব ঘটনাকে অস্বীকার করে তিনি বলেন যে যাদু নিজের দক্ষতা আর বিজ্ঞানের কিছু কৌশল প্রয়োগ ছাড়া আর কিছুই নয়। যখন তিনি ছিলেন তার ক্যারিয়ারের সর্বোচ্চ শিখরে,জনপ্রিয়তা তুঙ্গে; তখন তিনি যদি এসবের কারন হিসেবে নিজের আধ্যাত্বিক আর অলৌকিক ক্ষমতার কথা প্রকাশ করতেন তবে হয়ে যেতে পারতেন আরও বিখ্যাত,আরও ধনী। কিন্তু তিনি সবসময়ই বলতেন, এসব তিনি বিশ্বাস করেন না। তিনি অলৌকিকতা,আধ্যাত্বিকতায় বিশ্বাস করেন না। কারন তিনি এসবের প্রমান পান নি।


title: হ্যারি হুডিনি

text: হুডিনি বিয়ে করেন নন ইহুদী এক যুবতীকে। যখন হুডিনিকে মেয়েটি তার মায়ের কাছে নিয়ে যায় তখন মেয়েটির মা তাকে চড় মেরে বলে,"তুই  একটা ইহুদীকে বিয়ে করেছিস!" ইহুদীদের তখনও বাঁকা চোখে দেখা হতো। হুডিনি তার উপর আবার ম্যাজিশিয়ান।


title: হ্যারি হুডিনি

text: হুডিনির মায়ের মৃত্যর পরে ঘটে যায় কিছু নাটকীয় ঘটনা। আত্মা নিয়ে কাজ করা অলৌকিক ক্ষমতার অধিকারী যাদুকরেরা বলে যে হুডিনিকে তারা তার মৃত মায়ের আত্মার সাথে কথা বলিয়ে দিতে পারবে। ইংল্যান্ডে নামকরা সব প্লানচ্যাটকারীদের সভা বসে যারা মৃত মানুষের আত্মাকে ডেকে নিয়ে কথা বলাতে পারে। সভা শুরু হয়।পর্দার আড়ালে গায়েবী কন্ঠে আত্মা নেমে আসে।কথা বলে ওঠে হুডিনির মায়ের আত্মা। কিন্তু হুডিনির চোখ এড়ানো তো অসম্ভব। তিনি ধরে ফেলেন যে এসব প্রতারনা। প্রতারক জাদুকরদের এসব ভেল্কিবাজি ধরা পড়ে যাওয়ায় তারা ক্ষিপ্ত হয় হুডিনির প্রতি। হুডিনি ১০ হাজার ইউরো পুরষ্কার ঘোষনা করেন-যদি কেউ তাদের এসব আত্মাকে ডেকে আনা,আধ্যাত্বিকতা,অলৌকিকতা প্রমান করতে পারে তবে তাদের দেওয়া হবে এই অর্থ পুরস্কার।


title: হ্যারি হুডিনি

text: সেই সময়ে হুডিনির শত্রু হয়ে পড়েন স্বয়ং শার্লক হোমসের স্রষ্টা স্যার আর্থার কোনান ডায়েল। ভাবতেই অবাক লাগে তার মত লোক আধ্যাত্বিকতা ও অলৌকিকতায় বিশ্বাস করতেন। এসব নিয়ে সভা সেমিনার আয়োজন করে বক্তৃতা দিতেন।তিনি হুডিনির ভক্ত ছিলেন। হুডিনির প্রতিভা আর ম্যাজিকে মুগ্ধ হয়েছিলেন। আর্থার কোনান ডায়াল হুডিনিকে বলেন যে তুমি তো অনেক ভালো জাদু দেখাও। নিশ্চয়ই কোনো আধ্যাত্বিক আলৌকিক ক্ষমতার প্রভাবে এসব দেখাও। কিন্তু হুডিনি এসব অস্বীকার করেন। বলেন এসব তার দক্ষতা ও বিজ্ঞানের কৌশল। এসবে আধ্যাত্বিকতার বিন্দুমাত্র কিছু নেই।


title: হ্যারি হুডিনি

text: শিক্ষিত এবং পেশায় ডাক্তার আর্থার কোনান ডায়াল,যার হাত ধরে বেরিয়ে এসেছে অনবদ্য এক যুক্তিবাদী চরিত্র শার্লক হোমস। তার মতো লোকও বিশ্বাস করতেন এই আধ্যাত্বিকতা আর অলৌকিকতায়। বিশ্বাস করার কারনও ছিলো। এসব দিয়েই মানুষকে ধোকা দিয়ে প্রচুর অর্থ উপার্জন করতো তান্ত্রিক,যাদুকররা। স্যার আর্থার কোনান ডায়ালের স্ত্রী লেডি আর্থারকে প্রতারক আখ্যা দিয়ে এসব প্লানচ্যাট,আত্নাকে ডেকে এনে কথা শোনা এসব মিথ্যা ঘোষনা করেন হুডিনি।তৎকালীন সমাজে আর্থার পরিবারের প্রভাব প্রতিপত্তি ছিলো অনেক বেশি। তাদের বিরুদ্ধে যাওয়ায় সুশীল সমাজের অনেকেই ক্ষেপে যায় হুডিনির বিরুদ্ধে। হুডিনি চ্যালেঞ্জের টাকা হাতে নিয়ে ঘোষনা দিয়েছিলেন,কেউ এসব প্রমান করতে পারলে তাকে সাথে সাথেই দিয়ে দেবেন এই পুরস্কারের অর্থ। আজীবন তিনি লড়াই করে গেছেন কুসংস্কারের বিরুদ্ধে। মানুষের বিশ্বাসকে কাজে লাগিয়ে প্রতারনাকারী এসব যাদুকর ও মানুষদের বিরুদ্ধে। কিন্তু এদের খুটির জোর,প্রভাব প্রতিপত্তি অনেক বেশি তা জানতেন ভালো করেই। এরই ফলশ্রুতিতে একদিন আততায়ীর হামলায় মারাত্মকভাবে আহত হয়ে কিছুদিন পর মারা যান এই কালজয়ী যাদুকর - দ্য গ্রেট হুডিনি।


title: গজকচ্ছপ

text: গজকচ্ছপ, মহাভারতের একটি আখ্যানাংশ। গজ বা হাতি ও কচ্ছপ পূর্বজন্মের বিবাদপরায়ণ অভিশপ্ত দুই ভাই। পরস্পরের অভিশাপে তাদের একজন গজ ও অন্য জন কচ্ছপে পরিণত হন —এ নিয়েই এই অংশের কাহিনী আবর্তিত।


title: গজকচ্ছপ

text: বিভাবসু নামে ক্রুদ্ধ স্বভাবের এক মহর্ষি ছিলেন। তার ছোট ভাইয়ের নাম ছিল মহাতপা সুপ্রতিক। সুপ্রতিক বড় ভাই বিভাবসুর সঙ্গে একত্রে বাস করতে অসম্মতি জানিয়ে ধন-সম্পদ ভাগ করে দিতে বললে বিভাবসু তাকে অভিশাপ দেন যে, 'তুমি গজ বা হস্তি হও '। তখন সুপ্রতীকও বিভাবসুকে পাল্টা শাপ দেন যে 'তুমি কচ্ছপ হও '। তারপর তারা গজ ও কচ্ছপে পরিণত হন এবং পূর্বশত্রুতাবশে পরস্পর বিদ্বেষভাবাপন্ন হয়ে ওঠেন। এক সরবরে তারা বহুকাল যুদ্ধরত ছিলেন। তাদের সেই রুদ্ররূপ ও আক্রমণ ভয়ঙ্কর এবং অমঙ্গলজনক। "গজকচ্ছপের যুদ্ধ" প্রবাদতুল্য কথাটি এই কাহিনী থেকেই এসেছে।


title: গজকচ্ছপ

text: এদিকে অমৃত আহরণের জন্য গরুড় স্বর্গগমণকালে প্রচন্ড ক্ষুধার্ত হয়ে পড়লে পিতা কশ্যপের কাছে খাদ্য প্রার্থনা করেন। কশ্যপ তাকে নিকটস্থ সরবরে যুদ্ধরত গজকচ্ছপকে খেয়ে ফেলতে বলেন। পিতার নির্দেশে গরুড় এক নখে গজকে ও অপর নখে কচ্ছপকে তুলে এনে জনমানবহীন এক পর্বতশৃঙ্গে বসে খেয়ে ফেলেন।


title: যোজনী

text: যোজনী বা যোজ্যতা বলতে, রসায়ন শাস্ত্রে, কোনো মৌলিক পদার্থের আরেকটি মৌলিক পদার্থের সঙ্গে রাসায়নিক বিক্রিয়ার মাধ্যমে সংযুক্ত হওয়ার ক্ষমতা বোঝায়। যোজনী দ্বারা কেবল মৌলিক পদার্থ নয় কোনো যোগমৌলেরও আরেকটি মৌলিক পদার্থ বা যৌগমৌলের সঙ্গে বিক্রিয়ার ও যৌগ গঠনের ক্ষমতা বোঝায়। সংখ্যা দ্বারা মৌলিক পদার্থের যোজনী প্রকাশ করা হয়। কার্বনের যোজনী ৪ ; এর অর্থ হচ্ছে কার্বনের একটি পরমাণু হাইড্রোজেনের সর্বোচ্চ ৪টি পরমাণুর সঙ্গে যুক্ত হতে পারে। হাইড্রোজনের পরমাণুতে মুক্ত ইলেক্ট্রণের সংখ্যা ১ ; অন্য দিকে কার্বনের পরমাণুতে মুক্ত ইলেক্ট্রণের অভাব ৪। এই হিসাবেই কার্বনের যোজনী স্থির করা হয়েছে ৪। অর্থাৎ, কোন মৌলিক পদার্থ বা যৌগমৌলের যোজনী নিরূপণে হাইড্রোজনের সঙ্গে যুক্ত হওয়ার ক্ষমতা বিবেচনা করা হয়। তবে যোজনী কোনো স্থিরাংক নয়, অবস্থাভেদে এটির পরিবর্তন ঘটে। তদসত্বেও, হাইড্রোজেনের যোজনী একক এবং অপরিবর্তনীয় বিধায় একেই অন্যান্য মৌলিক পদার্থ বা যোগমৌলের যোজনী নিরূপণের ভিত্তি হিসাবে বিচেনা করা হয়। একইভাবে যৌগমৌল মিথাইলের (CH 3) যোজনী একক এবং অপরিবর্তনীয় গণ্য করা হয়।


title: ঢাকা বিশ্ববিদ্যালয় শোক দিবস

text:
ঢাকা বিশ্ববিদ্যালয় শোক দিবস প্রতি বছরের ১৫ অক্টোবর পালিত হয়। ১৯৮৫ খ্রিস্টাব্দের ১৫ অক্টোবর প্রাচীন জগন্নাথ হলের একটি আবাসিক ভবনের ছাদ ধ্বসে পড়লে সংঘটিত হয় মর্মান্তিক দুর্ঘটনা। এতে প্রাণ হারায় ৩৯ জন ছাত্র, কর্মচারী ও অতিথি। এরপর থেকেই সাংবার্ষিক ভিত্তিতে ঐ দিনটি ঢাকা বিশ্ববিদ্যালয় শোক দিবস হিসেবে পালন করা হয়।
পরবর্তিকালে ওই দুর্ঘটনায় নিহতদের সম্মানে জগন্নাথ হলে অক্টোবর স্মৃতি ভবন নামে একটি ভবন নির্মিত হয়।


title: পরমাণু অস্ত্র পরীক্ষা

text: পরমাণু অস্ত্র পরীক্ষা মূলতঃ নির্দিষ্ট কোন দেশ কর্তৃক পারমাণবিক অস্ত্রের কার্যকারিতা সম্পাদন, ধ্বংসাত্মক সক্ষমতা অর্জন এবং বশীভূত সংক্রান্ত সিদ্ধান্তে উপনীত হওয়ার পরীক্ষণ বিশেষ।


title: পরমাণু অস্ত্র পরীক্ষা

text: ইতিহাসের দিকে তাকালে দেখা যায় যে, পারমাণবিক অস্ত্র পরীক্ষা মূলতঃ চারটি শ্রেণিতে বিভক্ত। এ ধরণের পরীক্ষাগুলো কোন মাধ্যমের সাহায্যে কিংম্বা নির্দিষ্ট জায়গায় করা হয়েছে।


title: পরমাণু অস্ত্র পরীক্ষা

text: পরমাণু অস্ত্র পরীক্ষার প্রথম ঘটনাটি ঘটে ১৬ জুলাই, ১৯৪৫ সালে। ঐদিন ম্যানহাটন প্রকল্পের আওতায় যুক্তরাষ্ট্রের নিউ মেক্সিকো অঙ্গরাজ্যের অ্যামোগোর্দো'র কাছে পরীক্ষা চালানো হয়েছিল। প্রকল্পের কোড নেম ছিল ট্রিনিটি।


title: পরমাণু অস্ত্র পরীক্ষা

text: পরীক্ষাটি ছিল প্রকৃতপক্ষে পরমাণু অস্ত্র গঠনের সম্ভাব্যতা যাচাই করা এবং ধারণা সম্বন্ধে অবগত ও নিশ্চিত হওয়া যে উক্ত পরীক্ষার প্রকৃত আকার-আয়তন কিরূপ হবে। পাশাপাশি এর বিরূপ প্রতিক্রিয়াই বা কিরূপ হবে যা দ্বিতীয় বিশ্বযুদ্ধের অন্যতম অক্ষশক্তি জাপানের বিরুদ্ধে প্রয়োগ করার পূর্বেই কিঞ্চিৎ ধারণা অর্জন করা।


title: পরমাণু অস্ত্র পরীক্ষা

text: এ পরীক্ষণের ফলে পরমাণু অস্ত্র বিস্ফোরণের অনেক প্রতিক্রিয়ার প্রায় সঠিক ফলাফল সম্পর্কে অবগত হন সংশ্লিষ্ট বিজ্ঞানীরা। কিন্তু পরমাণু বোমা বিস্ফোরণের ফলে বায়ুবাহিত তেজস্ক্রিয় কণাসমূহের পার্শ্বপ্রতিক্রিয়া সম্পর্কে সঠিক ধারণা পাননি তারা। হিরোশিমা ও নাগাসাকিতে পারমাণবিক বোমা বিস্ফোরণের পরই প্রকল্পের বিজ্ঞানীরা এর বিরূপ প্রভাব সম্পর্কে অবগত হন।


title: পরমাণু অস্ত্র পরীক্ষা

text: বিশ্বের প্রথম দেশ হিসেবে মার্কিন যুক্তরাষ্ট্র পারমাণবিক বোমা আবিস্কার ও উন্নয়নের জন্য উদ্যোগী হয়। যুদ্ধক্ষেত্র হিসেবে তারাই একমাত্র দেশ হিসেবে দ্বিতীয় বিশ্বযুদ্ধে জাপানের হিরোশিমা এবং নাগাসাকি নগরীতে পৃথক দু'টি আণবিক বোমা পতনপূর্বক বিস্ফোরণ ঘটায়। সরকারী হিসেব মোতাবেক স্নায়ুযুদ্ধকালীন সময়ের পূর্বে ও পরবর্তী সময়ে ১০৫৪টিরও অধিক পরমাণু অস্ত্র পরীক্ষা কার্য পরিচালনা করে। এছাড়াও তারা অনেক দূরপাল্লার অস্ত্র নির্মাণে প্রভূতঃ উন্নয়ন ঘটায়।


title: পরমাণু অস্ত্র পরীক্ষা

text: সাবেক সোভিয়েত ইউনিয়ন তাদের তৈরীকৃত প্রথম আণবিক বোমা (আরডিএস-১) ২৯ আগস্ট, ১৯৪৯ সালে আবিস্কার করে। কিন্তু এর পূর্বেই মার্কিন যুক্তরাষ্ট্র ছয়টি পারমাণবিক বোমা পরীক্ষা করে ফেলে। ১৯৪৬ সালে অপারেশন ক্রসরোড নামে দুইটি পরমাণু বোমার পরীক্ষামূলক বিস্ফোরণ ঘটায় যা ছিল তাদের ঐসময়কার তুলনায় ২০% বেশী। ১৯৫০-এর দশকে মার্কিন যুক্তরাষ্ট্র পরমাণু পরীক্ষার জন্য তাদের নিজস্ব এলাকা হিসেবে "নেভাদা টেস্ট সাইট" এবং মার্শাল দ্বীপপুঞ্জের "প্যাসিফিক প্রোভিং গ্রাউন্ড" গড়ে তোলে।


title: পরমাণু অস্ত্র পরীক্ষা

text: নভেম্বর, ১৯৬২ সাল পর্যন্ত ব্যাপক, বিস্তৃত ও বৃহৎ মার্কিন পারমাণবিক পরীক্ষাগুলো স্থলভাগে সম্পন্ন হতো। পরবর্তীতে আংশিক পরীক্ষা বন্ধ চুক্তিতে আবদ্ধ হয়ে তারা আত্মরক্ষার্থে ভূ-গর্ভে পরীক্ষা কার্যসম্পন্ন করে মূলতঃ পারমাণবিক বিস্ফোরণের ফলে সৃষ্ট তেজস্ক্রিয়তা বন্ধের লক্ষ্যে।


title: পরমাণু অস্ত্র পরীক্ষা

text: ১৯৪০ সাল থেকে ১৯৯৬ সালের মধ্যে পরমাণু অস্ত্র উন্নয়নে মার্কিন প্রশাসন প্রায় $৮.৬৩ ট্রিলিয়ন ডলার ব্যয় করে। ফেব্রুয়ারি, ২০০৬ সাল পর্যন্ত $১.২ বিলিয়ন ডলারেরও অধিক পরিমাণ অর্থ পারমাণবিক দূর্ঘটনাজনিত কারণে ক্ষতিগ্রস্ত মার্কিন নাগরিকদেরকে প্রদান করতে বাধ্য হয়। ১৯৯৮ সাল পর্যন্ত $৭৫৯ মিলিয়ন ডলার অর্থ মার্শাল দ্বীপপুঞ্জের অধিবাসীদেরকে পরমাণু পরীক্ষাজনিত কারণে প্রদান করে।


title: পরমাণু অস্ত্র পরীক্ষা

text: ১৯৪০-এর দশকে নতুন ধরণের পরমাণু বোমা হিসেবে হাইড্রোজেন বোমা আবিস্কারের মাধ্যমে সোভিয়েত ইউনিয়ন সমগ্র বিশ্বে ব্যাপক আলোড়ন সৃষ্টি করে। হাইড্রোজেন বোমার পরীক্ষণের স্থল হিসেবে তারা প্রশান্ত মহাসাগরকে বেছে নেয়। এছাড়াও তারা পরমাণু বিভাজন বা ফিসন করে একের পর এক নিত্য নতুন ও উন্নততর পারমাণবিক বোমা আবিস্কার করতে থাকে।


title: পরমাণু অস্ত্র পরীক্ষা

text: সোভিয়েত ইউনিয়ন সীমিত মাত্রায় বিশেষ করে কাজাখিস্তানে পরমাণু অস্ত্রের পরীক্ষা শুরু করে। এরই প্রেক্ষাপটে মার্কিন যুক্তরাষ্ট্র-সোভিয়েত ইউনিয়নের মধ্যে কূটনৈতিক সম্পর্কে শৈথিল্যের সূত্রপাত হয়, যা ইতিহাসে স্নায়ুযুদ্ধ বা ঠাণ্ডা যুদ্ধ বা শীতল যুদ্ধ নামে পরিচিত। কিন্তু উভয় দেশই পরমাণু অস্ত্রের পরীক্ষা কার্য অব্যাহত গতিতে চালাতে থাকে। তারা বিংশ শতকের অর্ধেকেরও বেশি সময়কাল শত শত পারমাণবিক বোমার বিস্ফোরণ ঘটিয়ে নিজেদের শক্তিমত্তা ও সক্ষমতা যাচাই করেছে।


title: পরমাণু অস্ত্র পরীক্ষা

text: ১৯৪২ সালের দিকে "আলিয়ানোভস্কের" একটি গবেষণাগারে কাজ করেছেন আন্দ্রে শাখারভ। দ্বিতীয় বিশ্বযুদ্ধ শেষে মহাজাগতিক রশ্মি নিয়ে গবেষণা করেন তিনি। ১৯৪৮ এর মাঝামাঝি সময়ে "ইগোর কুর্চাতোভ" এবং "ইগোর ট্যামকে" সাথে নিয়ে সোভিয়েত আণবিক বোমা প্রকল্পে অংশ নেন। ২৯ আগস্ট, ১৯৪৯ সালে প্রথমবারের মতো সোভিয়েত আণবিক অস্ত্র পরীক্ষা সম্পন্ন হয়। ১৯৫০ সালে সারোভে তিনি প্রথমবারের মতো মেগাটন-দূরত্বের সোভিয়েত হাইড্রোজেন বোমা নক্সার মান উন্নয়নে প্রধান ভূমিকা নেন। এ নক্সাই পরবর্তীকালে শাখারভের তৃতীয় চিন্তা নামে রাশিয়া এবং টেলার-উলাম নক্সা নামে মার্কিন যুক্তরাষ্ট্রে পরিচিতি লাভ করে। ১৯৫৫ সালে "আরডিএস-৩৭" নামে প্রথম পরীক্ষা চালানো হয়। এরচেয়েও ব্যাপক মাত্রায় ও একই নক্সায় শাখারভ কাজ করেছিলেন। ৫০ মেগাটন ওজনের জার বোম্বা নামে অক্টোবর, ১৯৬১ সালে পরীক্ষা চালানো হয়। স্মরণাতীতকালের মধ্যে সবচেয়ে শক্তিশালী ও বিশ্বের সর্ববৃহৎ পরমাণু অস্ত্র পরীক্ষা হিসেবে এর বিস্ফোরণ ঘটানো হয়। বিস্ফোরণ পরবর্তী সময়ে মাশরুম আকৃতির বিরাট কৃত্রিম মেঘমালা ১৬০ কি.মি. দূর থেকেও দৃশ্যমান হয়েছিল। এছাড়াও, ৫৬ কি.মি. উঁচু স্থান থেকে স্পষ্ট দেখা গিয়েছিল এ মেঘমালা।


title: পরমাণু অস্ত্র পরীক্ষা

text: সোভিয়েত ইউনিয়নের পারমাণবিক বোমা আবিস্কারের প্রেক্ষাপটে আন্দ্রে শাখারভ হাইড্রোজেন বোমা'র জনক হিসেবে ইতিহাসে চিত্রিত হয়ে আছেন তাঁর স্ব-মহিমায়।


title: পরমাণু অস্ত্র পরীক্ষা

text: আণবিক ও পারমাণবিক বোমা পরীক্ষণের প্রেক্ষাপটে অনেক ধরণের ক্ষতিকর পার্শ্বপ্রতিক্রিয়ার পরিবেশ সৃষ্টি করতে পারে। ১৯৫৪ সালে মার্কিন যুক্তরাষ্ট্রের "ক্যাসল ব্র্যাভো" এলাকায় পরিচালিত আণবিক পরীক্ষার প্রেক্ষাপটে একগুচ্ছ পার্শ্বপ্রতিক্রিয়ার কথা তুলে ধরা হয়েছিল। এতে ক্ষতির মাত্রা অত্যন্ত বিপজ্জনক স্তরে পৌঁছে এবং ১০০ মাইলেরও অধিক আয়তনবিশিষ্ট জনবসতিপূর্ণ দ্বীপ এলাকায় ছড়িয়ে পড়ে। পাশাপাশি আশপাশের অনেকগুলো জনবসতিপূর্ণ এলাকায়ও এর প্রভাব লক্ষ্য করা গিয়েছিল। যদিও এর প্রতিক্রিয়া দ্রুত ঘটে থাকে; তবুও অন্যান্য পার্শ্বপ্রতিক্রিয়া আক্রান্ত হয়ে দ্বীপবাসীরা ভুগতে থাকেন। তন্মধ্যে ছিল - তেজস্ক্রিয়তাজনিত কারণে পুড়ে যাওয়া, ক্যান্সারে আক্রান্তের হার বৃদ্ধি পাওয়া এবং জন্ম বিকলাঙ্গতা।


title: পরমাণু অস্ত্র পরীক্ষা

text: এ অস্ত্রের পরীক্ষাসহ নতুন ধরণের হাইড্রোজেন বোমা আবিস্কার ও পরীক্ষার ফলে বিজ্ঞানীমহল কল্পনাও করতে পারেননি যে মনুষ্য সমাজের জন্য কত বিপজ্জনক হতে পারে এটি। বিস্ফোরণের ফলাফল ছিল ১৫ মেগাটন বা টিএনটি সমমানের যা পূর্বেকার পরীক্ষণের তুলনায় দ্বিগুণ ক্ষমতাসম্পন্ন। এছাড়াও এটি বিপুল পরিমাণে তেজস্ক্রিয় পদার্থ ছড়িয়ে ফেলতে সক্ষম যা মানবদেহের জন্য অত্যন্ত ক্ষতিকর। আবহাওয়া স্তরের পাশাপাশি জীববৈচিত্র্যে ব্যাপক প্রভাব বিস্তার করে যা আগাম চিত্র পরিস্কারভাবে তুলে ধরা সম্ভব নয়।


title: পরমাণু অস্ত্র পরীক্ষা

text: "দাইগো ফুকুরিও মারু" নামীয় জাপানের মৎস্য আরোহণকারী একটি নৌকা তখন আশেপাশেই ছিল। ঐ নৌকার একজন নাবিক তেজস্ক্রিয়তায় আক্রান্ত হয়ে বন্দরে প্রত্যাবর্তনের পরপরই মৃত্যুমুখে পতিত হয়। এরফলে জাপানের খাদ্য সরবরাহকারী প্রতিষ্ঠানগুলোয় তেজস্ক্রিয় পরিবাহী মাছ বহন ও বাজারজাতকরণের প্রেক্ষাপটে ভীতিকর ও উদ্বেগজনক পরিবেশের সৃষ্টি হয়।


title: পরমাণু অস্ত্র পরীক্ষা

text:
! তারিখ
! সাঙ্কেতিক নাম
! পরিমাণ (কিলোটন)
! দেশ
! class="unsortable"|গুরুত্ব


title: ত্রিকোণমিতিক অপেক্ষক

text: ত্রিকোণমিতিক অপেক্ষক () বলতে গণিতে কোণের অপেক্ষককে বোঝায়। এটি বৃত্তীয় ফাংশন নামেও পরিচিত। ত্রিভুজে কোণের সাথে বাহুর সম্পর্ক তৈরির জন্য এই ফাংশনগুলো ব্যবহার করা হয়। ত্রিভুজ নিয়ে আলোচনার জন্য ত্রিকোণমিতিক ফাংশন খুবই গুরুত্বপূর্ণ।


title: ত্রিকোণমিতিক অপেক্ষক

text: সবচেয়ে বেশি পরিচিত ত্রিকোণমিতিক ফাংশনগুলো হলো সাইন (sin), কোসাইন (cos) এবং ট্যানজেন্ট (tan)। আদর্শ একক ব্যাসার্ধের বৃত্তে, যেখানে কেন্দ্রগামী ও "x"-অক্ষের সাথে কিছু কোণ করে থাকে এমন একটি রেখা দ্বারা গঠিত ত্রিভুজ-এর ক্ষেত্রে, কোণটির সাইন থেকে ত্রিভুজের "y"-উপাদান (উচ্চতা) পাওয়া যায়, কোসাইন থেকে ত্রিভুজটির "x"-উপাদান (ভূমি) এবং ট্যানজেন্ট থেকে ত্রিভুজটির ঢাল পাওয়া যায় ("x"-উপাদান ভাগ "y"-উপাদান)।


title: ত্রিকোণমিতিক অপেক্ষক

text: সাধারণত সমকোণী ত্রিভুজের দুইটি বাহুর অনুপাত দ্বারা ঐ ত্রিভুজের একটি কোণের ত্রিকোণমিতিক ফাংশন বুঝানো হয় এবং একইভাবে একক বৃত্তের বিভিন্ন ছেদাংশ দ্বারা সংজ্ঞায়ন করা যায়। আধুনিক সংজ্ঞাগুলো এই ফাংশনগুলোকে অসীম ধারা, কিছু ব্যাবকলনীয় সমীকরণের সমাধান এমনকি জটিল সংখ্যারূপেও প্রকাশ করে।


title: কেপলারের গ্রহীয় গতিসূত্র

text: জ্যোতির্বিজ্ঞানে কেপলারের গ্রহীয় গতিসূত্র (ইংরেজি ভাষায়: Kepler's laws of planetary motion) সূর্যের চারদিকে গ্রহগুলোর গতি ব্যাখ্যা করে। অবশ্য যেকোন তারার চারপাশে গ্রহের আবর্তন বা আরও সাধারণভাবে যেকোন বস্তুর চারপাশে আরেকটি বস্তুর ঘূর্ণন ব্যাখ্যার কাজে এটি ব্যবহার করা যেতে পারে। বিখ্যাত জার্মান জ্যোতির্বিজ্ঞানী ইয়োহানেস কেপলার গ্রহের গতির তিনটি সূত্র দিয়েছিলেন:


title: চট্টগ্রাম পলিটেকনিক ইন্সটিটিউট

text: চট্টগ্রাম পলিটেকনিক ইন্সটিটিউট বাংলাদেশের চট্টগ্রাম শহরে অবস্থিত দেশের দ্বিতীয় বৃহত্তম সরকারি পলিটেকনিক ইন্সটিটিউট। ১৯৬২ সালে প্রতিষ্ঠিত হয়।


title: চট্টগ্রাম পলিটেকনিক ইন্সটিটিউট

text: চট্টগ্রাম শহরের নাসিরাবাদ এলাকায় প্রায় ২০ একর জমিতে এই ইন্সটিটিউট অবস্থিত।


title: চট্টগ্রাম পলিটেকনিক ইন্সটিটিউট

text: উক্ত ইন্সটিটিউটে দুইটি ছাত্রীনিবাস এবং পাঁচটি ছাত্রাবাসের ব্যবস্থা রয়েছে এছাড়াও মূল একাডেমিক ভবনের সাথে সংযুক্ত আলাদা ভবনে মিলনায়তন ও গ্রন্থাগার রয়েছে। গ্রন্থাগারে প্রায় হাজারের অধিক বইয়ের সংগ্রহ আছে। পাশাপাশি শিক্ষক এবং কর্মচারীদের নিবাসের ব্যবস্থা আছে। বাংলাদেশ সরকারের শিক্ষা মন্ত্রণালয়ের কারিগরি শিক্ষা অধিদপ্তর কেন্দ্রীয়ভাবে দেশের সকল পলিটেকনিক ইন্সটিটিউটসমূহ পরিচালনা করে। একজন অধ্যক্ষের প্রত্যক্ষ তত্ত্বাবধানে উপাধ্যক্ষের সহযোগিতায় যাবতীয় একাডেমিক, প্রশাসনিক ও উন্নয়নমূলক কর্মকাণ্ড পরিচালিত হয়।


title: চট্টগ্রাম পলিটেকনিক ইন্সটিটিউট

text:
বাংলাদেশ স্বাধীন হওয়ার পূর্বে তৎকালীন পাকিস্তান সরকারের সময়ে ১৯৬২ সালে এই ইন্সটিটিউট প্রতিষ্ঠিত হয়।
প্রথম থেকেই এটি ৭টি ডিপার্টমেন্ট নিয়ে পরিচালিত হওয়া শুরু হয়।


title: চট্টগ্রাম পলিটেকনিক ইন্সটিটিউট

text: বর্তমানে চার বছর মেয়াদী ডিপ্লোমা-ইন-ইঞ্জিিনয়ারিং কোর্স চালু আছে। প্রত্যেক বিভাগের ছাত্র-ছাত্রীদের আবশ্যিকভাবে পাঠ্য বাংলা,ইংরেজি,গণিত,পদার্থবিজ্ঞান,রসায়নবিজ্ঞান, ব্যবস্থাপনা ইত্যাদি বিষয়ে পাঠদানের জন্য একটি ননটেকনিক্যাল স্টাডিজ বিভাগ রয়েছে।এতে ৭ টি অনুষদ আছেচার বছর মেয়াদে ইন্ডাস্ট্রিয়াল ট্রেনিং সহ মোট আটটি পর্বে এই কোর্স শেষ হয়। পর্ব সমাপনী পরীক্ষার ফলের ভিত্তিতে প্রতি পর্বে ৬৫% ছাত্র-ছাত্রী সরকারিভাবে বৃত্তি পেয়ে থাকে। বিশ্ব ব্যাংক গোষ্ঠী হতেও গরীব মেধাবী ছাত্র-ছাত্রীদের বৃত্তি প্রদান করে থাকে। আবার প্রতি বিভাগে ইন্ডাস্ট্রিয়াল ট্রেনিং চলাকালে প্রত্যেক ছাত্রছাত্রী মাসিক ভাতা পায়।


title: অ্যানড্রয়েড চালিত মোবাইল ফোনের তালিকা

text: অ্যানড্রয়েড () হল মোবাইলের জন্য কিছু সফটওয়্যারের সম্মিলন যাতে অপারেটিং সিস্টেম, মিডলওয়্যার এবং এপ্লিকেশনগুলো থাকে। এই পাতায় অ্যানড্রয়েড ব্যবহৃত হার্ডওয়্যার ডিভাইসগুলোর তালিকা তৈরী করার প্রচেষ্টা করা হয়েছে।


title: অ্যানড্রয়েড চালিত মোবাইল ফোনের তালিকা

text: ২০১১ সালের তৃতীয় চতুর্থাংশে গুগল ঘোষণা দেয় যে, অ্যানড্রয়েডের ব্যবহার ১৯০ মিলিয়ন পেরিয়েছে যা ২য় কোয়ার্টারে ছিল মাত্র ১৩৫ মিলিয়ন। এই পরিমাণ বৃদ্ধির জন্য কারণ দেখানো হয় ভারত এবং চীনের কম দামী স্মার্টফোন উৎপাদকের উৎপাদনকে।


title: অ্যানড্রয়েড চালিত মোবাইল ফোনের তালিকা

text: নিচের তালিকায় অর্ন্তভূক্ত ডিভাইসগুলি অ্যানড্রয়েড অপারেটিং সিস্টেম ব্যবহার করে। একই ডিভাইসের জন্য ব্যবহৃত বিভিন্ন নাম একই সারিতে দেয়া হয়েছে।


title: অ্যানড্রয়েড চালিত মোবাইল ফোনের তালিকা

text: কোন কলামের ব্যাখ্যার জন্য, দেখুন and/or .


title: অ্যানড্রয়েড চালিত মোবাইল ফোনের তালিকা

text: এই তালিকায় এসারের উৎপাদিত অ্যানড্রয়েড ফোনগুলো দেয়া হয়েছে।


title: পবিত্র রোম সাম্রাজ্য

text: পবিত্র রোম সাম্রাজ্য (ইংরেজি: Holy Roman Empire, জার্মান: Heiliges Römisches Reich) মধ্য ইউরোপে ৯৬২ থেকে ১৮০৬ সাল পর্যন্ত অস্তিত্বশীল ছিল। এর শাসনকর্তা ছিলেন "পুণ্য রোমান সম্রাট" বা হলি রোমান সম্রাট। মধ্যযুগ এবং আদি-আধুনিক যুগে সম্রাজ্যের রূপ বেশ পরিবর্তিত হয়, সম্রাটদের ক্ষমতা কমতে থাকে এবং বাড়তে থাকে রাজপুত্র বা প্রিন্সদের ক্ষমতা। শেষ শতকে এসে একে কেবল কিছু সার্বভৌম অঞ্চলের জোট ছাড়া আর কিছু বলা যেতো না।


title: পবিত্র রোম সাম্রাজ্য

text: সম্রাজ্যটির কেন্দ্র ছিল জার্মানিতে, যাকে তখন জার্মান সম্রাজ্য বলা। জার্মানি এবং আশপাশের কিছু অঞ্চল নিয়ে এই কেন্দ্র গঠিত হয়েছিল। স্বর্ণযুগে এই সম্রাজ্যের অধীনে ছিল ইতালীয় সম্রাজ্য এবং বুর্গুন্ডি সম্রাজ্যের মত বড় বড় অঞ্চল। অধিকাংশ সময় জুড়ে সম্রাজ্যটির মধ্যে কয়েক শত উপ-বিভাগ ছিল, যেমন প্রিন্সিপালিটি, ডুকি, কাউন্টি, মুক্ত রাজকীয় শহর (ফ্রি ইম্পেরিয়াল সিটি) এবং অন্যান্য ডোমেইন।


title: পবিত্র রোম সাম্রাজ্য

text: ৯৬২ সালে অটো ১ জার্মানির সম্রাট ঘোষিত হন, অনেকের মতে তিনিই প্রথম পুণ্য রোমান সম্রাট যাকে জার্মান ভাষায় বলা হতো রোমিশ-ডয়চার কাইজার। অবশ্য রোমান সম্রাটের পদবী প্রথম আনুষ্ঠানিকভাবে দেয়া হয়েছিল শার্লেমাইনকে। অটো ছিলেন এই অংশের প্রথম সম্রাট যিনি পূর্বতন কারোলিনজিয়ান রাজবংশের সদস্য ছিলেন না।


title: পবিত্র রোম সাম্রাজ্য

text: শেষ পুণ্য রোমান সম্রাট ছিলেন ফ্রান্সিস ২, যিনি ১৮০৬ সালে নেপোলীয় যুদ্ধের সময় সম্রাজ্যের বিলুপ্তি ঘোষণা করেন। এর আগে ১৫১২ সালে বর্তমান জার্মানির কোলোনে অনুষ্ঠিত একটি রাজকীয় ডায়েটে (অঞ্চলসমূহের প্রতিনিধিদের নিয়ে সভা) সম্রাজ্যের নাম পরিবর্তন করে রাখা হয়েছিল "জার্মান জাতিসমূহের পুণ্য রোমান সম্রাজ্য" (জার্মান: Heiliges Römisches Reich Deutscher Nation)।


title: পবিত্র রোম সাম্রাজ্য

text: আধুনিক ইউরোপের অনেকগুলো রাষ্ট্র এবং অঞ্চল এক সময় এই সম্রাজ্যের অধীনে ছিল। এর মধ্যে রয়েছে: জার্মানি (দক্ষিণ শ্লেসভিগ বাদে), অস্ট্রিয়া (বুর্গেনলান্ড বাদে), চেক প্রজাতন্ত্র, সুইজারল্যান্ড, লিশটেনস্টাইন, নেদারল্যান্ড, বেলজিয়াম, লুক্সেমবার্গ, স্লোভেনিয়া (Prekmurje বাদে), পূর্ব ফ্রান্সের অনেকগুলো অঞ্চল (প্রধানত, Artois, Alsace, Franche-Comte, French Flanders, Savoy, Lorraine), উত্তর ইতালি (মূলত লোম্বার্দি, পিয়েদমন্ত, এমিলিয়া-রোমানিয়া, তুস্কানি, ত্রেন্তিনো ও দক্ষিণ টিরোল) এবং পশ্চিম পোল্যান্ড (মূলত Silesia, Pomerania, Neumark)।


title: শার্লমাইন

text: শার্লেমাইন বা শার্ল দি গ্রেট (ফরাসি: Charlemagne, প্রকৃত উচ্চারণ: শার্লেমাইঞ) (৭৪২ - ২৮শে জানুয়ারি, ৮১৪) ৭৬৮ সাল থেকে ফ্রাংকদের রাজা এবং ৮০০ সাল থেকে তার মৃত্যুর পূর্ব পর্যন্ত পুণ্য রোমান সম্রাট ছিলেন। পশ্চিমা রোমান সাম্রাজ্যের পতনের তিন শতাব্দী পর, শার্লেমাইন ছিলেন পশ্চিম ইউরোপের প্রথম সম্রাট। তাঁর পিতা ছিলেন পেপিন দা শর্ট এবং মাতা বার্ট্রাডা অফ লাওন। তিনি ফ্রাংকিশ সাম্রাজ্যকে অনেক বর্ধিত করে তার মধ্যে মধ্য এবং পশ্চিম ইউরোপের অধিকাংশ রাজ্যকে অন্তর্ভুক্ত করেন। রাজত্বকালে তিনি ইতালীয় সম্রাজ্য দখল করেন এবং পোপ "তৃতীয় লিও" ৮০০ খ্রিঃ ২৫ শে ডিসেম্বর রোম নগরে তাঁকে "ইমপেরাতোর আউগুস্তুস" হিসেবে অভিষিক্ত করেন।


title: শার্লমাইন

text: ৭৬৮ খৃষ্টাব্দে পেপিন দ্য শর্ট এর মৃত্যুর পর শার্লেমাইন তার ভাই প্রথম কার্লোমানের সাথে ফ্রাঙ্কদের রাজা হন। ৭৭১ সালে প্রথম কার্লোমানের হঠাৎ মৃত্যুর পর তিনি ফ্রাঙ্কিয় রাজ্যের (বর্তমানকালের বেলজিয়াম, ফ্রান্স, নেদারল্যান্ড এবং পশ্চিম জার্মানি) নিরঙ্কুশ আধিপত্য গ্রহণ করেন এবং মৃত্যু পর্যন্ত রাজত্ব করেন। সামরিক অভিযানের মাধ্যমে তিনি রাজ্যকে সাম্রাজ্যে পরিণত করেন, যা ছিল পশ্চিম এবং মধ্য ইউরোপের অধিকাংশ এলাকা নিয়ে বিস্তৃত।


title: শার্লমাইন

text: ক্ষমতায় আসার পর থেকে শার্লেমাইন ব্যস্ত ছিলেন সকল জার্মানিক জনগণকে এক রাজত্বের আওতায় আনতে এবং তার প্রজাদের খৃষ্ট ধর্মে দীক্ষিত করতে। তিনি পোপের প্রতি তাঁর পিতার নীতি অব্যাহত রাখেন এবং লম্বার্ডদের কিংডম অফ লম্বার্ড (বর্তমান উত্তর ইতালি) থেকে উৎখাত করে পোপের রক্ষক হিসেবে দায়িত্ব পালন করেন। তিনি মুসলিম স্পেনের দিকে অভিযান পরিচালনা করেন। তিনি পূর্ব দিকে অবস্থিত রাজ্যেও আক্রমণ করেন এবং তাদের (উল্লেখযোগ্য: স্যাক্সন) বলপূর্বক খৃস্ট ধর্মগ্রহনে বাধ্য করেন। শার্লেমেন তার ক্ষমতার শীর্ষে পৌছান যখন, ৮০০ খৃষ্টাব্দের বড়দিনে পোপ তৃতীয় লিও তাকে সম্রাট উপাধিতে ভূষিত করে।


title: শার্লমাইন

text: রোমান সাম্রাজ্যের পর তিনি প্রথমবারের মত পশ্চিম ইউরোপের অধিকাংশ এলাকা একত্রিত করেন। কেউ কেউ তাঁকে "ইউরোপের জনক" বলেও সম্বোধন করে। তাঁর রাজত্বকালে ইউরোপে একটি নবজাগরণের সূত্রপাত ঘটে যাকে বর্তমানে ক্যারোলিঞ্জীয় রেনেসাঁ নামে অভিহিত করা হয়, কারণ শার্লেমাইন যে রাজবংশের সদস্য ছিলেন তার নাম ক্যারোলিঞ্জীয় (Carolingian) বংশ। সে সময় শিল্প, ধর্ম ও সংস্কৃতিতে ইউরোপ জুড়ে ব্যাপক পরিবর্তন আসে। অনেকগুলো রাজ্য দখল করে শার্লেমাইন পশ্চিম ইউরোপের সীমানা সংজ্ঞায়িত করেন এবং একইসাথে ইউরোপীয় মধ্যযুগের সময়সীমা নির্ধারণ করে দেন।


title: শার্লমাইন

text: ৮১৪ খ্রিঃ তিনি তাঁর সাম্রাজ্যের রাজধানী আখেন (বর্তমান জার্মানীতে অবস্থিত)-এ মারা যান। তাঁর মৃত্যুর পর সন্তান লুই দ্য পায়াস (ধার্মিক লুই) তাঁর সাম্রাজ্যের উত্তরাধিকারী হিসেবে সম্রাটের আসনে বসেন।


title: এক্সেপশন ব্যবস্থাপনা

text: এক্সেপশন ব্যবস্থাপনা () হলো কম্পিউটার বিজ্ঞানে, "এক্সেপশন" ব্যবস্থাপনা করে প্রোগ্রামকে সচল রাখার প্রক্রিয়াবিশেষ। "এক্সেপশন" বলতে বোঝায় এমন একটি ঘটনা যা একটা প্রোগ্রামের স্বাভাবিকভাবে চলাকে ব্যাহত করে। উদাহরণস্বরূপ প্রোগ্রামের কোনো পর্যায়ে কোনো সংখ্যাকে ০ দিয়ে ভাগ করলে এক্সেপশন তৈরি হয়। এক্সেপশন তৈরি হলে প্রোগ্রাম যাতে বন্ধ না হয়ে যায় সে জন্য প্রোগ্রামিং ভাষায় কিছু এক্সেপশন ব্যবস্থাপনার ব্যবস্থা থাকে। এ ব্যবস্থাপনা একেক ভাষার জন্য একেকভাবে কাজ করে।


title: এক্সেপশন ব্যবস্থাপনা

text: সি, সি++, সি#, ডি, জাভা, পিএইচপি, পাইথন, প্রোলগ, ডট নেট, প্যাস্কেল, রুবি, অ্যাকশন স্ক্রিপ্টসহ বেশিরভাগ প্রোগ্রামিং ভাষায় এক্সেপশন ব্যবস্থাপনা আছে। এসব ভাষায় এক্সেপশন তৈরি হলে স্বয়ংক্রিয়ভাবে স্ট্যাক থেকে যে ফাংশন এক্সেপশন তৈরি করেছে সেটাকে খুজে বের করা হয় এবং প্রোগ্রামের নিয়ন্ত্রণ সেখানে নিয়ে যাওয়া হয়। তবে কমন লিস্প (Common Lisp) এভাবে স্ট্যাকে না খুঁজে স্বাভাবিকভাবে প্রোগ্রামকে এগিয়ে নিয়ে যায়.।


title: এক্সেপশন ব্যবস্থাপনা

text: যখন একটা মেথডে ইরোর তৈরি হয় তখন মেথডটি একটি অবজেক্ট তৈরি করে এবং সেই অবজেক্টটা রানটাইম সিস্টেমে পাঠিয়ে দেয়। অবজেক্টটিকে বলা হয় এক্সেপশন অবজেক্ট। এতে ইরোরের ধরন সম্পর্কিত তথ্য থাকে। এক্সেপশন তৈরি করা এবং সেটাকে রানটাইম সিস্টেমের কাছে পাঠিয়ে দেয়াকে বলে এক্সেপশন থ্রো করা বা ছুড়ে মারা(throwing an exception)।


title: এক্সেপশন ব্যবস্থাপনা

text:
একটি মেথড এক্সেপশন ছুড়ে দেয়ার পর রান টাইম সিস্টেম সেটার ব্যবস্থাপনার চেষ্টা করে। কল স্ট্যাক এর মধ্যে আগে ব্যবহৃত মেথডগুলোর তালিকা থাকে যা দেখে ইরোরটি যেখানে তৈরি হয়েছে সেখানে ফিরে যাওয়া হয়। এসময় রান টাইম সিস্টেম এক্সেপশন ব্যবস্থাপনাযুক্ত একটি কোডের ব্লক খুজতে থাকে। যদি এক্সেপশন ব্যবস্থাপনা ব্যবহার করা হয় তাহলে সেই কোডটির কাছে অবজেক্টটি পাঠিয়ে দেয়া হয় এবং কোডটি সিদ্ধান্ত নেয় পরবর্তীতে কি করা হবে। যদি এক্সেপশন ব্যবস্থাপনা না পাওয়া যায় তাহলে রানটাইম সিস্টেম বন্ধ হয়ে যায় এবং সাথে সাথে কোডটিও রানটাইম ইরোর প্রদর্শন করে বন্ধ হয়ে যায়।নিচের জাভা কোডে এক্সেপশন ব্যবস্থাপনার উদাহরণ দেখানো হয়েছে। এখানে শূন্য দিয়ে ভাগ করার চেষ্টা করা হয়েছে দেখে এক্সেপশন তৈরি হয়েছে যা "ক্যাচ" করে ইরোর বার্তা প্রদর্শন করা হয়েছে।
এক্সেপশন ব্যবস্থাপনা ব্যবহার না করলে উপরের কোডটি "Exception in thread "main" java.lang.ArithmeticException: / by zero at test.main(test.java:7)" এরকম বার্তা দেখিয়ে বন্ধ হয়ে যেতো।


title: এক্সেপশন ব্যবস্থাপনা

text:
নিচের সি++ কোডটিতে এক্সেপশন ব্যবস্থা ব্যবহার করে নতুন মেমরি বরাদ্দ করা সম্ভব কিনা যাচাই করা হয়েছে।
নিচের পাইথন কোডে এক্সেপশন ব্যবস্থাপনা দিয়ে একটি ফাইল থেকে তথ্য পড়া সম্ভব নাকি যাচাই করা হয়েছে।


title: ইউনিয়ন তথ্য ও সেবা কেন্দ্র

text: ইউনিয়ন ডিজিটাল সেন্টার (ইউডিসি), বাংলাদেশের ইউনিয়নভিত্তিক ডিজিটাল সেন্টার, যার উদ্দেশ্য হলো তৃণমূল পর্যায়ের মানুষের দোরগোড়ায় তথ্যসেবা নিশ্চিত করা। ‘ইউনিয়ন তথ্য ও সেবাকেন্দ্র ২০০৭ সালে ‘কমিউনিটি ইনফরমেশন সেন্টার’ (সিইসি) নামে শুরু হয়। বাংলাদেশের প্রধানমন্ত্রীর কার্যালয়ের একসেস টু ইনফরমেশন প্রোগ্রাম (এটুআই) এর আওতায় সিরাজগঞ্জের তাড়াশ উপজেলার মাধাইনগর ইউনিয়ন পরিষদে এবং দিনাজপুর জেলার সেতাবগঞ্জ উপজেলার মুশিদহাট ইউনিয়ন পরিষদে পাইলট আকারে সিইসি এর কার্যক্রম পরীক্ষামূলকভাবে শুরু করা হয়।


title: ইউনিয়ন তথ্য ও সেবা কেন্দ্র

text:
এ পাইলট প্রকল্পে অভিজ্ঞতার আলোকে ২০০৮ সালে বাংলাদেশের স্থানীয় সরকার বিভাগ এটুআই প্রোগ্রামের সহায়তায় ৩০টি ইউনিয়ন পরিষদে সিইসি থেকে বেরিয়ে এসে ইউনিয়ন তথ্য ও সেবাকেন্দ্র স্থাপন করে। এরই ধারাবাহিকতায় ২০০৯ সালে আবারো স্থানীয় সরকার বিভাগ এটুআই-এর সহায়তায় ১০০টি ইউনিয়ন পরিষদে ইউনিয়ন তথ্য ও সেবাকেন্দ্র স্থাপন করে। বর্তমানে (২০১২) স্থানীয় সরকার বিভাগের আওতায় জাতীয় স্থানীয় সরকার প্রতিষ্ঠান এসব ইউনিয়ন তথ্য ও সেবাকেন্দ্র সমন্বয় করছে। পরবতীর্তে ইউনিয়ন ডিজিটাল সেন্টার নাম করন করা হয়।২০১৪
২০১০ সালে স্থানীয় সরকার বিভাগ সিদ্ধান্ত নেয় ঐ বছরের জুন মাসের মধ্যে আরো ১০০০টি কেন্দ্র স্থাপন করবে। সিদ্ধান্ত অণুযায়ী ইতোমধ্যে (২০১২) ১০০০টি ইউনিয়ন পরিষদ এবং এর জন্য এসব ইউনিয়ন পরিষদ থেকে ২০০০ জন উদ্যোক্তা বাছাই করা হয়। নারী পুরুষের সমতার কথা মাথায় রেখে উদ্যোক্তাদের মধ্যে প্রতিটি ইউনিয়ন পরিষদে স্থানীয় একজন যুবক, একজন যুবতিকে বেছে নেয়া হয়। এই উদ্যোক্তারা একটি নির্দিষ্ট পরিমাণ অর্থ বিনিয়োগ করে ইউনিয়ন পরিষদের সাথে একটি চুক্তিতে আবদ্ধ হয়ে একাজে যুক্ত হোন। এই উদ্যোক্তা নির্বাচন প্রক্রিয়ায় ইউনিয়ন পরিষদের চেয়ারম্যান, উপজেলা নির্বাহী অফিসার সরাসরি যুক্ত এবং স্থানীয় জেলা প্রশাসক অবহিত।


title: ইউনিয়ন তথ্য ও সেবা কেন্দ্র

text: মে ২০১০-এ প্রধানমন্ত্রীর কার্যালয়ের এটুআই প্রোগ্রাম ১০০ জনের একটি অভিজ্ঞ প্রশিক্ষক দল গঠনের লক্ষ্যে প্রশিক্ষক প্রশিক্ষণের আয়োজন করে। এই প্রশিক্ষক প্রশিক্ষণে বাংলাদেশ কম্পিউটার কাউন্সিল ও বাংলাদেশ টেলিসেন্টার নেটওয়ার্কের আওতায় বিভিন্ন টেলিসেন্টারের উদ্যোক্তারা অংশ নেন। যাদের নেতৃত্বে জেলা পর্যায়ে উদ্যোক্তা প্রশিক্ষণ কার্যক্রম পরিচালিত হবে।


title: ইউনিয়ন তথ্য ও সেবা কেন্দ্র

text: বর্তমানে সারা দেশে ৪ হাজার ৫০১টি ইউনিয়ন তথ্য ও সেবা কেন্দ্র রয়েছে।


title: ইউনিয়ন তথ্য ও সেবা কেন্দ্র

text:
১। কম্পিউটার কম্পোজ
২। ই-মেইল
৩। ইন্টারনেট
৪। ছবি তোলা
৫। কম্পিউটার প্রশিক্ষন
৬। বিভিন্ন সরকারি ফরম
৭। জমির খতিয়ানের জন্য আবেদন ও সরবরাহ
৮। মোবাইল ব্যংকিং
৯। ফটোকপি
১০। জীবন বীমা
১১। প্লাস্টিক আইডি কার্ড
১২। ছাপার কাজ
১৩। বিদ্যুত বিল গ্রহণ


title: ২০০৮ গ্রীষ্মকালীন অলিম্পিকে দৌড়বাজী – মহিলাদের ম্যারাথন

text: ২০০৮ অলিম্পিক গেমসে মহিলাদের ম্যারাথন দৌড়ানোর প্রতিযোগিতা আগস্টের ১৭ তারিখে বিশেষভাবে এই প্রতিযোগিতার জন্য বানানো বেইজিং সহরের পথে অনুষ্ঠিত হয় আর শেষ হয় বেইজিং ন্যাশনাল স্টেডিয়ামে। যোগ্যতানির্ণায়ক মাপকাঠি ছিল ২:৩৭:০০ (A মান) এবং ২:৪২:০০ (B মান)।


text: রোমানিয়ার কনস্ট্যান্টিনা ডিটা-টমেস্কু এক মিনিটেরও বেশি ব্যবধানে ২:২৬:৪৪ সময়ে বিজয়িনী হন। কেনিয়ার ক্যাথেরিন দেরিবা ২:২৭:০৬ সময়ে দ্বিতীয় স্থান অধিকার করেন। ও একটু পিছনে থেকে চীনের ঝৌ চুনঝিউ ২:২৭:০৭ সময়ে তৃতীয় হন।


text: পূর্ববর্তী গোটা বছরটাই চোট-আঘাতের সমস্যায় জর্জরিত থেকেও বিশ্বরেকর্ডধারিনী যুক্তরাজ্যের পাওলা র‌্যাডক্লিফ এই প্রতিযোগিতায় অংশ নেন। কিন্তু শীঘ্রই পায়ে খিঁচুনি তাঁকে থামতে বাধ্য করে। ব্যায়াম করে কিছুটা উপশম হলে তিনি আবার দৌড় শুরু করেন ও ২৩তম হয়ে ২:৩২:৩৮ সময়ে দৌড় শেষ করেন।


text: এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।


text: এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।


text: নিম্নলিখিত শব্দসংক্ষেপগুলি ব্যবহার করা হয়েছে, -


title: মুস্তাফা খালিদ পলাশ

text: খান মুহাম্মাদ মুস্তাফা খালিদ পলাশ (জন্ম: ১৯৬৩; পলাশ নামেই সমধিক পরিচিত) একজন বাংলাদেশী স্থপতি। বর্তমান বাংলাদেশে তিনি একজন অগ্রগণ্য সমকালীন স্থপতি। এছাড়া তিনি একজন শিল্পী এবং চিত্রকর। পলাশ ১৯৮৮ সালে বাংলাদেশ প্রকৌশল বিশ্ববিদ্যালয় থেকে স্থাপত্য বিদ্যায় স্তাতক ডিগ্রী অর্জন করেন। ১৯৯৮ পর্যন্ত তিনি উক্ত বিশ্ববিদ্যালয়ের স্থাপত্য বিভাগে শিক্ষাদান করেন। বাংলাদেশ প্রকৌশল বিশ্ববিদ্যালয় ছাড়াও তিনি ইউনিভার্সিটী অফ এশিয়া প্যাসিফিক, নর্থ সাউথ বিশ্ববিদ্যালয় এবং ব্র্যাক বিশ্ববিদ্যালয়েও স্থাপত্য বিষয়ে পাঠদান করেছেন।


title: মুস্তাফা খালিদ পলাশ

text: মুস্তাফা খালিদ পলাশের কাজ একবিংশ শতাব্দীর আবহযুক্ত এবং নিরীক্ষাধর্মী। স্থাপত্যের প্রায়োগিক ক্ষেত্রে তাঁর অভিনব এবং অনন্য কাজ তাঁকে বাংলাদেশের স্থাপত্যে একক বৈশিষ্টময় ব্যক্তিত্বতে আসীন করেছে। ১৯৯৮ সালে তিনি শিক্ষকতা পেশায় অব্যাহতি দেন এবং একই বছরে তিনি ভিস্তারা আর্কিটেক্ট প্রতিষ্ঠা করেন। কাজের স্বীকৃতিস্বরুপ পলাশ দেশে এবং বিদেশে একাধিক সম্মাননা অর্জন করেছেন। তাঁর স্থাপনা প্রতিষ্ঠান ভিস্তারা বাংলাদেশের রাজধানী ঢাকাতে একাধিক প্রকল্প সম্পন্ন করেছে। রাজধানীড় ঢাকার জীবন, পরিবেশ তাঁর ছবিতেও ফুঁটে উঠে এসেছে। আবহমান ঢাকার নির্মাণ-সামগ্রী, আবহ এবং অন্যান্য প্রাসঙ্গিক উপাদান তাঁর কাজে প্রতীয়মান। পলাশ দেশে ও বিদেশ বিভিন্ন স্থাপত্য প্রদর্শনী, সভা, প্রকল্প প্রতিযোগীতায় অংশগ্রহণ করেছেন।


title: মুস্তাফা খালিদ পলাশ

text: স্থপতির পাশাপাশি পলাশ একজন চিত্রকর। তাঁর একক চিত্র প্রদর্শনী অফ কনফ্লিক্ট এন্ড হারমনি ঢাকার এশিয়াটিক সোসাইটির চিত্রশালায় ২০০৯ এ অনুষ্ঠিত হয়েছে। ২০১১ এর জুনে তাঁর অফ টিয়ার্স এন্ড জয় শীর্ষক তৃতীয় একক চিত্র প্রদর্শনী ঢাকা আর্ট সেন্টারে অনুষ্ঠিত হয়। খুব অল্প বয়স থেকেই চিত্রাঙ্কনের প্রতি আগ্রহ পলাশের। তাঁর পিতা ছিলেন একজন পেশাদার চিত্রশিল্পী এবং ছোটকাল থেকেই পলাশ শৈল্পিক আবহে বড় হয়ে উঠতে থাকেন। এসময় তিনি তাঁর কাল্পনিক জগৎ ও পর্যবেক্ষণকে রঙ ও তুলির মাধ্যমে ফুঁটিয়ে তুলতেন।


title: মুস্তাফা খালিদ পলাশ

text:
বাণিজ্যিক ও দাপ্তরিক ভবন
হোটেল এবং হাসপাতাল
বিশ্ববিদ্যালয়


title: বাংলাদেশ সুইডেন পলিটেকনিক ইনস্টিটিউট

text: বাংলাদেশ সুইডেন পলিটেকনিক ইনস্টিটিউট পার্বত্য চট্টগ্রামের রাঙামাটি জেলার কাপ্তাই উপজেলার কাপ্তাই হ্রদের তীরে অবস্থিত। এটি বাংলাদেশের একটি পুরাতন পলিটেকনিক ইনস্টিটিউটের মধ্যে অন্যতম। ১৯৬০ সালে এটির নির্মাণ কাজ শুরু হয়। তৎকালীন পাকিস্তান সরকার ও সুইডিশ সরকারের যৌথ উদযোগে সুইডিশ-পাকিস্তান ইনস্টিটিউট অব টেকনোলজি নামে প্রতিষ্ঠানটি প্রতিষ্ঠিত হয়। ১৯৭০ সালে সুইডিশ সরকারের চুক্তির মেয়াদ শেষ হয়ে গেলে, পরবর্তীকালে গণপ্রজাতন্ত্রী বাংলাদেশ সরকার এটি বাংলাদেশ সুইডেন পলিটেকনিক ইনস্টিটিউট নামকরণ করা হয়। স্বতন্ত্র শৈলীর রাজনীতিমুক্ত ইনস্টিটিউট হিসেবে সারা দেশে এর সুনাম রয়েছে।


title: বাংলাদেশ সুইডেন পলিটেকনিক ইনস্টিটিউট

text: ১৯৫৮ সালে, পাকিস্তানের করাচিতে অবস্থিত সুইডিশ-পাকিস্তান ইনস্টিটিউট অব টেকনোলজিতে তৎকালীন পূর্ব পাকিস্তানের (বর্তমান বাংলাদেশ) প্রায় ৩০ জন ছাত্র অধ্যায়ন করতো। তাদেরকে পূর্ব পাকিস্তান থেকে করাচি গিয়ে নিয়মিত পড়ালেখা করতে হতো, যা ছিল একটি বাঙ্গালি পরিবারে জন্য খুবই ব্যয়বহুল। এতে বাঙ্গালি ছাত্ররা প্রায় অসহায় হয়ে পড়েছিল। তখন তারা করাচির সুইডিশ-পাকিস্তান ইনস্টিটিউট অব টেকনোলজির প্রধান উপদেষ্টা "মিস্টার মাক্স ও. লেদেন" এর সাথে দেখা করেন এবং পূর্ব পাকিস্তানে এ রকম একটি জাতীয় ইনস্টিটিউট প্রতিষ্ঠা করার জন্য অনুরোধ করেন। তিনি ব্যাপারটি আগ্রহ সাথে দেখেন। তিনি তখন তাদেরকে সরকারের কাছে প্রস্তাবটি উপস্থাপন করার পরামর্শ দেন। ছাত্ররা একত্রিত হয়ে তৎকালীন পাকিস্তানের কেন্দ্রীয় সরকারের শিল্পমন্ত্রী "জনাব এ.কে. খান" এর সাথে দেখা করেন। তিনি ছিলেন তৎকালীন মন্ত্রীপরিষদের প্রভাবশালী বাঙ্গালি মন্ত্রী। তার বাড়ি ছিল চট্টগ্রামে (বর্তমান এ, কে, খান গ্রুপ কোম্পানির প্রতিষ্ঠাতা)। তিনি তখন করাচিতে স্বপরিবারে বসবাস করতেন। তিনি সরকারের কাছে আবেদন করলেন এবং চট্টগ্রামের কাপ্তাইতে এই ইনস্টিটিউটটি প্রতিষ্ঠা কারার প্রস্তাব করলেন। পরবর্তী কালে, কেন্দ্রীয় সরকারের আহবানে সুইডেন থেকে আগত উচ্চ পর্যায়ের প্রতিনিধির একটি দল কাপ্তাই সফর করেন এবং প্রকল্প এলাকা পরিদর্শন করে তাদের সম্মতি জানান। এর কিছুদিন পরই, ১৯৬০ সালে, “SENTAB” নামের একটি সুইডিশ নির্মাণ প্রতিষ্ঠান তাদের নির্মাণ কাজ শুরু করেন এবং ১৯৬৫ সালে এর নির্মাণ কাজ সমাপ্তি করেন।


title: বাংলাদেশ সুইডেন পলিটেকনিক ইনস্টিটিউট

text: বর্তমানে এই ইনস্টিটিউটটে "জাহাঙ্গীর ছাত্রাবাস" ও "সুইডিশ ছাত্রাবাস" নামে দুইটি ছাত্রাবাস রয়েছে এবং এখানে মাত্র ২৯৬ জনের ছাত্রের আসন ব্যবস্থা রয়েছে। এখানে ইলেকট্রিক্যাল, মেকানিক্যাল, অটোমোবাইল, সিভিল(উড স্পেশালাইজেশন), কন্সট্রাকশন ও কম্পিউটার বিভাগে চার বছর মেয়াদি ডিপ্লোমা ইন ইঞ্জিনিয়ারিং পড়ার ব্যবস্থা আছে। বাংলাদেশ সরকারের শিক্ষা মন্ত্রণালয়ের অধীনে কারিগরি শিক্ষাঅধিদপ্তর ও কারিগরি শিক্ষাবোর্ড যথাক্রমে প্রশাসনিক, একাডেমিক ও ভর্তির কার্য সহ সকল বিষয়গুলো পরিচালনা করে।


title: চিকিৎসক

text: চিকিৎসক বা ডাক্তার হলেন একধরণের স্বাস্থ্য সেবা প্রদায়ক, যাঁদের পেশা (অর্থাৎ চিকিৎসাবিদ্যা বা ডাক্তারী) হল শারিরীক বা মানসিক রোগ, আঘাত বা বিকারের নীরিক্ষণ, নির্ণয় ও নিরাময়ের দ্বারা মানুষের স্বাস্থ্য বজায় রাখা বা পুনর্বহাল করা। এঁদের মধ্যে কেউ যদি কোন বিশেষ প্রকারের রোগ (যেমন স্নায়ুরোগাদি, মধুমেহ, হৃৎরোগ ইত্যাদি) বা রোগী (যেমন শিশু, পোয়াতী, বৃদ্ধ ইত্যাদি) বা চিকিৎসাপদ্ধতির (যেমন স্নায়ুশল্যচিকিৎসা, ফিজিওথেরাপি ইত্যাদি) চর্চার প্রতি নিবীষ্ঠ হন তাঁদের সেই রোগ বা রোগীপ্রকার বা পদ্ধতির বিশেষজ্ঞ বা স্পেশালিস্ট বলা হয়। অন্যরা যাঁরা ব্যক্তিকেন্দ্রিক, পরিবারকেন্দ্রিক, জনগোষ্ঠীকেন্দ্রিক ইত্যাদি বিভিন্ন ভিত্তিতে, বয়স রোগ নির্বিশেষে, ক্রমান্বয়ে বা সর্বোতভাবে সাধারণ মানুষের নানারকম রোগবিকারাদির সাধারণ চিকিৎসা করে থাকেন তাঁদের জেনারাল প্রাক্টিসনার বলা হয়। চিকিৎসার সঠিক ব্যবহার শুধু চিকিৎসাবিজ্ঞানের বুনিয়াদি পঠনভিত্তিক জ্ঞানের উপরেই নির্ভর করে না, আরো নির্ভর করে এই বিজ্ঞানকে পরিশীলিতভাবে প্রয়োগ করবার ফলিত কলাবিদ্যায় পারদর্শীতার উপর।। চিকিৎসকরা স্বাস্থ্য সেবার অন্যান্য পেশাদারী ব্যক্তিদের (যথাঃ ঔষধশিল্পের সাথে জড়িত ফার্মাসিস্ট, নার্স, দন্তবিশারদ ইত্যাদি) সাথে নিবিঢ়ভাবে জড়িত।


title: চিকিৎসক

text: ল্যাটিন ভাষায় "মেডিকাস" শব্দ থেকে ("আরোগ্য লাভে সক্ষম," "যিনি যত্ন নেন, আরোগ্য") চিকিৎসক শব্দের উৎপত্তি হয়েছে। পারিভাষিক শব্দ হিসেবে এটি ফরাসী ভাষায় আরবি طبيب (তাবিব) শব্দের মাধ্যমে অনুপ্রবেশ ঘটেছে।


title: চিকিৎসক

text: বর্তমানকালে একজন চিকিৎসক মূলতঃ চারটি প্রধান কারণে এ পেশায় অংশগ্রহণ করে থাকেন।


title: চিকিৎসক

text: সাধারণতঃ চিকিৎসা সংক্রান্ত শিক্ষাগ্রহণ এবং জীবিকানির্বাহে চিকিৎসকদের কর্মপন্থা বিশ্বের বিভিন্ন প্রান্তে বিভিন্ন রূপ হয়ে থাকে।


title: চিকিৎসক

text: প্রধানতঃ বিশ্ববিদ্যালয় কর্তৃপক্ষই চিকিৎসা শাস্ত্র বিষয়টি নিয়ন্ত্রণ করে থাকে। সকল উন্নত দেশসমূহে চিকিৎসা বিদ্যাগ্রহণের পর্যায় মূলতঃ তৃতীয়-ধাঁপে হয়ে থাকে। প্রতিষ্ঠান হিসেবে চিকিৎসা বিদ্যালয় কিংবা চিকিৎসা মহাবিদ্যালয়গুলো কোন একটি বিশ্ববিদ্যালয়ের সাথে সম্পৃক্ত থাকে। মাধ্যমিক বিদ্যালয় কিংবা উচ্চ মাধ্যমিক পাঠ শেষে ও প্রয়োজনীয় যোগ্যতা পূরণসাপেক্ষে তীক্ষ্ণ ধী-শক্তির অধিকারী শিক্ষার্থীকে প্রতিযোগিতামূলক ভর্তি পরীক্ষায় অবতীর্ণ হতে হয়। উত্তীর্ণরাই পরবর্তীকালে স্নাতক-পূর্ব পড়াশোনা হিসেবে চিকিৎসা বিদ্যায় অংশগ্রহণ করতে হয়। এ প্রশিক্ষণ বছরের শুরুতেই অথবা কয়েক বছর পর হতে পারে।


title: চিকিৎসক

text: সাধারণতঃ শিক্ষা পাঠ্যক্রম সম্পাদনের জন্য পাঁচ থেকে ছয় বছরের প্রয়োজন পড়ে। বিজ্ঞান বিভাগের শিক্ষার্থীরাই চিকিৎসা বিদ্যা অধ্যয়ন করে থাকেন। তারপরও মৌলিকভাবে চিকিৎসা সংক্রান্ত জ্ঞান অর্জনের জন্য আইন-কানুন এবং বিশ্ববিদ্যালয় কর্তৃপক্ষের উপর নির্ভর করে পাঁচ থেকে আট বৎসর সময় ব্যয়িত হয়।


title: চিকিৎসক

text: প্রাথমিক স্তরের শিক্ষাগ্রহণ অর্থাৎ চিকিৎসা শাস্ত্র স্নাতক ডিগ্রী অর্জন শেষে পূর্ণাঙ্গভাবে নিবন্ধনকার্য সম্পাদনের জন্য সাধারণতঃ এক থেকে দুই বছর অভিজ্ঞ ও বিশেষজ্ঞ চিকিৎসকের তত্ত্বাবধানে ডাক্তারী বিদ্যা চর্চার প্রয়োজন পড়ে। এ সময়কালকে ইন্টার্নশীপ কিংবা ফাউন্ডেশন বছর নামে যুক্তরাজ্যে উল্লেখ করা হয়। বিশ্বের অন্যত্র এটি "শর্তসাপেক্ষে নিবন্ধন" নামে অভিহিত হয়ে থাকে। কিছু নিয়ম-কানুন সংযুক্ত করে মার্কিন যুক্তরাষ্ট্রে এর সাথে আবাসিক চর্চার বিষয়টিও যুক্ত করে থাকে।


title: চিকিৎসক

text: চিকিৎসা কার্যপরিচালনার অধিকার অর্জনের লক্ষ্যে নির্দিষ্ট বিশ্ববিদ্যালয় প্রশাসন স্নাতক ডিগ্রী অর্জনকারীকে চিকিৎসা সনদ প্রদান করে। এরফলেই তিনি দেশের প্রচলিত আইন মোতাবেক বৈধ কিংবা নিবন্ধিত চিকিৎসক হিসেবে পরিচিত হন। কিছু কিছু দেশে বৈধ কিংবা নিবন্ধিত চিকিৎসক হিসেবে পরিচিতির জন্য ইন্টার্নশীপ অথবা শর্তসাপেক্ষে নিবন্ধনের প্রয়োজন পড়ে।


title: চিকিৎসক

text: পৃথিবীর অধিকাংশ দেশেই চিকিৎসককে তাঁর চিকিৎসা কার্য পরিচালনার জন্য সরকারের কাছ থেকে অনুমতি নিতে হয়। জনগণ তথা রোগীর নিরাপত্তা ও রক্ষা করার লক্ষ্যেই স্বাস্থ্য সেবায় সরকারের এ ধরণের পদক্ষেপ গ্রহণ।


title: চিকিৎসক

text: কিছু আইনে (যেমনঃ সিঙ্গাপুর) চিকিৎসক তাঁর শিক্ষাগতযোগ্যতা প্রদর্শনের লক্ষ্যে "ডক্টর" পদবী পত্র যোগাযোগ কিংবা নেমকার্ডে তুলে ধরতে পারেন। এমনকি তিনি যদি স্নাতক পর্যায়েও ডাক্তারী বিদ্যায় উত্তীর্ণ হয়ে থাকেন তাহলেও তিনি এ যোগ্যতার অধিকারী হবেন। কিন্তু অন্যান্য দেশে (যেমনঃ জার্মানি) "ডক্টরেট" পদবীধারীরাই কেবলমাত্র নিজেদেরকে ডাক্তার বা চিকিৎসক হিসেবে নিজের পরিচয় দেন।


title: চিকিৎসক

text: যুক্তরাষ্ট্রে চিকিৎসাকে পেশা হিসেবে নেয়ার জন্য "বিশেষ অনুমতিপত্র" গ্রহণ করতে হয়। এছাড়া ইংরেজি ভাষাভাষী অন্যান্য দেশ বিশেষ করে যুক্তরাজ্য, আয়ার‍ল্যান্ডসহ কমনওয়েলথভূক্ত দেশে নিবন্ধন কার্যক্রম সম্পাদন করা আবশ্যক। লাইসেন্স কিংবা রেজিস্ট্রেশনের সমার্থক শব্দ হিসেবে স্পেনে colegiación, জাপানে ishi menkyo, নরওয়েতে autorisasjon, জার্মানিতে Approbation এবং গ্রীসে "άδεια εργασίας" শব্দ ব্যবহার করা হয়। ফ্রান্স, ইতালি এবং পর্তুগালে একজন সাধারণ চিকিৎসককে অবশ্যই ঔষধ প্রয়োগের লক্ষ্যে চিকিৎসার জন্য "অর্ডার অব ফিজিশিয়ানের" সদস্য হতে হয়।


title: চিকিৎসক

text: চিকিৎসকগণ তাদের পেশার প্রতি যথেষ্ট দায়িত্বশীল ও সময় সচেতন হয়ে থাকেন। তিনি চিকিৎসাবিদ্যায় তাঁর সহজাত দক্ষতা ও পেশাদারীত্বের পরিচয় রোগীর কাছে দিয়ে থাকেন। তারপরও ছোটোখাটো চিকিৎসাজনিত ভুল-ভ্রান্তি, মদপান করাসহ অন্যান্য বিষয় সংক্রান্ত আলাপ-আলোচনা, ব্যক্তিগত সমস্যা ও সমালোচনায় তাদের পেশাদারী আচরণকে বিশ্বব্যাপী প্রশ্নবিদ্ধ করে তুলেছে। ২০০০ সালে রোগী-নিরাপদ আন্দোলন নামে সমালোচনাধর্মী একটি প্রতিবেদন প্রকাশিত হয়েছিল। মার্কিন যুক্তরাষ্ট্রে বেশকিছু প্রতিষ্ঠান চিকিৎসকদের কার্যকলাপ ও দক্ষতার বিষয়ে ধারাবাহিকভাবে নজরদারী করছে।


title: চিকিৎসক

text: প্রচলিত চিকিৎসা পদ্ধতির পাশাপাশি আয়ুর্বেদ, ইউনানী চিকিৎসা এবং হোমিওপ্যাথির জনপ্রিয়তা বাংলাদেশ, ভারতে রয়েছে ও উত্তরোত্তর বৃদ্ধি পাচ্ছে। তাঁরা জাতীয় চিকিৎসা নীতির আওতায় বিশ্বের বিভিন্ন দেশের ন্যায় উপমহাদেশেও বিখ্যাত হয়ে আছেন। বৈদ্য, হাকিম এবং হোমিওপ্যাথিক ডাক্তার ফিজিওথেরাপি চিকিৎসক নামেই স্ব-স্ব চিকিৎসা পদ্ধতিতে সংশ্লিষ্টরা পরিচিতি পেয়ে থাকেন।


title: চিকিৎসক

text:
ব্যাচেলর অব হোমিওপ্যাথিক মেডিসিন এন্ড সার্জারী (বিএইচএমএস) , ব্যাচেলর অব আয়ুর্বেদ মেডিসিন এন্ড সার্জারী (বিএএমএস) ও(( ব্যাচ‌েলর অব ইউনানী ম‌েডিস‌িন এন্ড সার্জারী)) (ব‌িইউএমএস)ত‌িনটি পৃথক ডিগ্রীর প্রচলিত আছে। এছাড়াও চার বছর ম‌েয়াদ‌ে ডিপ্ল‌োমা ক‌োর্স কর‌ে তারা বৈধভাবে চিকিৎসা শাস্ত্র রোগীর উপর প্রয়োগ করেন ও নিজেদেরকে চিকিৎসক হিসেবে পরিচয় দেন।
ফিজিওথেরাপি চিকিৎসা বিজ্ঞান খুবই গুরুত্বপূর্ণ শাখা। বিভিন্ন দেশে ফিজিওথেরাপি চিকিৎসার উপর ডিপ্লোমা, গ্রাজুয়েশন ও পোষ্ট গ্রাজুয়েশনসহ ডক্টরেট ডিগ্রী রয়েছে। ফিজিওথেরাপি চিকিৎসার মাধ্যমে শারীরিক অক্ষমতা ও ব‍্যথা জনিত সমস্যা থেকে দ্রুত আরোগ্য লাভ করা সম্ভব।
যারা ফিজিওথেরাপি চিকিৎসা প্রদান করেন তারা ফিজিওথেরাপি চিকিৎসক,ওনারা বিশ্ববিদ্যালয়ের চিকিৎসা অনুষদ থেকে ফিজিওথেরাপি চিকিৎসা বিষয়ে পাঁচ বছর ( তত্ত্বীয় চার বছর ও ইনটা্রন এক বছর) পড়াশোনা করেন। এ ছাড়া ও ফিজিওথেরাপি চিকিৎসকদের সহকারী হিসাবে সহায়তা করার জন্য ৩-৪ বছর মেয়াদি ডিপ্লোমা কোর্স রয়েছে। বাংলাদেশ, ভারত, পাকিস্তান সহ দক্ষিণ এশিয়ার এর চিকিৎসা চলু রয়েছে।


title: নূতন চন্দ্র সিংহ

text: নূতন চন্দ্র সিংহ (জন্ম: ১লা ডিসেম্বর, ১৯০০ - ১৩ই এপ্রিল, ১৯৭১) চট্টগ্রামের নারী শিক্ষার অন্যতম অগ্রদূত। তিনি চট্টগ্রামের রাউজান উপজেলার গুজরা গ্রামে মামার বাড়িতে জন্মগ্রহণ করেন। তাঁর পিতার নাম "অখিল চন্দ্র সিংহ" এবং মাতার নাম "গয়েশ্বরী সিংহ"।


title: নূতন চন্দ্র সিংহ

text:
বাংলাদেশের নারী শিক্ষার ব্যাপারে চট্টগ্রামের গ্রামাঞ্চলে কুন্ডেশ্বরী বালিকা মহাবিদ্যালয়, কুন্ডেশ্বরী বালিকা বিদ্যামন্দির, কুন্ডেশ্বরী আয়ুর্বেদিক কলেজ ও কুন্ডেশ্বরী সরকারি প্রাথমিক বিদ্যালয় তৈরি করেন, যা আজও সগৌরবে তাঁর কীর্তি বহন করে চলেছে। এছাড়াও তিনি গহিরা হাই স্কুল, গহিরা কলেজ, রাউজান কলেজ, রাউজান স্কুল, হাটহাজারী কলেজ, বাঁশখালী কলেজ, ফতেয়াবাদ কলেজসহ বহু শিক্ষা সহায়তা ও পৃষ্ঠপোষকতা করেছেন।মানবাতার সেবায় ভারত উপমহাদেশের অন্যতম আয়ুর্বেদিক প্রতিষ্ঠান কুন্ডেশ্বরী ঔষধালয় লিঃ প্রতিষ্ঠা করেন।
কুন্ডেশ্বরী ওয়েলফেয়ার ট্রাস্ট তাঁর নামে প্রতি বছর 'শহীদ নূতন চন্দ্র সিংহ স্মৃতি বৃত্তি' ও গুণীজন সংবর্ধনা প্রদান করে থাকে।


title: নূতন চন্দ্র সিংহ

text: ১৯৭১ সালের ১৩ই এপ্রিল, বাংলাদেশের মুক্তিযুদ্ধকালীন সময়ে তিনি হানাদারদের হাতে নির্মম ভাবে নিহত হন। ২০১১ সালে স্বাধীনতা ও মুক্তিযুদ্ধ ক্ষেত্রে অসাধারণ ও কৃতিত্বপূর্ণ অবদানের স্বীকৃতিস্বরূপ নূতন চন্দ্র সিংহকে (মরণোত্তর)‘স্বাধীনতা পুরস্কার-২০১১’ প্রদান করা হয়।


title: বাংলাদেশের ব্যাংকসমূহের তালিকা

text:
বাংলাদেশের ব্যাংকসমূহের তালিকা দ্বারা বাংলাদেশের রাষ্ট্রায়ত্ব, বাণিজ্যিক, বিশেষায়িত ও ভূমি উন্নয়ন ব্যাংক সমূহের নামসমূহ একত্র প্রকাশিত। বাংলাদেশের অর্থনীতির অন্যতম জীবনীশক্তি এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। বাংলাদেশের কেন্দ্রীয় ব্যাংক হলো বাংলাদেশ ব্যাংক, এবং ৬টি রাষ্ট্রায়ত্ব ব্যাংক ছাড়াও রয়েছে আরো বহু সংখ্যক ব্যাংক। অন্যান্য ব্যাংকের মধ্যে রয়েছে ৫টি বিশেষায়িত ব্যাংক, ৩৫টি ব্যক্তি মালিকানাধীন বাণিজ্যিক ব্যাংক, ১টি ভূমি উন্নয়ন ব্যাংকও। এছাড়া বাংলাদেশই প্রথম দেশ, যেখানে সামাজিক ব্যবসার ধারণায় প্রথম প্রতিষ্ঠিত হয় গ্রামীণ ব্যাংক নামক ক্ষুদ্রঋণ সেবাদাতা প্রতিষ্ঠান, যা একটি বিশেষায়িত ব্যষ্টিক-অর্থায়নকারী প্রতিষ্ঠান।
34


title: প্রাকৃতিক দর্শন

text: প্রাকৃতিক দর্শন এবং প্রকৃতির দর্শন (লাতিন ভাষায়: Philosophia naturalis) ছিল প্রকৃতি তথা সমগ্র ভৌত বিশ্ব বিষয়ক অধ্যয়ন। আধুনিককালে যাকে প্রাকৃতিক বিজ্ঞান বা পদার্থবিজ্ঞান বলা হয় তা-ই একসময় ছিল প্রাকৃতিক দর্শন। প্রাকৃতিক দর্শনকে বলা যায় আধুনিক বিজ্ঞানের পূর্বসূরী। ক্ষুদ্রাতিক্ষুদ্র থেকে শুরু করে অনেক বড়- সকল বস্তুর গঠন এবং কার্যকারিতা নিয়ে জ্ঞানের এই শাখায় আলোচনা করা হতো।


title: প্রাকৃতিক দর্শন

text: যেমন ইংরেজ বিজ্ঞানী আইজাক নিউটন তার গুরুত্বপূর্ণ গ্রন্থটির নাম দিয়েছিলেন "ফিলোসোফিয়া নাতুরালিস প্রিংকিপিয়া মাথেমাটিকা" যাকে বাংলা করলে দাঁড়ায় "প্রাকৃতিক দর্শনের গাণিতিক নীতিসমূহ"। গণিতের মাধ্যমে পদার্থবিজ্ঞানের অনেক সূত্র আবিষ্কার করলেও তিনি এই জ্ঞানকে প্রাকৃতিক দর্শন নামেই আখ্যায়িত করেছিলেন। ফ্রান্সিস বেকন ও মনে করতেন তিনি প্রাকৃতিক দর্শনের জন্য একটি নতুন পদ্ধতি আবিষ্কার করেছেন। সেই যুগে এমনকি প্রাকৃতিক ইতিহাস এবং রসায়নকে আলাদা করে দেখার কোন উপায় ছিল না। এমনকি ভ্রমণ কাহিনীও প্রাকৃতিক দর্শনের উন্নয়নের জন্য একটি গুরুত্বপূর্ণ ক্ষেত্র বলে গণ্য হতো।


title: প্রাকৃতিক দর্শন

text: মার্টিন হাইডেগার লক্ষ্য করেছিলেন যে গ্রিক দার্শনিক এরিস্টটল প্রকৃতি নামক ধারণাটির জনক এবং এই ধারণাটিই মধ্যযুগে ও আধুনিক যুগের পত্তনের পূর্ব পর্যন্ত প্রভাবশালী ছিল। তিনি বলেন:


title: মহা ধূমকেতু (১৫৭৭)

text: ১৫৭৭ সালের মহা ধূমকেতু (ইংরেজি: Great comet of 1577) ১৫৭৭ সালে পৃথিবীর কাছ দিয়ে উড়ে গিয়েছিল। সমগ্র ইউরোপ এবং মধ্যপ্রাচ্যের বেশ কিছু স্থান থেকে এটি দেখা যায়। জার্মান জ্যোতির্বিদ ইয়োহানেস কেপলার মাত্র ৬ বছরে বয়সে তার মা-র সাহায্যে এটি দেখেছিলেন। তবে এর সবচেয়ে গুরুত্বপূর্ণ পর্যবেক্ষণটি করেন প্রাগে বসবাসরত ডেনীয় জ্যোতির্বিদ ট্যুকো ব্রাহে। বলা হয়, ১৫৭২ সালের অতিনবতারা এবং ১৫৭৭ সালের ধূমকেতুর পর্যবেক্ষণ ৩১ বছর বয়সী ট্যুকোকে পেশাদার জ্যোতির্বিদ হিসেবে প্রতিষ্ঠিত করেছিল এবং তার মাধ্যমে পতন ঘটিয়েছিল প্রায় দেড় যুগ ধরে প্রভাব বিস্তারকারী এরিস্টটলীয় দৃষ্টিভঙ্গির। ডেনমার্কের রাজার কাছ থেকে পাওয়া অর্থে তিনি একটি মানমন্দির নির্মাণ করেছিলেন যেখান থেকে তিনি ধূমকেতুটি দেখেন এবং স্পষ্টভাবে বুঝতে পারেন এটি পৃথিবীর বায়ুমণ্ডলের বাইরে তো অবশ্যই, এমনকি চাঁদ থেকেও দূরে অবস্থিত যা এরিস্টটলের চিন্তাধারার বিরোধী।


title: হামিদ আলী

text: হামিদ আলী বা মুহাম্মদ হামিদ আলী (জন্ম: ১৮৭৪ - ১৫ই ডিসেম্বর, ১৯৫৪) একজন বাঙালি কবি। তিনি রবীন্দ্রনাথের সমসাময়িক কবিদের মধ্যে একজন।


title: হামিদ আলী

text: হামিদ আলী ১৮৭৪ সালে ব্রিটিশ ভারতের চট্টগ্রাম জেলার সুলতানপুরের কাজী পাড়ায় জন্মগ্রহন করেন। তার পুরো নাম ছিল মুহাম্মদ হামিদ আলী। তার পিতার নাম উজির আলী। তারা ছিলেন চার ভাই ও এক বোন যার মধ্যে তিনি ছিলেন তৃতীয়। তাঁর বড় ভাই "আমীর আলী" একজন বিশিষ্ট আলেম ছিলেন। মেজু ভাই "মকবুল আলী" এন্ট্রাস পাস করে, জজকোর্টে চাকরী করতেন। কবি হামিদ আলী পাঠশালায় প্রাথমিক শিক্ষা লাভ করেন এবং কলকাতা আলীয়া মাদ্রাসা থেকে কৃতিত্বের সহিত এফএম পাস করেন। তিনি চট্টগ্রামের বিশিষ্ট ইসলামী চিন্তাবিদ ও আলেম "মাওলানা আব্দুল আলীর" কন্যা "আমেনা খাতুনকে" বিবাহ করেন।


title: হামিদ আলী

text: কবির কর্ম জীবন সর্ম্পেকে জানা যায় তিনি রাজনীতি সচেতন ছিলেন। মুসলিম লীগ সৃষ্টির গোড়া থেকেই তিনি জড়িত ছিলেন। পেশাগত দিক থেকে তিনি জীবনে শিক্ষকতাকেই বেছে এবং সারাজীবন তিনি শিক্ষক হিসাবে নিয়োজিত ছিলেন। তিনি নোয়াখালী জিলা স্কুল, কুমিল্লা জিলা স্কুল এবং ঢাকা কলেজিয়েট স্কুলে সহকারী শিক্ষক ছিলেন। তিনি ইংরেজি, আরবি, ফরাসি ভাষায় সুপন্ডিত ছিলেন।


title: হামিদ আলী

text: তাঁর প্রথম কাব্যগ্রন্থ "ভ্রাতৃবিলাপ" ১৯০৩ সালে প্রকাশাতি হয়। ব্যক্তিগত শোকাচ্ছ্বাস থেকে তাঁর কাব্যিক প্রয়াস উৎসারিত হয়। দুর্ঘটনা জনিত কারণে ভাইয়ের অকাল মৃত্যুতে তিনি যে আঘাত পান সেই আর্তির বহিঃপ্রকাশ ঘটেছে কাব্যটিতে। তাঁর দ্বিতীয় কাব্যগ্রন্থ "কাসেম বধ কাব্য" ১৯০৫ সালে প্রকাশিত হয়। তাঁর তৃতীয় কাব্যগ্রন্থ "কবিতাকুঞ্জ" (১৯০৭)। এটি খন্ড কবিতার বই। তাঁর চতুর্থ ও পঞ্চম কাব্যগ্রন্থ যথাক্রমে "জয়নালোদ্ধার কাব্য" (১৯০৭) ও "সোহরাব বধ কাব্য" (১৯০৯) প্রকাশাতি হয়, দু'খানি জাতীয় আখ্যানমূলক কাব্য।


title: হামিদ আলী

text: কবি অবসর জীবন গ্রামের বাড়িতেই কাটিয়েছিলেন এবং নিজ গ্রাম সুলতানপুরে ১৯৫৪ সালের, ১৫ই ডিসেম্বর মৃত্যুবরণ করেন। পূর্বপুরুষদের কবরস্থান বুড়াপুকুর পাড়ে তাঁকে সমাধিস্থ করা হয়।


title: সাম্ব (কৃষ্ণের পুত্র)

text: সাম্ব হলেন মহাভারতে বর্ণিত একটি চরিত্র। ইনি কৃষ্ণ এবং তাঁর এক মহিষী জাম্ববতীর পুত্র।


title: সাম্ব (কৃষ্ণের পুত্র)

text: একবার শ্রীকৃষ্ণের শিবের মত গুণসম্পন্ন একটি পুত্রলাভের ইচ্ছা হয়। তখন তিনি উপযুক্ত পরামর্শের জন্য এক ঋষির কাছে যান। তখন সেই ঋষি কৃষ্ণকে বলেন যে তিনি যদি এক হাজার ফুল নিবেদন করে বহু বছর ধরে শিবের আরাধনা করেন তাহলেই শিব তুষ্ট হয়ে তাঁর মত একটি পুত্র দান করবেন। সেই পরামর্শ অনুসারে কৃষ্ণ নিভৃতে গিয়ে সারা অঙ্গে ভস্ম মেখে এবং বল্কল (গাছের ছাল) ধারণ করে শিবের আরাধনা করতে আরম্ভ করেন। সেই উপাসনায় প্রসন্ন হয়ে দেবী পার্বতী এবং শিব উভয়েই কৃষ্ণের কাছে উপস্থিত হন তাঁর মনোবাঞ্ছা পূর্ণ করতে। তখন কৃষ্ণ তাঁদের কাছে শিবের সকল গুণসম্পন্ন একটি পুত্র প্রার্থনা করলে শিব তাঁকে সেই পুত্রলাভের বরদান করেন। এরপর কৃষ্ণ প্রত্যাবর্তন করেন এবং এর কিছুকাল পরেই জাম্ববতীর গর্ভে শাম্বের জন্ম হয়।


title: সাম্ব (কৃষ্ণের পুত্র)

text: একদিন কয়েকজন যাদব একত্রিত হয়ে কয়েকজন ঋষির সাথে ছলনা করার চেষ্টা করে। তারা শাম্বকে এক গর্ভবতী নারীর বেশে সজ্জিত করে ঋষিদের জিজ্ঞাসা করে যে সেই নারীর আগত সন্তান পুত্র হবে না কন্যা। ঋষিরা ধ্যানে সমস্ত ছলনা জানতে পেরে ক্রুদ্ধ হয়ে শাপ দেন যে নারীবেশী শাম্বের গর্ভে এক মুসল জন্মগ্রহণ করবে এবং সেই মুসলই হবে যদুবংশের ধ্বংসের কারণ।


title: সাম্ব (কৃষ্ণের পুত্র)

text: শাম্ব মহাভারতে বর্ণিত কৌরবদের প্রধান দুর্যোধনের কন্যা লক্ষ্মণাকে বিবাহ করেন। প্রথমে শাম্ব লক্ষ্মণাকে বিবাহ করতে চাইলেও লক্ষ্মণার তাতে সম্মতি ছিল না। বিবাহযোগ্যা কন্যা লক্ষ্মণার জন্য দুর্যোধন এক স্বয়ম্বর সভার আয়োজন করেছিলেন যাতে সে নিজেই নিজের পতি নির্বাচন করতে পারে। তখন শাম্ব লক্ষ্মণাকে সেই স্বয়ম্বর সভা থেকে বলপূর্বক হরণ করে নিয়ে এসে বিবাহ করেন। এতে কুরু বংশের প্রধানরা ক্রুদ্ধ হয়ে শাম্বকে আক্রমণ করেন এবং তাঁকে ও লক্ষ্মণাকে হস্তিনাপুরে আটক করেন। দেবর্ষি নারদের মুখে এই সংবাদ পেয়ে যদু বংশের প্রধানরাও ক্রুদ্ধ হয়ে তাঁদের রাজা উগ্রসেনের নেতৃত্বে হস্তিনাপুর আক্রমণ করতে প্রস্তুত হন। তখন কৃষ্ণের অগ্রজ বলরাম উভয়পক্ষের মধ্যে সন্ধিস্থাপনের উদ্দেশ্যে হস্তিনাপুরে যাত্রা করেন। সেখানে তিনি কৌরবদের অনুরোধ করেন যাতে তাঁরা শাম্ব এবং লক্ষ্মণাকে ফিরিয়ে দেন। এই অনুরোধে কৌরবেরা প্রথমে সম্মত হননি। তখন বলরাম রুষ্ট হয়ে বলেন যে তিনি যুদ্ধ করে সমগ্র হস্তিনাপুরকেই গঙ্গায় নিক্ষেপ করবেন। বলরামের ক্রুদ্ধ মূর্তি দেখে ও ভয়াবহ যুদ্ধের ইঙ্গিত পেয়ে তাঁরা শাম্ব ও লক্ষ্মণাকে মুক্তি দেন।


title: সাম্ব (কৃষ্ণের পুত্র)

text: একবার মহর্ষি নারদ তাঁর কয়েকজন শিষ্য সহ দ্বারকায় আগমন করেন। তাঁর আগমন সংবাদ পাওয়া মাত্র কৃষ্ণ এবং তাঁর বংশধরেরা সহ দ্বারকার প্রত্যেক যদুবংশীয় ব্যক্তি এসে তাঁকে অভ্যর্থনা করেন। কিন্তু শাম্ব তখন পার্শ্ববর্তী একটি কাননে কয়েকজন রমণীর সাথে প্রেমালাপে রত থাকায় নারদের প্রতি অবহেলা করলেন। শাম্বর এই আচরণে অপমানিত বোধ করে নারদ তাকে উপযুক্ত শাস্তি দেওয়ার সংকল্প করেন। দ্বারকাত্যাগের আগে তিনি একবার কৃষ্ণের সাথে একান্তে সাক্ষাৎ করে অভিযোগ করলেন যে নরকাসুরের কারাগার থেকে উদ্ধার হওয়া কৃষ্ণের ষোল হাজার রমণী শাম্বের প্রতি আসক্ত। কিন্তু কৃষ্ণ নারদের অভিযোগ অবিশ্বাস করে বললেন যে তাঁর প্রতি ষোল হাজার স্ত্রী সহচরী রমণীদের একনিষ্ঠ প্রণয় বিষয়ে তাঁর মনে কোন দ্বিধা বা দ্বন্দ্ব নেই এবং শাম্বের বিশ্বস্ততা ও পিতৃভক্তিও প্রশ্নাতীত। এই কথা শুনে এবং শাম্বকে দণ্ড দিতে না পেরে দেবর্ষি নারদ আরও ক্রুদ্ধ হলেন। সেইসময় তিনি দ্বারকা ত্যাগ করে কিছুকাল পরে আবার দ্বারকায় ফিরে এলেন। তখন এসে প্রথমেই তিনি রৈবতক পর্বতের গভীরে কৃষ্ণের প্রমোদকাননে গেলেন। সেখানে গিয়ে দূর থেকে নারদ দেখলেন যে কৃষ্ণ, তাঁর মহিষীগণ ও ষোল হাজার রমণীদের সঙ্গে সুখে জলকেলিতে মগ্ন। কৃষ্ণকে ঘিরে বিভিন্ন রমণী নানা ক্রীড়াকৌতুকে ভেসে বেড়াচ্ছে। এদের মধ্যে কেউ কেউ সুরাপান করে প্রমত্তা হয়ে প্রণয়বাক্য উচ্চারণ করছে ও অন্যান্য রমণীদেরও সুরাপাত্র এগিয়ে দিচ্ছে। কৃষ্ণও অতি উদার ও প্রমত্ত বাঞ্ছায় তাঁর প্রিয় রমণীদের ইচ্ছাপুরণ করে তাদের আহ্লাদিত করছেন। নারদ লক্ষ্য করলেন যে সুরাপানে আসক্ত রমণীদের বসনভূষণের শৈথিল্য ও নগ্নতার বিষয়ে কোন ভ্রূক্ষেপ নেই কারণ রৈবতকে অবস্থিত সেই প্রমোদ উদ্যান ও সরোবরে একমাত্র কৃষ্ণ ছাড়া অন্য কোনও পুরুষের উপস্থিতির কোন উপায় নেই। দ্বারকায় এইকথা সর্বজনবিদিত যে কৃষ্ণের প্রমোদকানন ও জলকেলি স্থান একমাত্র কৃষ্ণ ছাড়া আর সকল পুরুষের অগম্য। কেবলমাত্র কোন বিশেষ প্রয়োজন বোধ করলে কৃষ্ণ স্বয়ং সেখানে কাউকে ডেকে আনতে পারেন। রমণীদের সাথে কেলিতে মত্ত কৃষ্ণকে দেখে নারদ ছলনাপূর্বক শাম্বকে গিয়ে সংবাদ দিলেন কৃষ্ণ তাঁর প্রমোদ উদ্যানে শাম্বকে ডেকে পাঠিয়েছেন। অন্য সকলের মত শাম্বও জানতেন যে সেই প্রমোদকাননে কৃষ্ণ ছাড়া আর কারও প্রবেশাধিকার নেই। কিন্তু নারদের ছলনায় প্রভাবিত হয়ে তিনি ভাবলেন যে সত্যিই কৃষ্ণ তাঁকে ডেকে পাঠিয়েছেন। তাই তিনি দ্রুত সেখানে উপস্থিত হলেন। রমণীদের সাথে জলক্রীড়ারত কৃষ্ণ শাম্বকে সেই কেলিস্থলে দেখে অত্যন্ত বিস্মিত হলেন। কিন্তু তাঁর ষোল হাজার রমণীকুল শাম্বকে দেখে সহসা উল্লসিত হয়ে উঠল। ক্ষণিকের জন্য তারা শাম্বের প্রতি আসক্তি বোধ করল। যে রমণীদের জীবনে একমাত্র পুরুষ কৃষ্ণ ছাড়া আর কারও স্থান নেই সেই রমণীরা স্বয়ং বাসুদেবের সামনেই অপর পুরুষের প্রতি আকৃষ্ট হওয়ার স্পর্ধা দেখানোয় তাঁর ক্রোধানল প্রজ্জ্বলিত হল। পরমুহূর্তেই কৃষ্ণ ক্রোধে ও গ্লানিতে তাঁর রমণীদের প্রতি জ্বলন্ত দৃষ্টি নিক্ষেপ করলেন ও তাদের শাপ দিলেন যে তাঁর মৃত্যুর পর তারা তস্কর দ্বারা লাঞ্ছিত হবে। এরপর তিনি ক্রোধে উন্মত্ত হয়ে শাম্বকে অভিসম্পাত করলেন যে শাম্ব কুষ্ঠ রোগাক্রান্ত হবে। তখন বিস্মিত ও আতঙ্কিত শাম্ব কৃষ্ণকে অনুনয় করে বোঝালেন যে তিনি স্বেচ্ছায় তাঁর প্রমোদকাননে আসেননি। তখন কৃষ্ণ প্রকৃত সত্য অনুধাবন করতে পেরে শাম্বকে বললেন যে শাম্ব যদি দেবর্ষি নারদের পরামর্শে চন্দ্রভাগা নদীর তীরে অবস্থিত সূর্যক্ষেত্রে গিয়ে সূর্যের আরাধনা করেন তাহলেই তিনি রোগমুক্ত হবেন। তখন শাম্ব তদনুসারেই কাজ করলেন এবং আরোগ্যলাভ করলেন। প্রচলিত মত অনুসারে অধুনা কোনারক সূর্য মন্দিরই শাম্বের প্রতিষ্ঠিত সূর্যমন্দির।


title: বিজ্ঞানের দর্শন

text: বিজ্ঞানের দর্শন () বলতে বৈজ্ঞানিক অনুসন্ধান এবং বৈজ্ঞানিক প্রক্রিয়ার উপাদানগুলোকে দর্শনের দৃষ্টিভঙ্গিতে অধ্যয়ন করা বোঝায়। বিজ্ঞানের অনুশীলন এবং লক্ষ্যগুলোর অধিবিদ্যা, জ্ঞানতত্ত্ব এবং নীতিবিদ্যা সংশ্লিষ্ট বিশ্লেষণ জ্ঞানের এই শাখায় প্রাধান্য পায়। উদাহরণ স্বরূপ, বিজ্ঞান ও সত্যের সম্বন্ধ অধ্যয়ন করাকালীন — কিভাবে বিজ্ঞান মিথ্যা প্রমাণিত করার যোগ্য ভবিষ্যদ্বানী প্রদান করে এবং বিজ্ঞানের এই কার্য কিভাবে বিজ্ঞানকে অধিক নির্ভরশীল করে তোলে। সাধারণভাবে বিজ্ঞান নিয়ে আলোচনার পাশাপাশি অনেক দার্শনিক আবার বিজ্ঞানের নির্দিষ্ট শাখাগুলোকেও দর্শনের দৃষ্টিতে বিশ্লেষণ করার প্রয়োজনীয়তা অনুভব করেন যে কারণে পদার্থবিজ্ঞানের দর্শন, জীববিজ্ঞানের দর্শন ইত্যাদি ক্ষেত্রগুলোর জন্ম হয়েছে।


title: বিজ্ঞানের দর্শন

text: বিজ্ঞানের দার্শনিক আলোচনা বিষয়ে স্বয়ং বিজ্ঞানীদের অবস্থান বেশ দ্বিধাবিভক্ত। একদিকে অনেক বিজ্ঞানী যেমন বিজ্ঞানের দর্শনে অবদান রেখেছেন, অন্যদিকে অনেকে আবার এর সমালোচনা করেছেন এবং বিজ্ঞানের জন্য এর কার্যকারিতা নিয়ে প্রশ্ন তুলেছেন। যেমন বিখ্যাত মার্কিন পদার্থবিজ্ঞানী রিচার্ড ফাইনম্যান বলেছিলেন, "পাখিদের জন্য পক্ষীবিদ্যার উপযোগীতা যতটুকু বিজ্ঞানের জন্য বিজ্ঞানের দর্শনের উপযোগীতা তার থেকে বেশি নয়"। কিছু দার্শনিক আবার তার এই উক্তির সমালোচনা করেছেন। যেমন অধিবিদ্যা ও জ্ঞানতত্ত্ব নিয়ে গবেষণায় রত মার্কিন দার্শনিক "জোনাথন শাফার" ফাইনম্যানের বক্তব্য প্রসঙ্গে বলেছেন, পক্ষীবিদ্যা পাখিদের জন্য সত্যিই খুব উপকারী হতো যদি পাখিদের সেই বিদ্যা আয়ত্ত করার ক্ষমতা থাকতো।


title: বিজ্ঞানের দর্শন

text: বিজ্ঞানের দর্শনের মুখ্য প্রশ্নসমূহের বিষয় 'বিজ্ঞান কি এবং কি নয়', 'বৈজ্ঞানিক প্রণালীসমূহের নির্ভরশীলতা', 'বিজ্ঞানের শেষ লক্ষ্য' ইত্যাদি। বিজ্ঞানের দর্শনের বহু মুখ্য প্রশ্নের উত্তরের ক্ষেত্রে দার্শনিকগণ একমত নন। 'বিজ্ঞান অনিরীক্ষণীয় বিষয়ের সত্য অনাবৃত করতে পারবে কি না?', 'বৈজ্ঞানিক যুক্তির ন্যায্যতা বা প্রতিপন্ন করতে পরা যায় কি যায় না?' ইত্যাদি প্রশ্ন তার অন্তর্গত। বিজ্ঞান বিষয়ক তেমন সাধারণ প্রশ্নসমূহ ছাড়াও দর্শনের এই ভাগে বিজ্ঞানের কোনো এক ধারায় (যেমন জীববিজ্ঞান, ভৌত বিজ্ঞান ইত্যাদি) প্রযোজ্য প্রশ্নেরও উত্তর সন্ধান করে। কোনো কোনো দার্শনিক আধুনিক বিজ্ঞানের ফলাফলের সহায়তায় স্বয়ং দর্শনের বিষয়ই মীমাংসা করে থাকেন।


title: বিজ্ঞানের দর্শন

text: যদিও বিজ্ঞান বিষয়ক দার্শনিক চিন্তা অন্ততঃ অ্যারিস্টটলের সময় থেকেই চলে আসছে, বিজ্ঞানের দর্শনের এক পৃথক শৃঙ্খলা রূপে বিকাশ বিংশ শতাব্দীর মধ্য ভাগ থেকেই আরম্ভ হয়েছে। এমনটা হয়েছিল যৌক্তিক দৃষ্টবাদের প্রাক্কালে। যৌক্তিক দৃষ্টিবাদের লক্ষ্য প্রতিটি দার্শনিক বিবৃতির অর্থপূর্ণতার মাপ-কাঠি নির্ণয় করা এবং বস্তুবাদী রূপে সেই বিবৃতিসমূহকে পরিমাপ করা। টমাস কুনের ঐতিহাসিক গ্রন্থ "'দ্য ষ্ট্রাক্সার অব সায়েণ্টিফিক রেভোলিউসন্স' "(১৯৬২) বৈজ্ঞানিক উন্নতি যে অবিচলিত, এবং জ্ঞানের সঞ্চয়িত অধিগ্রহণ নিশ্চিত প্রণালীর ওপর আধারিত, সেই ধারণাকে প্রত্যাহ্বান করে। তিনি তার পরবর্তী তর্ক করেন যে, যেকোনো উন্নতি এক বিশেষ ঐতিহাসিক সময়ের দৃষ্টান্তের (প্রশ্ন, ধারণা, চর্চার) সাথে আপেক্ষিক।


title: বিজ্ঞানের দর্শন

text: পরবর্তী সময়ে, ডাব্লিউ ভি কুয়াইন এবং অন্যান্যদের জন্য বিজ্ঞানের সুসংগত অভিগমন, যে শাস্ত্র মান্য হয় যদি এই পর্যবেক্ষণকে এক সুসংগত সমগ্রের অংশ হিসাবে দেখানো যায় — এই অভিগমন প্রধান হয়ে পড়ে। স্টিফেন জে গুডের মতো কোনো কোনো চিন্তাবিদ বিজ্ঞানকে স্বয়ংসিদ্ধ ধারণার সমষ্টিতে স্থলিত করতে শুরু করেন, যেমন: প্রকৃতির সামঞ্জস্য। পল ফেয়েরাব্যান্ডকে ধরে দার্শনিকদের এক কণ্ঠ্য সংখ্যালঘু দল তর্ক করে যে, 'বৈজ্ঞানিক প্রণালী'র মতো আসলে কোনো বস্তুই নেই, তারা বিজ্ঞানের সকল অভিগমনকে মান্যতা প্রদান করতে থাকেন, অলৌকিকতাসমূহকেও। বিজ্ঞানের বিষয়ে চিন্তা করার অন্য এক অভিগমন হল সমাজবৈজ্ঞানিক দৃষ্টিকোণ থেকে জ্ঞান কিভাবে সৃষ্টি হয় তা অধ্যয়ন করা। এমন অভিগমনকে ডেভিড ব্লুর, বেরী বার্নসের মতো দার্শনিক সমর্থন করেন। শেষে, ১৯-২০ শতাব্দীর ইউরোপীয় দর্শন বিজ্ঞানকে মানব অভিজ্ঞতার কঠোর বিশ্লেষণ হিসাবে চায়।


title: বিজ্ঞানের দর্শন

text: বিজ্ঞানের বিশেষ ভাগ সম্বন্ধীয় দার্শনিক প্রশ্নসমূহ আইনস্টাইনের সাধারণ আপেক্ষিকতাবাদ থেকে উদিত সময়ের প্রকৃতি বিষয়ক, রাজনীতিতে অর্থনীতির প্রভাব ইত্যাদি। একটি মুখ্য বিষয় হল, কোনো এক বৈজ্ঞানিক শৃঙ্খলাকে অন্য এক শৃঙ্খলয় অনুবাদ করতে পারা যায় কি যায় না। যেমন, রসায়ন বিজ্ঞানকে ভৌত বিজ্ঞানে অনুবাদ করতে পারি কি না? সমাজবিজ্ঞানকে ব্যক্তিগত মনোবিজ্ঞানর স্তরে অনুবাদ করতে পারি কি না? বিজ্ঞানের দর্শনের সাধারণ প্রশ্নসমূহেরও বিজ্ঞানের কোনো এক ধারায় বিশেষ গুরুত্ব থাকতে পারে। যেমন বৈজ্ঞানিক যুক্তির বৈধতার পরিসংখ্যানবিদ্যার প্রতিষ্ঠাপনে বিশেষ গুরুত্ব আছে। কি বিজ্ঞান হয় এবং কি বিজ্ঞান নয়, সেকথা চিকিৎসা বিজ্ঞানের দর্শনে জীবন-মরণের প্রশ্ন। তদুপরি, জীববিজ্ঞান, মনোবিজ্ঞান, সমাজবিজ্ঞান ইত্যাদির দর্শনসমূহ মানব প্রকৃতির বৈজ্ঞানিক অধ্যয়নে বস্তুবাদী রূপ লাভ করতে পারবে, না মূল্যবোধ এবং সামাজিক সম্বন্ধ প্রভাবিত হয়ে থাকবে, তেমন বিষয়েও অধ্যয়ন করে।


title: বিজ্ঞানের দর্শন

text: বিজ্ঞান এবং অ-বিজ্ঞানের মধ্যে পার্থক্য করাকে সীমা সমস্যা বলা হয়। যেমন, মনোবিশ্লেষণ বিজ্ঞান হয় কি না? তথাকথিত সৃষ্টির বিজ্ঞান, স্ফীতিজনিত মাল্টিভার্স পরিকল্পনা বা সামষ্টিক অর্থনীতির বিষয়ে কি বলতে পারি? কার্ল পপারের মতে, এই প্রশ্নই বিজ্ঞানের দর্শনের মূল প্রশ্ন। পরে, এই প্রশ্নের কোনো সর্বজনবিদিত সমাধান খুঁজে পাওয়া যায়নি। কেউ কেউ এই সমস্যার কোনো সমাধান নেই অথবা এই প্রশ্ন রুচিহীন বলে গণ্য করেন। মার্টিন গার্ডনার অপবিজ্ঞান সনাক্ত করতে পটার ষ্টিয়ার্ট মানক ব্যবহার করতে পরামর্শ প্রদান করেন — "আমি এটি জানি কারণ আমি এটি দেখেছি"।


title: বিজ্ঞানের দর্শন

text: যৌক্তিক দৃষ্টবাদীগণ প্রথমে বিজ্ঞানকে পর্যবেক্ষণ স্থলিত করেছিলেন, তার বিপরীতে অ-বিজ্ঞান পর্যবেক্ষণহীন এবং সেইজন্য অর্থহীন। পপার তর্ক করেছিলেন যে, বিজ্ঞানের কেন্দ্রীয় গুণ হল মিথ্যায়ন। অর্থাৎ, প্রতি বাস্তবিক বৈজ্ঞানিক দাবীকে, অন্ততঃ সিদ্ধান্ত হ'লেও, অসত্য প্রমাণ করা যায়।


title: বিজ্ঞানের দর্শন

text: অধ্যয়ন বা ভাবনা-চিন্তার কোনো ক্ষেত্র, যে ক্ষেত্রই অন্যথা লাভ করতে না পারার বৈধতার দাবী করার প্রচেষ্টাতে বিজ্ঞানের ছদ্মবেশ ধারণ করে, সেই অধ্যয়ন বা ভাবনা চিন্তাকে অপবিজ্ঞান, পার (ফ্রিঞ্জ — fringe)) বিজ্ঞান বা আবর্জনা বিজ্ঞান বলা হয়। ভৌতবিজ্ঞানী রিচার্ড ফেইনমেন এমন ঘটনাসমূহের জন্য, যে ঘটনাসমূহে গবেষণাকারীবৃন্দ তাঁদের কার্যকে বিজ্ঞান বলে ভাবেন, কিন্তু আসলে বাইরে থেকে বৈজ্ঞানিক আবরণ থাকলেও কার্যসমূহে কাঠিন্যের মূল্যায়ন করার যোগ্য "চরম সততা" থাকে না, সেগুলিকে "মাল-পন্থ বিজ্ঞান" (কার্গো-কাল্ট সায়েন্স (cargo-cult science)) সংজ্ঞা ব্যবহার করেছিলেন।


title: বিজ্ঞানের দর্শন

text: অন্য এক প্রশ্ন হল "ভাল বৈজ্ঞানিক ব্যাখ্যা কাকে বলা হয়?"। ভবিষ্যতের ঘটনার পূর্বানুমান করা ছাড়াও, সমাজ প্রায়ই বৈজ্ঞানিক সূত্রসমূহের সহায়তায় বর্তমানে ঘটে থাকা এবং পূর্বে ঘটিত ঘটনার ব্যাখ্যা তুলে ধরে। দার্শনিকগণ বৈজ্ঞানিক সূত্র কোনো এক ঘটনাকে সফলভাবে ব্যাখ্যা করছে কি না এবং এটি বৈজ্ঞানিক সূত্রের ব্যাখ্যার শক্তি আছে কি না, তা নির্ণয় করার মাপ-কাঠি অনুসন্ধান করে চলেছেন।


title: বিজ্ঞানের দর্শন

text: একটি আগেকার সময় থেকে চলে আসা প্রভাবশালী বৈজ্ঞানিক ব্যাখ্যার সূত্র হল ন্যায়িক-নোমলজিকাল মডেল। এই মডেল অনুসারে, এক সফল বৈজ্ঞানিক ব্যাখ্যা প্রশ্নোদ্ধৃত ঘটনায় কোনো এক বৈজ্ঞানিক সিদ্ধান্ত থেকে যুক্তিতে উপনীত হতে হয়। এই ধারণাকে বারংবার সমালোচনা করা হয়েছে এবং অনেক অভ্যুদাহরণ বহুলভাবে স্বীকৃত। বিশেষত, ব্যাখ্যা সনাক্ত করা খুব কঠিন হয়ে পড়ে যখন ব্যাখ্যা করাকালীন বস্তুত কোনো সিদ্ধান্ত থেকে যুক্তিতে উপনীত হতে পারা না যায়। কারণ এটি কেবল সুযোগের বস্তু, বা একে যা জনা যায় তা সঠিকভাবে পূর্বানুমান করতে পারা যায় না। বেস্লি সেল্মনের মতে, একটি ভাল বৈজ্ঞানিক ব্যাখ্যা পরিসংখ্যানভাবে ব্যাখ্যা করতে ফলাফলের সঙ্গে প্রাসঙ্গিক হতে হয়। অন্যান্য মতে, ভাল বৈজ্ঞানিক ব্যাখ্যার চাবি হল ভিন্ন ভিন্ন ঘটনাকে একই ব্যাখ্যা দ্বারা বোঝানো।


title: বিজ্ঞানের দর্শন

text: যদিও এই কথাকে বিনা প্রমাণে শুদ্ধ বলে প্রায় ধরে নেওয়া হয়, তবে এই কথা একেবারেই স্পষ্ট নয় যে কয়েকটি পরীক্ষা শুদ্ধ হলে বা কয়েকটি উদাহরণ দেখালে কোনো সূত্রকে কিভাবে বৈধ বলে ধরা যায়। উদাহরণ স্বরূপ, একটি মুরগি পর্যবেক্ষণ করে যে, প্রতি রাতে মালিক আসে এবং খাদ্য প্রদান করে। তেমন অনেক দিন থেকেই চলে আসছে। সেক্ষেত্রে, মুরগিটি প্রস্তাবনামূলক যুক্তির দ্বারা এই সিদ্ধান্তে উপনীত হতে পারে যে মালিক "সমস্ত " রাতেই খাদ্য প্রদান করবে। পরে, একবার রাতে, মালিক আসল এবং মুরগিটিকে খাদ্য প্রদান করার পরিবর্তে হত্যা করল। বৈজ্ঞানিক যুক্তি মুরগিটির যুক্তির থেকে কিভাবে অধিক নির্ভরশীল?


title: বিজ্ঞানের দর্শন

text: এক অভিগমন হল এই কথা লক্ষ্য করা যে, অধিস্থাপনই নিশ্চয়তা প্রদান করতে না পারে, কিন্তু একটি সাধারণ বিবৃতির উদাহরণ বারে বারে পর্যবেক্ষণ করলে অন্ততঃ বিবৃতিটি অধিক সম্ভাব্য হয়। সেক্ষেত্রে, প্রতি রাতে অভিজ্ঞত থেকে মুরগিটি ধারণা করতে পারে যে, এই কথা অধিক সম্ভাব্য যে পরবর্তী রাতে মালিক খাদ্য প্রদান করবে, যদিও এই কথা নিশ্চিত নয়। পরে, প্রতি পর্যবেক্ষণে সাধারণ বিবৃতিতে কি যথাযথ সম্ভাবনীয়তা দাবি করে, সেই বিষয়ে অনেক কঠিন প্রশ্ন থেকে যায়। এই কঠিনতাসমূহ থেকে মুক্তি পাওয়ার এক উপায় হল এই কথা ঘোষণা করা যে, বৈজ্ঞানিক সূত্রসমূহের বিষয়ে থাকা বিশ্বাস বিষয়বাদী, বা ব্যক্তিগত, এবং শুদ্ধ যুক্তি কেবল কিভাবে একজনের সাক্ষ্য বিষয়বাদী বিশ্বাসকে প্রভাবিত করে, সেই বিষয়ে।


title: বিজ্ঞানের দর্শন

text: অনেকে তর্ক করেন যে, বিজ্ঞানীগণ অধিস্থাপনামূলক যুক্তি ব্যবহারই করেন না। তার পরিবর্তে এব্ডাক্টিভ যুক্তির (abductive reasoning) প্রয়োগ করে। এই হিসাবে বিজ্ঞান বিশেষ ঘটনাসমূহের সাধারণীকরণ বিষয়ক নয়, পরে, পর্যবেক্ষণের ব্যাখ্যার জন্য পরিকল্পনা প্রস্তুত করার বিষয়ে। পূর্বে আলোচনা করার মতো, এই কথা সর্বদাই স্পষ্ট নয় যে কোন্ ব্যাখ্যাটি "উৎকৃষ্টতম্"। অকহামর রেজর সবচেয়ে সরল ব্যাখ্যাকে চয়ন করার পরামর্শ প্রদান করেন। সেক্ষেত্রে এই অভিগমনের কোনো কোনো সংস্করণে এটি গুরুত্বপূর্ণ ভূমিকা পালন করে। মুরগির উদাহরণের দিকে পুনরায় তাকালে, কোন্ পরিকল্পনাটি অধিক সরল—মালিক তাকে ভালবাসে এবং খাদ্য প্রদান করে যায়, না মালিক তাকে ভক্ষণ করার পূর্বে ভালকরে খাইয়ে-দাইয়ে পরিপুষ্ট করছে? দার্শনিকগণ এই অনুসন্ধানমূলক নীতিকে অধিক যথাযথ করতে চেষ্টা করেছেন শাস্ত্রীয় মিতব্যয়িতা ইত্যাদির ক্ষেত্রে। তথাপি, সরলতার বহু যুক্তি প্রদান করলেও, সাধারণত মেনে নেওয়া হয়েছে যে সূত্র-মুক্ত সরলতার যুক্তি নেই। অন্য শব্দে, সরলতার যুক্তি চয়ন করার কার্যও সূত্রসমূহের একটিকে চয়ন করার মতোই সমস্যাপূর্ণ।


title: বিজ্ঞানের দর্শন

text: পর্যবেক্ষণ করতে, বিজ্ঞানীগণ টেলিস্কোপে দেখেন, বৈদ্যুতিক পর্দায় ছবি দেখেন, মিটার রিডিং রেকর্ড করেন ইত্যাদি ইত্যাদি। প্রারম্ভিক স্তরে, তাঁরা যা দেখেছেন তা মেনে নিতে হয়, যেমন: থার্মোমিটারে ৩৭.৯ ডিগ্রী সেলসিয়াস দেখাচ্ছে। পরে, যদিও ভিন্ন ভিন্ন বিজ্ঞানীর সূত্রর বিষয়ে ভিন্ন ভিন্ন ধারণা থাকে, যে সূত্রকে এই প্রারম্ভিক পর্যবেক্ষণসমূহ ব্যাখ্যা করতে তৈরি করা হয়েছে, তবুও তাঁরা কি পর্যবেক্ষণ করেছেন সেই বিষয়ে ভিন্ন মত পোষণ করতে পারেন। যেমন, অ্যালবার্ট আইনস্টাইনের সাধারণ আপেক্ষিকতাবাদের সূত্রের পূর্বে , পর্যবেক্ষকগণ প্রদান করা ছবিটিতে ৫টা বস্তু দেখা যাচ্ছে বলে মত পোষণ করতেন। পরে, সাধারণ আপেক্ষিকতাবাদের সঙ্গে পরিচিত বিজ্ঞানীগণ বলেন যে, সেটি আসলে দুটি বস্তুর ছবি। একটা মধ্যে, এবং অন্য চারটি ছবি, চারটি আলাদা আলাদা স্থানে। তার বিপরীতে, কোনো কোনো বিজ্ঞানী টেলিস্কোপটি ঠিকমতো কাজ করছে না বলে, কেবল একটা বস্তুর ছবিই দেখা গেছে বলেন। বিজ্ঞানীর এই দল অন্য এক পৃথক সূত্রকে সমর্থন জানিয়েছেন। যে পর্যবেক্ষণকে সূত্রের থেকে আলাদা করতে পারা যায় না, সেই পর্যবেক্ষণকে "সূত্র-ভারাক্রান্ত" বলা যায় (theory-laden)।


title: বিজ্ঞানের দর্শন

text: প্রতি পর্যবেক্ষণে ধারণা এবং অনুভূতি থাকে। অর্থাৎ, কোনো পর্যবেক্ষণ নিষ্ক্রিয় করে না, পরে কাছের গ্রহণশীল তথ্য থেকে ঘটনাকে পৃথক করা কার্যে সক্রিয়ভাবে নিয়োজিত। সেটি, পর্যবেক্ষণকে কোনো সিস্টেম কেমনভাবে কাজ করে, সেই বিষয়ে যেমনভাবে বোঝে, সেকথাই প্রভাবান্বিত করে — সেই বোঝাতে কি অনুভূত হয়েছে, মনে করা হয়েছে, বা বিবেচনার যোগ্য বলে গণ্য করা হয়েছে, সেই কথা প্রভাবান্বিত করে। এই অর্থে, এই কথার দাবিতে তর্ক করা যায় যে, সকল পর্যবেক্ষণই "সূত্র-ভারাক্রান্ত"।


title: বিজ্ঞানের দর্শন

text: বিজ্ঞান প্রকৃত সত্য প্রকাশ করার উদ্দেশ্যে কাজ করে, এমন কোনো প্রশ্ন নেই যার উত্তর বিজ্ঞান প্রদান করতে না পারে? বৈজ্ঞানিক বাস্তববাদীদের মতে, বিজ্ঞানের উদ্দেশ্য সত্য প্রকাশ করা হওয়া উচিত এবং মানুষকে বৈজ্ঞানিক সূত্রসমূহকে সত্য, প্রায় সত্য বা সম্ভাব্য সত্য রূপে গণ্য করতে হয়। তার বিপরীতে বৈজ্ঞানিক অ-বাস্তববাদীগণ তর্ক করেন যে, বিজ্ঞানের উদ্দেশ্য সত্য নয় (অন্ততঃ সত্যে উপনীত হতে পারে না) এবং বিশেষত অপর্যবেক্ষণীয়সমূহের সত্য, যেমন ইলেক্ট্রন বা অন্য ব্রহ্মাণ্ডের সত্য বিজ্ঞান প্রকাশ করতে পারে না। বাদকসলক তর্ক করেন যে, বৈজ্ঞানিক সূত্রসমূহকে ব্যবহারযোগ্যতার ওপরেই মূল্যাংকন করতে হয়। এই দৃষ্টিতে, বৈজ্ঞানিক সূত্র সত্য না মিথ্যা সেটি আলোচনার বিষয় নয়, কারণ বিজ্ঞানকে সঠিক পূর্বানুমান এবং প্রভাবশালী প্রযুক্তি নির্মাণ করতেই ব্যবহার করা হয়।


title: বিজ্ঞানের দর্শন

text:
বাস্তববাদীগণ প্রায় নতুন সূত্রসমূহের সফলতার কথা বলেন — সত্যের (বা সত্যের কাছের) সাক্ষ্যরূপে। অবাস্তববাদীগণ বিজ্ঞানের ইতিহাসের মিথ্যা প্রমাণিত সূত্রসমূহ, জ্ঞানশাস্ত্রীয় মডেলসমূহ
, মিথ্যা মডেলিং ধারণাসমূহের সফলতা, বা বহুলভাবে ব্যবহৃত বস্তুবাদের উত্তরাধুনিক সমালোচনাকে বৈজ্ঞানিক বাস্তববাদবিরোধী সাক্ষ্য হিসাবে ব্যবহার করেন। অবাস্তববাদীগণ বৈজ্ঞানিক সূত্রসমূহের সাফল্য সত্যের উল্লেখ না করা পর্যন্ত বোঝাতে চেষ্টা করেন। কোনো কোনো অবাস্তববাদী দাবী করেন যে, বৈজ্ঞানিক সূত্রসমূহ কেবল পর্যবেক্ষণীয় বস্তুর বিষয়ে সঠিক হওয়া লক্ষ্য করে এবং তর্ক করেন যে, সেই সূত্রসমূহের সাফল্য কেবল সেই শর্তের মাধ্যমেই মূল্যাংকন করা হয়।


title: বিজ্ঞানের দর্শন

text: মূল্যবোধ এবং বিজ্ঞান ভিন্ন ধরণে পরস্পরের সঙ্গে জড়িত। জ্ঞানশাস্ত্রীয় মূল্যবোধ বিজ্ঞানকে প্রধানতঃ মার্গদর্শন করে। বৈজ্ঞানিক অভ্যাস ব্যক্তিগত অভ্যাসকারীর দ্বারা বিশেষ সংস্কৃতি তথা মূল্যবোধে খচিত হয়েছে। মূল্যবোধ বিজ্ঞানের থেকে সৃষ্ট হয় এবং সমাজের বিভিন্ন সংস্কৃতিতে বিতরিত হয়ে থাকতে পারে।


title: বিজ্ঞানের দর্শন

text: যদিও এটি অস্পষ্ট যে কি বিজ্ঞান হয়, সূত্রসমূহের কার্যক্ষমতা কিভাবে নিশ্চিত করা যায়, এবং বিজ্ঞানের উদ্দেশ্যই বা কি, তবুও মূল্যবোধ এবং অন্যান্য সামাজিক প্রভাবে বিজ্ঞানের আকার নির্ণয় করার ভালোমতো সুযোগ আছে। নিশ্চয়ই, মূল্যবোধ ভূমিকা পালন করতে পারে, কোন্ গবেষণাটি অধিক পুঁজি লাভ করেছে, কোন্ সূত্রগুলি বিজ্ঞান জগতে অধিক আদর বা স্বীকৃতি লাভ করেছে ইত্যাদি বিষয়ে। উদাহরণ স্বরূপ, ১৯ শতকে বর্ণবাদী চিন্তাধারা ক্রমবিকাশের অধ্যয়নে সহায়তা করে এবং সামাজিক শ্রেণীর মূল্যবোধ কপাল-বিদ্যা বিষয়ক তর্কে আগ্রহ যোগায় (সেই সময়ে কপাল-বিদ্যাকে বিজ্ঞান বলে গণ্য করা হত)। বিজ্ঞানের নারীবাদী দার্শনিকগণ, বিজ্ঞানের সমাজবিজ্ঞানীগণ এবং অন্যান্য লোকেরা বিজ্ঞানের ওপর সামাজিক মূল্যবোধের প্রভাব অধ্যয়ন করেন।


title: বায়ুশক্তি

text: বায়ুশক্তি হল বায়ুর গতিশক্তিকে কাজে লাগিয়ে পাওয়া রূপান্তরিত শক্তি। যেমন, বায়ুকল ব্যবহার করে বিদ্যুৎ শক্তি তৈরি, যান্ত্রিক শক্তি জন্য বাতচক্র, পানি তোলা বা নিষ্কাশনের জন্য বায়ু পাম্প, জাহাজসমূহ চালনার জন্য পাল।


title: বায়ুশক্তি

text:
বড় বায়ু খামারসমূহ শত শত বায়ুকল দিয়ে গঠিত যারা একটি অপরটির সাথে একটি বিদ্যুৎশক্তি সঞ্চালন নেটওয়ার্কের মাধ্যমে সংযুক্ত। একটি নতুন নির্মাণের জন্য উপকূলবর্তী বায়ু বিদ্যুতের জন্য একটি স্বল্প ব্যয়সম্পন্ন উৎস, যা প্রতিযোগিতামূলকভাবে জীবাশ্ম জ্বালানি উদ্ভিদের তুলনায় অনেক জায়গায় সস্তা। এটি সৌরশক্তির একটি পরোক্ষ রূপ এবং এজন্য এটি নবায়নযোগ্য শক্তি হিসাবে পরিচিত যা পরিবেশকে দুষণমুক্ত রাখতে সহয়তা করে। ছোট উপকূলবর্তী বায়ু খামার বিচ্ছিন্ন স্থানে বিদ্যুৎ সরবরাহ করে। বিদ্যুৎ সবরাহ কোম্পানি ক্রমবর্ধমান ছোট অভ্যন্তরীণ বায়ুকল দ্বারা উত্পাদিত অতিরিক্ত বিদ্যুৎ ক্রয় করে।
বায়ুশক্তি শতাব্দি ধরে মানুষের দ্বারা ব্যবহত হয়ে আসছে। মানুষ কমপক্ষে ৫,৫৫০ বছর আগে থেকে বায়ুশক্তি পালতোলা নৌকা, জাহাজ এবং সেচ পাম্প চালানোর জন্য ব্যবহার করে আসছে।


title: বায়ুশক্তি

text: চার্লস ফ্রান্সিস ব্রুস (১৮৪৯- ১৯২৯) ১৮৮৭-৮৮ সালে একটি বাতচক্র (বায়ু টারবাইন) নির্মাণ করেন যা একটা ব্যাটারী মাধ্যমে বিদ্যুতের উৎপাদনের জন্য জেনেরেটরের সাতে যুক্তছিল। ১৮৯১ সালে ডেনিশ পদার্থবিজ্ঞানী এবং উদ্ভাবক পল লা চউর প্রথম " বায়ু ঘূর্ণনযন্ত্র" পরীক্ষা করেন। ১৯০০ সালের কাছাকাছি তিনি বায়ু-চালিত বিদ্যুত্ প্লান্ট বিকাশ শুরু করেন।


title: বায়ুশক্তি

text: দ্বিতীয় বিশ্বযুদ্ধের সময় যখন কয়লা ও তেলের ঘাটতি ছিল তখন এফএল স্মিথ কোম্পানি ৬০-৭০ কিলোওয়াট বিদ্যুৎ উৎপাদনের জন্য বায়ু টারবাইন নির্মাণ করেন। দ্বিতীয় বিশ্বযুদ্ধের পর যখন তেল এবং কয়লা আবার ছিল প্রধান শক্তির উৎস, বায়ু শক্তির আগ্রহ আবার লীন হয়ে যায়। এরমধ্যে ১৯৭০ সালে ডেনমার্কে ১২-১৫ মি উচ্চতা ও ২০ মি থেকে ব্যাস বিশিষ্ট বায়ু ঘূর্ণযন্ত্র নির্মাণ করে, যা থেকে ২০০ কিলোওয়াট বিদ্যুত উৎপাদন করতে সক্ষম হয়েছিল। ১৯৭০সালে, মার্কিন যুক্তরাস্ট্রের নাসা আধুনিক ও আকারে বড় আকৃতি বিশিষ্ট বায়ু টারবাইন নির্মাণের জন্য গবেষণা চালু করে। ১৯৭৩ সালে বিশ্বে শক্তি সঙ্কটের কারনে সবার কাছে বায়ু শক্তি নিয়ে আবার ক্রমবর্ধমান আগ্রহের সৃষ্টি হয় ও বিকাশ সাধন করে। বাংলাদেশে খুব সামান্য পরিমানে বায়ু শক্তি নিয়ে গবেষণা হয়েছে। ১৯৮২ সালে একটি প্রারম্ভিক গবেষণায় দেশের ৩০টি আবহাওয়া তথ্য স্টেশন থেকে প্রাপ্ত তথ্যানুসারে প্রতিবেদনে দেখা যায় যে,চট্টগ্রাম ও কক্সবাজার জেলা থেকেপ্রাপ্ত বায়ুগতি ছিল শুধুমাত্র বায়ু শক্তি উৎপাদনের জন্য উপযোক্ত


title: বায়ুশক্তি

text: বাংলাদেশ প্রথমবারের মত মুহুরি বাঁধ এলাকায় একটি ০.৯০ মেগাওয়াট ক্ষমতার সম্পন্ন বায়ু শক্তি পাইলট প্রকল্প শুরু করে যা জাতীর পাওয়ার গ্রিডের সাথে সংযুক্ত।


title: বায়ুশক্তি

text: বায়ু টারবাইন একটি সহজ নীতির উপর কাজ করে। বায়ু যখন টারবাইনের ব্লেডের মধ্যে দিয়ে যায় তখন বায়ুর গতিশক্তি ঐ ব্লেডগুলোকে ঘূড়ায়।আর ঐ ব্লেডগুলোর সাথে রোটর সংযুক্ত থাকে যা ব্লেডগুলোর ঘূর্ণনের ফলে সক্রিয় হয়। আবার এই রোটর জেনারেটরের সাথে সংযুক্ত থাকে যার ঘূর্ণনের ফলে বিদ্যুত উৎপন্ন হয়।


title: বায়ুশক্তি

text:
বায়ু টারবাইন একটি টাওয়ারের(মিনার) উপর থেকে অধিকাংশ শক্তি ধারণ করে। সাধারণত ১০০ ফুট (৩০ মিটার) মাটি উপরে অথবা তার অধিক উচ্চতা সম্পন্ন টাওয়ার, বায়ু থেকে দ্রুত ঘূর্ণনের সুবিধা নিতে পারে।
বায়ু টারবাইন ব্যবহৃত একটি বাড়িতে অথবা বিল্ডিং জন্য বিদ্যুৎ উৎপাদন করা যেতে পারে, অথবা জাতীয় বিদ্যুৎ গ্রিডের সাথে বিদ্যুত বিতরণের জন্য সংযুক্ত থাকতে পারে।


title: বায়ুশক্তি

text: একটি কল্পিত "A" ক্ষেত্রফল বিশিষ্ট এলাকায় "t" সময় ধরে বায়ু প্রবাহিত হলে মোট বায়ু শক্তি:


বায়ুশক্তি


title: বায়ুশক্তি

text:
যেখানে "v" হল বায়ু গতি; "ρ" বাতাস ঘনত্ব; "Avt" হল "A" ক্ষেত্রফল বিশিষ্ট জায়গার মধ্যে প্রবাহিত বাতাসের আয়তন যা বায়ু অভিমুখে হয় ঋজু ভাবে বিবেচিত; সেইজন্য "Avtρ" হল একক সময়ে প্রবাহিত বায়ুর ভর, "m"। উল্লেখ্য "½ ρv2" হল একক আয়তনে প্রবাহিত বায়ুর গতিশক্তি.
ক্ষমতা হল একক সময়ে প্রাপ্ত শক্তি, সুত্ররাং "A" ক্ষেত্রফলে (রোটরের ক্ষেত্রফলের সমান) প্রাপ্ত ক্ষমতা হল:


title: বায়ুশক্তি

text:
একটি ছোট ১ মিটার (প্রায় ৩ ফুট) ব্যাসবিশিষ্ট বায়ু ঘূর্ণনযন্ত্র কী পরিমাণ শক্তি উৎপন্ন করতে সক্ষম তা নির্ণয় করার প্রক্রিয়া। যদি ঘূর্ণনযন্ত্রের কর্মদক্ষতা ২০% এবং বাতাসের গতি ৬ মিটার / সেকেন্ড হয়, তবে
বায়ুযন্ত্রের রোটারের ক্ষেত্রফল = π × (ব্যাসার্ধ / ২) ২ = ৩.১৪ × (১/২) ২ = ০.৭৮৫ মি^২


title: বায়ুশক্তি

text:
একক সময়ে প্রাপ্ত বায়ু শক্তি : P =১/২{বায়ুর ঘনত্ব × ক্ষেত্রফল × (বায়ু গতি)^৩}= (১.২ × ০.৭৮৫ × ৬৩)/২ = ১০১.৭ ওয়াট
যদি ঘূর্ণযন্ত্রের কর্মদক্ষতা ২০% হয়, তবে মোট প্রাপ্ত:
P = ০.২০ × ১০১.৭ = ২০.৩ ওয়াট


title: বায়ুশক্তি

text: যদি এই একটি বছরের(প্রায় ৮৭৫০ ঘন্টা) জন্য অবিরত চলতে থাকে, তখন প্রাপ্ত শক্তি হবে (২০.৩ ওয়াট × ৮৭৫০ ঘন্টা)= ১৭৭,৬২৫ ওয়াট-ঘন্টা, বা প্রায় ১৭৭ কিলো ওয়াট-ঘন্টা।


title: মতান্ধতাবাদ

text: মতান্ধতাবাদ, () অধিবিদ্যাগতভাবে একপেশে, ছকে-বাঁধা ও শিলীভূত চিন্তা, যা কাজ করে অন্ধ মতগুলি নিয়ে। মতান্ধতার ভিত্তি হলো, কোনো কর্তৃত্ব-ক্ষমতায় অন্ধবিশ্বাস এবং অচল-সেকেলে প্রতিজ্ঞাগুলি সমর্থন, সাধারণত ধর্মীয় চিন্তায় চিহ্নিত। শ্রমিক শ্রেণীর আন্দোলনে মতান্ধতার ফলে দেখা দেয় মার্কসবাদের বিকৃতিসাধন, ডানপন্থী ও বামপন্থি সুবিধাবাদ, সংকীর্ণতাবাদ ও রাজনৈতিক হঠকারিতা। মার্কসবাদ-লেনিনবাদ মতান্ধতার মোকাবিলা করে তত্ত্বের সৃষ্টিশীল বিকাশ ও মূর্ত সত্যের দ্বান্দ্বিক নীতি দিয়ে।


title: মতান্ধতাবাদ

text: ইংরেজি Dogma শব্দটি এসেছে গ্রিক থেকে "যা একজনের মতামত বা বিশ্বাসকে বোঝায়" এবং এটি গঠন করে ("dokeo"), "চিন্তা, ধারণা, কল্পনা". প্রথম শতক থেকেই আইনকানুন অন্যের ওপর প্রয়োগ করতে গুরুত্বের সাথে মতান্ধতা বা গোঁড়ামিকে লাগানো হয়। এটির ইংরেজি বহুবচন হচ্ছে "dogmas" বা "dogmata", যেটি এসেছে গ্রিক শব্দ থেকে। কার্ল বার্থ রচিত ১৪ খণ্ডের সংজ্ঞা প্রদানকারী neo-orthodoxy'র টেকস্ট গ্রন্থ "Church Dogmatics"-এ "dogmatics" শব্দটি systematic theology শব্দটির সমার্থক।


title: আর্দ্রা

text: আর্দ্রা () আকাশের কালপুরুষ নক্ষত্রমন্ডলভুক্ত একটি তারা। বেয়ার নামকরণের নিয়মে এর নাম Alpha Orionis। আর্দ্রা আকাশের অষ্টম এবং কালপুরুষ নক্ষত্রমণ্ডলের দ্বিতীয় উজ্জ্বল তারা। এর ঋগ্বেদীয় নাম রুদ্র আর সৈদ্ধান্তিকরা ডাকে আর্দ্রা নামে ।


title: আর্দ্রা

text:
এই তারাটি বিষম এবং এটির আপাত মান ০.২ থেকে ১.২ এর মধ্যে সীমিত। আর্দ্রা, লুব্ধক ও প্রভাস এই তিনটি তারা দিয়ে শীতকালীন ত্রিভুজের কল্পনা করা হয়।
খালি চোখে লালচে দেখতে এই তারাটি একটি লাল অতিদানবতারা। আমাদের জানা তারাদের মধ্যে আর্দ্রা অন্যতম বৃহৎ ও উজ্জ্বল তারা। আমরা যদি আর্দ্রাকে সূর্যের স্থানে ভাবি তাহলে সেটার পৃষ্ঠদেশ বৃহস্পতির কক্ষপথ ছাড়িয়ে যেতে পারে। কিন্তু আর্দ্রার দূরত্ত্ব মাপা সহজ হয় নি। গত একশো বছরে এই তারটির দূরত্ত্ব জ্যোতির্বিদরা সর্বনিম্ন ১৮০ থেকে সর্বোচ্চ ১৩০০ আলোকবর্ষ নির্ধারণ করেছিলেন। বর্তমানে এটির দূরত্ত্ব মোটামুটিভাবে ৬৪০ আলোকবর্ষ ধরা হচ্ছে। সেই হিসেবে এর পরম মান হবে -৬.০৫।


title: আর্দ্রা

text: সূর্যের পরে আর্দ্রাই হচ্ছে প্রথম তারা যার ব্যাস মাপা সম্ভব হয়েছে (১৯২০ সনে)। যেহেতু সময়ের সাথে সাথে আর্দ্রার আকারের তারতম্য হয় তাই পরবর্তীকালে থেকে অনেক ধরনের দুরবীন ব্যবহার করা সত্ত্বেও আর্দ্রার যথার্থ ব্যাস নির্ধারণ করা একটু কঠিনই হয়েছে। বর্তমানে এর ব্যাস ধরা হয় ০.০৪৩ থেকে ০.০৫৬ কৌণিক সেকেন্ড। এই ব্যাস আবার যে তরঙ্গদৈর্ঘ্যে পর্যবেক্ষণ করা হচ্ছে তার ওপর নির্ভর করে। এছাড়া আবার আর্দ্রার পৃষ্ঠ থেকে বিশাল গ্যাসীয় পুঞ্জ অসম ভাবে উৎক্ষিপ্ত হয়। জ্যোতির্বিদরা মনে করেন আর্দ্রার বয়েস মাত্র ১০ মিলিয়ন বা ১ কোটি বছর, কিন্তু বড় ভরের জন্য তারাটির দ্রুত বিবর্তন হয়েছে। অনেকে মনে করেন তারাটি কালপুরুষের OB1 তারাসমষ্টি থেকে বের হয়ে এসেছে। কালপুরুষের বেল্টের তিনটি তারা - অনিরুদ্ধ (আলনিলাম), ঊষা (আলনিটাক) ও চিত্রলেখাকেও (মিনটাকা) এই তারাসমষ্টির অংশ ধরা হয়। আর্দ্রা তার জীবনের শেষ পর্যায়ে আছে এবং আগামী ১ মিলিয়ন বা ১০ লক্ষ বছরের মধ্যে সুপারনোভা হিসেবে তার বিস্ফোরিত হবার সম্ভাবনা আছে।


title: আর্দ্রা

text:
অতি প্রাচীন কাল থেকেই মানুষ আর্দ্রার লাল রংকে খেয়াল করেছে। তবে টলেমী ও উলুগ বেগ একে লাল বলে বর্ণনা করলেও
বর্ণালির ভিত্তিতে তারাদের বর্তমান শ্রেণীকরণের পূর্বে ঊণবিংশ শতাব্দীতে ইতালীয় জ্যোতির্বিদ এঞ্জেলো সেচ্চি রোহিণী (আন্টারিস) ও আর্দ্রা এই দুটি তারাকে কমলা থেকে লাল রঙের III শ্রেণীভুক্ত করেন।


title: আর্দ্রা

text: স্যার জন হার্শেলই সর্বপ্রথম আর্দ্রার উজ্জ্বলতার বিষমতা লক্ষ করেন। ১৮৩৬ সালে তার বই "Outlines of Astronomy"-তে এর উল্লেখ আছে। ১৮৩৬ থেকে ১৮৪০ পর্যন্ত তিনি তারাটির ঔজ্জ্বল্যের বৃদ্ধি দেখতে পান, তারপর আবার এর প্রভার হ্রাস হয়। মার্কিন যুক্তরাষ্ট্রের বিষম তারা পর্যবেক্ষকদের সংস্থার (AAVSO) তথ্য অণুযায়ী ১৯৩৩ এবং ১৯৪২এ আর্দ্রার মান ছিল সর্বোচ্চ ০.২, অথচ ১৯২৭ এবং ১৯৪১এ ছিল সর্বনিম্ন ১.২। জোহান বায়ার ১৬০৩ খৃষ্টাব্দে আর্দ্রাকে কালপুরুষের সবচেয়ে উজ্জ্বল তারা বলে আলফা অরিয়নিস নামাকরণ করেছিলেন। কিন্তু বাণরাজা বা রাইজেল হচ্ছে কালপুরুষের উজ্জ্বলতম তারা। আর্দ্রার প্রভার বিষমতার কারণে হয়তো সেই সময় আর্দ্রাকে বাণরাজার থেকে উজ্জ্বল মনে হয়েছিল।


title: জন হেনেসী

text: জন লিরয় হেনেসী একজন আমেরিকান কম্পিউটার বিজ্ঞানী এবং শিক্ষাবিদ। তিনি স্ট্যানফোর্ড বিশ্ববিদ্যালয়ের দশম প্রেসিডেন্ট।


title: জন হেনেসী

text: হেনেসী ভিলানোভা বিশ্ববিদ্যালয় থেকে ১৯৭৩ সালে তড়িৎ প্রকৌশলে ব্যাচেলর্স ডিগ্রি অর্জন করেন। তিনি স্টেট ইউনিভার্সিটি অব নিউইয়র্ক অ্যাট স্টোনি ব্রুক থেকে কম্পিউটার বিজ্ঞানে ১৯৭৫ সালে মাস্টার্স ও ১৯৭৭ সালে ডক্টরেট ডিগ্রি অর্জন করেন। হেনেসী ১৯৭৭ সালে স্ট্যানফোর্ড বিশ্ববিদ্যালয়ের শিক্ষক হিসেবে যোগদান করেন। তিনি ১৯৮৯ থেকে ১৯৯৩ সাল পর্যন্ত স্ট্যানফোর্ড বিশ্ববিদ্যালয়ের কম্পিউটার সিস্টেমস ল্যাবরেটরীর পরিচালক হিসেবে দায়িত্ব পালন করেন। তিনি ১৯৯৪ থেকে ১৯৯৬ সাল পর্যন্ত স্ট্যানফোর্ড বিশ্ববিদ্যালয়ের কম্পিউটার বিজ্ঞানের চেয়ারম্যান এবং ১৯৯৬ থেকে ১৯৯৯ সাল পর্যন্ত স্কুল অব ইঞ্জিনিয়ারিংয়ের ডীনের দায়িত্ব পালন করেন। ১৯৯৭ সালে তিনি অ্যাসোসিয়েশন ফর কম্পিউটিং মেশিনারির ফেলো হিসেবে নির্বাচিত হন। তিনি গুগল ও সিসকো সিস্টেমস এর বোর্ড সদস্য। ২০১২ সালে তিনি ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স মেডেল অব অনার লাভ করেন।


title: বিয়ানীবাজার আদর্শ মহিলা কলেজ

text: বিয়ানীবাজার আদর্শ মহিলা কলেজ ১৯৯৪ ইং সনে প্রতিষ্ঠিত হয়। বিয়ানীবাজার উপজেলার জলঢুপ এলাকায় বিয়ানীবাজার-বারইগ্রাম সড়কের পশ্চিম পাশে বিয়ানীবাজার আদর্শ মহিলা কলেজ অবস্থিত। উচ্চমাধ্যমিক শ্রেণীতে মানবিক শাখায় পাঠদান কার্যক্রম দিয়ে শুরু হলেও বর্তমানে উচ্চমাধ্যমিকে মানবিক, বিজ্ঞান ও ব্যবসায় শিক্ষাসহ স্নাতক পর্যায়ে BA এবং BSS পাস কোর্সে পাঠদান কার্যক্রম চলছে। মাত্র ৭০ জন ছাত্রী নিয়ে ১৯৯৪ ইং সনে যাত্রা শুরু করলেও বর্তমানে এই কলেজের ছাত্রীসংখ্যা ৭০০। বিয়ানীবাজার এলাকার শিক্ষানুরাগী ব্যক্তিবর্গের বদান্যতায় প্রতিষ্ঠিত এ কলেজে ছাত্রীদের যাতায়াতের সুবিধার্তে পরিবহণ পুলে ২টি মিনিবাস ও ১টি মাইক্রোবাস যুক্ত করা হয়েছে।


title: বিয়ানীবাজার আদর্শ মহিলা কলেজ

text: আব্দুল বাতেন তাপাদার ও অন্যান্য বিশিষ্ট ব্যাক্তিবর্গের সহযোগিতায় বিয়ানীবাজার আদর্শ মহিলা কলেজ প্রতিষ্ঠা করেন।


title: স্বৈরতন্ত্র

text: স্বৈরতন্ত্র হচ্ছে একজনের শাসন। স্বৈরতন্ত্র হচ্ছে কোন বিশেষ ব্যক্তির স্বেচ্ছাচারিতা, যিনি সে দেশের জনগণ, সংবিধান, আইনের রীতিনীতি অগ্রহ্য করে একক ভাবে ক্ষমতা গ্রহণ করেন, এবং তার একক নির্দেশনায় দেশকে শাসন করে তাকে স্বৈরচারিতা বলা হয়। যখন রাষ্ট্রে এক ব্যক্তির ক্ষমতার মাধ্যমে সকল কাজ সম্পন্ন হয় তাই স্বৈরশাসন। যে ব্যক্তি গোষ্ঠি, বা নেতা অগণতান্ত্রিক ও জোর করে ক্ষমতা গ্রহণ করে এবং সকল রাষ্ট্রীয় প্রতিষ্ঠানকে তার অধীনস্থ্ব করে রাখে।


title: ফিদে

text: ফেডেরাসিওঁ ইন্তারনেসিওনাল দে ইশেক (ফরাসীঃ Fédération Internationale des Échecs - FIDE) যা বিশ্ব দাবা সংস্থা বা ফিদে নামে পরিচিত। এটি বিশ্বের বিভিন্ন দেশের জাতীয় দাবা ফেডারেশনকে নিয়ন্ত্রণ করে। পাশাপাশি বিভিন্ন আন্তর্জাতিক দাবা প্রতিযোগিতায় পরিচালনা কমিটির দায়িত্ব পালন করে। সচরাচর "বিশ্ব দাবা সংস্থা" ফরাসী ভাষায় ফিদে নামেই বিশ্বব্যাপী সমধিক পরিচিত।


title: ফিদে

text: বিশ্ব দাবা চ্যাম্পিয়নশীপ বিশেষ করে উন্মুক্ত, প্রমিলা এবং জুনিয়র বা কনিষ্ঠদের জন্য দাবা চ্যাম্পিয়নশীপ, আঞ্চলিক চ্যাম্পিয়নশীপ এবং দাবা অলিম্পিয়াডের আয়োজনে তাদের সক্ষমতা প্রদর্শন করে আলোচিত হয়েছে। সংগঠনটি আন্তর্জাতিক অলিম্পিক কমিটি কর্তৃক স্বীকৃতি অর্জন করেছে। দাবা সংস্থাটিতে পরিচালনা পরিষদ রয়েছে এবং এটি বৈশ্বিক ও মহাদেশীয় পর্যায়ে দাবা প্রতিযোগিতার আয়োজন করে থাকে। এছাড়াও, ফিদে কর্তৃক আরোপিত নিয়ম-কানুন এবং প্রবিধান অন্যান্য শীর্ষ পর্যায়ের প্রতিযোগিতায় প্রয়োগ হচ্ছে কি-না তা-ও পর্যবেক্ষণ করে।


title: ফিদে

text: এটি দাবা খেলার যাবতীয় নিয়ম-কানুন প্রবর্তন করে যা প্রতিটি খেলা হিসেবে বোর্ড এবং দাবার চালের প্রয়োগ করা হয়। এ নিয়ম-কানুন আন্তর্জাতিক প্রতিযোগিতায় প্রতিপালন করা হয়। আন্তর্জাতিক প্রতিযোগিতায় অনুসৃত নীতিমালা স্থানীয় প্রতিযোগিতায়ও অনুসরণ করা হয়। তবে স্থানীয় দাবা পরিচালনা পরিষদ ইচ্ছে করলে এ নিয়মের ব্যতয় ঘটিয়ে পরিবর্তন কিংবা পরিবর্ধন করতে পারেন।


title: ফিদে

text: সেন্ট পিটার্সবার্গে ১৯১৪ সালের এপ্রিল মাসে প্রাথমিকভাবে একটি আন্তর্জাতিক দাবা ফেডারেশন গঠনের রূপরেখা প্রণয়নের উদ্যোগ নেয়া হয়। জুলাই, ১৯১৪ সালে ম্যানহিম আন্তর্জাতিক দাবা প্রতিযোগিতা চলাকালীন সময়ে আরেকটি উদ্যোগ নেয়া হয়। কিন্তু ১ম বিশ্বযুদ্ধের ডামাডোলের প্রেক্ষাপটে তা কার্যতঃ সাময়িকভাবে ব্যর্থতায় পরিণত হয়। ১৯২০ সালে গোটেনবার্গ প্রতিযোগিতায় আবারো দাবা সংস্থা গঠনের চেষ্টা চালানো হয়।


title: ফিদে

text: ১৯২২ সালে রুশ দাবাড়ু ইউগিনি নোস্কো-বোরোভস্কি লন্ডনে অনুষ্ঠিত আন্তর্জাতিক প্রতিযোগিতায় অংশগ্রহণকালীন সময়ে ঘোষণা দিয়েছিলেন যে, প্যারিসে অনুষ্ঠতিব্য অলিম্পিক গেমসের ৮ম আসর চলাকালে একটি প্রতিযোগিতা অনুষ্ঠিত হবে। স্বাগতিক দেশের ফরাসী দাবা ফেডারেশন প্রতিযোগিতাটি পরিচালনা করবে। পরবর্তীতে স্বীকৃতিবিহীন অবস্থায় ১ম দাবা অলিম্পিয়াড অনুষ্ঠিত হয়। ২০ জুলাই, ১৯২৪ সালে প্যারিস টুর্ণামেন্ট চলাকালীন সময়ের শেষদিনে অংশগ্রহণকারী খেলোয়াড়দের অংশগ্রহণে ফিদে নামে দাবা সংস্থাটির প্রতিষ্ঠা হয় যা ছিল সকল খেলোয়াড়ের মিলনস্থল। এছাড়া, ১৯২৪ সালের গ্রীষ্মকালীন অলিম্পিকে দাবা খেলাকে অলিম্পিক গেমসে অন্তর্ভুক্তির চেষ্টা চালানো হয়। কিন্তু, শৌখিন ও পেশাদারী খেলায়াড়দের মতবিভেদের কারণে তা হতে পারেনি। শৈশবকালীন সময়ে ফিদে সংস্থা হিসেবে কম শক্তিমত্তার অধিকারী ছিল এবং এর আর্থিক সঙ্গতিও ছিল দূর্বলমানের।


title: ফিদে

text: ১৯২৭ সালে লন্ডনে ফিদে কর্তৃপক্ষ আনুষ্ঠানিকভাবে ১ম দাবা অলিম্পিয়াড আয়োজন করতে সক্ষম হয়। এতে মাত্র ১৬টি দেশের প্রতিযোগীগণ অংশ নিয়েছিলেন। ২য় বিশ্বযুদ্ধ শেষ না হওয়া পর্যন্ত অলিম্পিয়াডটি মাঝেমাঝেই বার্ষিকাকারে কিংবা অনিয়মিতভাবে অনুষ্ঠিত হতো। ১৯৫০ সালে থেকে অদ্যাবধি প্রতিযোগিতাটি প্রতি দুই বছর অন্তর অর্থাৎ দ্বি-বার্ষিকভিত্তিতে অনুষ্ঠিত হচ্ছে। ২০০৬ সালে অনুষ্ঠিত ৩৭তম দাবা অলিম্পিয়াডে বিশ্বের ১৩৩ দেশের দাবাড়ু অংশ নিয়েছিলেন।


title: ফিদে

text: ১৯৯৯ সালে আন্তর্জাতিক অলিম্পিক কমিটি বা আইওসি ফিদেকে স্বীকৃতি দেয়। স্বীকৃতির দুই বছর পর ফিদে আইওসি'র মাদক-মুক্ত নিয়ম-কানুন দাবা খেলায়ও প্রবর্তন করে। এরফলেই এ আন্দোলনে সম্পৃক্তির ফলাফলস্বরূপ দাবা খেলাও অলিম্পিক খেলায় অন্যতম গুরুত্বপূর্ণ ইভেন্ট হিসেবে পরিগণিত হয়।


title: ফিদে

text: বর্তমানে ১৫৮টি দেশের দাবা সংস্থা ফিদে'র সদস্য হিসেবে রয়েছে। তন্মধ্যে - ১৪২টি জাতিসংঘ স্বীকৃত দেশ। কিছুকাল পূর্বে এর সদস্য হিসেবে ১৫৯টি দাবা সংস্থা ছিল; কিন্তু একটি সংস্থাকে বিতাড়িত করা হয়। নীচের তালিকাটি অসম্পূর্ণ; কখনোবা নতুন রাষ্ট্র যোগদান করে আবার কিছু দাবা সংস্থা ভেঙ্গে যাওয়ায় কিংবা পাওনা অর্থ পরিশোধে ব্যর্থ হওয়াই এর মূল কারণ।


title: ফিদে

text: আফগানিস্তান, আলবেনিয়া, আলজেরিয়া, এন্ডোরা, এঙ্গোলা, আর্জেন্টিনা, অস্ট্রেলিয়া, অস্ট্রিয়া, আজারবাইজান, বাহামা, বাহরাইন, বাংলাদেশ, বার্বাডোস, বেলারুশ, বেলজিয়াম, বেলিজ, বলিভিয়া, বসনিয়া ও হার্জেগোভিনা, বতসোয়ানা, ব্রাজিল, ব্রুনেই দারুসসালাম, বুলগেরিয়া, বুরুন্ডি, কম্বোডিয়া, কানাডা, চিলি, চীন, কলম্বিয়া, কোস্টারিকা, আইভরিকোস্ট, ক্রোয়েশিয়া, কিউবা, সাইপ্রাস, চেক প্রজাতন্ত্র, ডেনমার্ক, ডোমিনিকান প্রজাতন্ত্র, ইকুয়েডর, মিশর, এল সালভেদর, এস্তোনিয়া, ইথিওপিয়া, ফ্যারাও দ্বীপপুঞ্জ, ফিজি, ফিনল্যান্ড, ফ্রান্স, জর্জিয়া, জার্মানি, ঘানা, গ্রীস, গুয়েতমালা, গুয়েরনসে, হাইতি, হন্ডুরাস, হাঙ্গেরী, আইসল্যান্ড, ভারত, ইন্দোনেশিয়া, ইরান, ইরাক, আয়ারল্যান্ড, ইসরায়েল, ইতালি, জ্যামাইকা, জাপা, জার্সি, জর্ডান, কাজাখস্তান, কেনিয়া, কুয়েত, কিরগিজিস্তান, লাওস, লাতভিয়া, লেবানন, লিবিয়া, লিচেনস্টেইন, লিথুয়ানিয়া, লুক্সেমবার্গ, ম্যাকাও, মেসিডোনিয়া, মাদাগাস্কার, মালাউই, মালয়েশিয়া, মাল্টা, মৌরিতাস, মেক্সিকো, মলদোভা, মোনাকো, মঙ্গোলিয়া, মরক্কো, মোজাম্বিক, মায়ানমার, নামিবিয়া, নেপাল, নেদারল্যান্ড, নিউজিল্যান্ড, নিকারাগুয়া, নাইজেরিয়া, নরওয়ে, পাকিস্তান, পালাউ, পানামা, পাপুয়া নিউগিনি, প্যারাগুয়ে, পেরু, ফিলিপাইন, পোল্যান্ড, পর্তুগাল, কাতার, রোমানিয়া, রাশিয়া, রুয়ান্ডা, স্যান ম্যারিনো, সার্বিয়া, সিচিলিস, সিয়েরা লিওন, সিঙ্গাপুর, স্লোভাকিয়া, স্লোভেনিয়া, সোমালিয়া, দক্ষিণ আফ্রিকা, দক্ষিণ কোরিয়া, স্পেন, শ্রীলঙ্কা, সুদান, সুরিনাম, সুইডেন, সুইজারল্যান্ড, সিরিয়া, তাজিকিস্তান, থাইল্যান্ড, ত্রিনিদাদ ও টোব্যাগো, তিউনিসিয়া, তুরস্ক, তুর্কমেনিস্তান, উগান্ডা, ইউক্রেন, সংযুক্ত আরব আমিরাত, যুক্তরাষ্ট্র, উরুগুয়ে, উজবেকিস্তান, ভেনেজুয়েলা, ভিয়েতনাম, ইয়েমেন, জাম্বিয়া এবং জিম্বাবুয়ে।


title: ফিদে

text: অন্যান স্বায়ত্ত্বশাসিত দেশ কিংবা দ্বীপগুলো হলো - আরুবা, বার্মুদা, ব্রিটিশ ভার্জিন আইল্যান্ড, চীনা তাইপে, ইংল্যান্ড, ফ্যারাও আইল্যান্ড, গুয়ার্নসি, হংকং, জার্সি, ম্যাকাও, নেদারল্যান্ড এনটিলস্, ফিলিস্তিন, পুর্টোরিকো, স্কটল্যান্ড, আমেরিকান ভার্জিন আইল্যান্ড এবং ওয়েলস।


title: ফিদে

text: ঘানা এবং আইভরিকোস্টকে সাময়িকভাবে ফিদের সদস্যভূক্তি থেকে স্থগিতাদেশ প্রদান করা হয়। উক্ত দু'টি দেশের দাবা সংস্থার বিরুদ্ধে আর্থিক অনিয়মজনিত কারণে এ স্থগিতাদেশ দেয়া হয়।


title: ফিদে

text:
প্রতিষ্ঠাকাল থেকে অদ্যাবধি ছয় জন বিশিষ্ট ব্যক্তিত্ব ফিদে সভাপতি হিসেবে দায়িত্ব পালন করেছেন।
সংগঠনের তরফে একাধিক ফিদে পুরস্কার প্রবর্তন করা হয়েছে। তন্মধ্যে - ইন্টারন্যাশনাল আরবিটার অন্যতম। এ পুরস্কার অর্জনের জন্য ব্যক্তিকে প্রতিযোগিতামূলক এবং বিশ্বস্ত হিসেবে শীর্ষস্থানীয় দাবা প্রতিযোগিতায় তত্ত্বাবধায়কের ভূমিকা পালন করে থাকেন।


title: ফিদে

text: ইলো রেটিং পদ্ধতির সাহায্যে ফিদে খেলোয়াড়দেরকে বিভিন্ন উপাধি প্রদান করে। সেগুলো হলো - ফিদে মাস্টার (এফএম), ইন্টারন্যাশনাল মাস্টার (আইএম) এবং আন্তর্জাতিক গ্র্যান্ডমাস্টার। একই ধাঁচের পুরস্কার প্রমিলা বা মহিলা দাবাড়ুদেরকেও প্রদান করা হয়। এছাড়াও, সমস্যা সমাধানে সক্ষমতা এবং অনুশীলনের মধ্য দিয়ে সমাধানে সক্ষম দাবাড়ুদেরকে মাস্টার এবং গ্র্যান্ডমাস্টার শিরোপা প্রদান করে থাকে। পরবর্তীতে সেরা সমস্যা ও সমাধানে চালচিত্র ফিদের সাময়িক পত্রিকা ফিদে এলবামে প্রকাশ করা হয়।


title: ফিদে

text: ডাকযোগে কিংবা ই-মেইলের সাহায্যে দাবা খেলা নিয়ন্ত্রণ করে ইন্টারন্যাশনাল করেসপন্ডেন্স চেজ ফেডারেশন নামীয় স্বতন্ত্র একটি সংগঠন। এটি ফিদেকে যখন, যেখানে প্রয়োজন সহায়তা প্রদান করে থাকে।


title: কদম

text: কদম বা বুল কদম (বৈজ্ঞানিক নাম: "Anthocephalus indicus") ইংরেজি নাম burflower tree, laran, Leichhardt pine "Rubiaceae" পরিবারের Neolamarckia গণের বৃক্ষ। যা নীপ নামেও পরিচিত। এ ছাড়া বৃত্তপুষ্প, মেঘাগমপ্রিয়, কর্ণপূরক, ভৃঙ্গবল্লভ, মঞ্জুকেশিনী, পুলকি, সর্ষপ, প্রাবৃষ্য, ললনাপ্রিয়, সুরভি, সিন্ধুপুষ্পও কদমের নাম।


title: কদম

text: বাংলাদেশ, ভারত এর উষ্ণ অঞ্চল, চীন, মালয় কদমের আদি নিবাস।


title: কদম

text:
দীর্ঘাকৃতি, বহুশাখাবিশিষ্ট বিশাল বৃক্ষ বিশেষ এবং এর ফুল। রূপসী তরুর মধ্যে অন্যতম হচ্ছে কদম। কদমের কাণ্ড সরল, উন্নত, ধূসর থেকে প্রায় কালো এবং বহু ফাটলে রুক্ষ, কর্কশ। শাখা অজস্র এবং ভূমির সমান্তরালে প্রসারিত। পাতা হয় বড় বড়, ডিম্বাকৃতি, উজ্জ্বল-সবুজ, তেল-চকচকে এবং বিন্যাসে বিপ্রতীপ। উপপত্রিকা অত্যন্ত স্বল্পস্থায়ী বিধায় পরিণত পাতা অনুপপত্রিক। বোঁটা খুবই ছোট। নিবিড় পত্রবিন্যাসের জন্য কদম ছায়াঘন। শীতে কদমের পাতা ঝরে এবং বসন্তে কচি পাতা গজায়। সাধারণত পরিণত পাতা অপেক্ষা কচি অনেকটা বড়। কদমের কচি পাতার রঙ হালকা সবুজ। কদমের একটি পূর্ণ মঞ্জরিকে সাধারণত একটি ফুল বলেই মনে হয়। কদম ফুল দেখতে বলের মতো গোল, মাংসল পুষ্পাধারে অজস্র সরু সরু ফুলের বিকীর্ণ বিন্যাস। পূর্ণ প্রস্ফুটিত মঞ্জরির রঙ সাদা-হলুদে মেশানো হলেও হলুদ-সাদার আধিক্যে প্রচ্ছন্ন। প্রতিটি ফুল খুবই ছোট, বৃতি সাদা, দল হলুদ, পরাগচক্র সাদা এবং বহির্মুখীন, গর্ভদণ্ড দীর্ঘ। ফল মাংসল, টক এবং বাদুড় ও কাঠবিড়ালীর প্রিয় খাদ্য। ওরাই বীজ ছড়ানোর বাহন।
গাছের বৃদ্ধি অত্যন্ত দ্রুত বলে জ্বালানিকাঠের জন্য রোপণ উত্তম। কাঠ খুবই নরম তাই দারুমুল্য নিকৃষ্ট হলেও সাদা, নরম কাঠ বাক্স-পেটরা ও অন্যান্য কাজে ব্যবহার্য।


title: কদম

text: কদম গাছের ছাল জ্বরের ঔষধ হিসেবেও উপকারী। কদম পাতার রস কৃমি দূর করে তবে বেশি খেলে বমি হতে পারে।


title: টমাস আকুইনাস

text: সেন্ট টমাস আকুইনাস ( ; রাক্কাসেক্কা, ১২২৫ – ফোসসানোভা, ৭ই মার্চ, ১২৭৪) ইতালির নেপলসে জন্মগ্রহণ করেন। তিনি ছিলেন একজন ক্যাথলিক ধর্মবেত্তা এবং সন্নাসীপন্থি যাজক। মধ্যযুগে রাষ্ট্রনীতিক দর্শনের প্রধান ব্যাখ্যাদাতা ছিলেন তিনি। তাঁর রচনার মধ্যে "সুমমা থিওলজিকা" ইতিহাসে বিখ্যাত হয়ে আছে। তিনি এরিস্ততলের "পলিটিক্স"-এর উপর আলোচনামূলক একখানা গ্রন্থ রচনা করেন এবং এরিস্ততলীয় দর্শনের সংগে খ্রিস্টীয় ধর্মতত্ত্বের সমন্বয় সাধন করেন।


title: টমাস আকুইনাস

text: মধ্যযুগে ইসলামের সঙ্গে ধর্মীয় যুদ্ধের মাধ্যমে ইউরোপ প্লেটো-এরিস্টটলের রচনাবলীর আরবি অনুবাদের সাক্ষাত পরিচয় লাভ করেছে। সেই প্রেক্ষাপটে আকুইনাস যুক্তির ভিত্তিতে ধর্মকে গ্রহণীয় করে তোলার চেষ্টা করেন। তাঁর আলোচনায় রাষ্ট্রীয় সমস্যাসমূহের আলোচনাও কিছুটা বৈজ্ঞানিক আলোচনার রূপ পরিগ্রহ করে।


title: টমাস আকুইনাস

text: তিনি শিক্ষার জন্য প্যারিসে অবস্থান কালে আলবার্ট দ্য গ্রেট-এর শিষ্যত্ব গ্রহণ করেন। তিনি তিনি ১২৭৪ সালে মৃত্যুবরণ করেন।


title: সওয়াদ ইদ সালেম

text: সওয়াদ ইদ সালেম (জন্ম ৬ই জানুয়ারি ১৯৭৯ মেচেরিয়াতে) একজন আলজেরীয় দূরপাল্লার দৌড়বীর। তাঁর পছন্দের বিভাগ হল অর্ধ-ম্যারাথন ও ম্যারাথন। ১০০০০মিটার বিভাগে তিনি স্বর্ণপদক জেতেন ২০০০ সালের দৌড়বাজীতে আফ্রিকান চ্যাম্পিয়নশিপে ও ২০০৫ সালের দৌড়বাজীতে ভূমধ্যসাগরীয় গেমসে। ২০০৭ সারা আফ্রিকা গেমসে তিনি অর্ধ-ম্যারাথনে জয়ী হন। ৩০০০মিটার থেকে ম্যারাথন পর্যন্ত সকল বিভাগের মহিলাদের দৌড়বাজীতে আলজেরীয় রেকর্ড সালেমের দখলে।


title: সওয়াদ ইদ সালেম

text: ১৯৯৭ সালে IAAF বিশ্ব ক্রস-কান্ট্রি চ্যাম্পিয়নশিপের জুনিয়র স্তরে তিনি প্রথমবারের জন্য আন্তর্জাতিক প্রতিযোগিতায় অংশ নেন। সেখানে তিনি ৯৮তম স্থান অধিকার করেন। ২০০০ এবং ২০০৩ IAAF বিশ্ব অর্ধ-ম্যারাথন চ্যাম্পিয়নশিপ তাঁকে প্রথম পঞ্চাশজনে নিয়ে আসে। ৫০০০ মিটার দৌড়ে তিনি ২০০৩ বিশ্ব চ্যাম্পিয়নশিপ ও ২০০৪ গ্রীষ্মকালীন অলিম্পিকে অংশগ্রহণ করলেও কোনোটিতেই তিনি হিটের বেশি এগোতে পারেননি।


title: সওয়াদ ইদ সালেম

text: ইউনিভার্সিয়াড ক্রস-কান্ট্রি জেতার পর, সালেম ২০০৬ সাল থেকে ম্যারাথন দৌড়ে অংশ নেওয়া শুরু করেন ও শীঘ্রই তিনি সাফল্যের মুখ দেখেন। থেসালোনিকিতে অনুষ্ঠিত ২০০৬ সালের আলেক্সান্ডার দ্য গ্রেট ম্যারাথন প্রতিযোগিতায় তিনি জয়ী হন। এরপর ১৮ই মার্চ, ২০০৭ সালে অনুষ্ঠিত ১৩তম রোম ম্যারাথনেও তিনি জয় লাভ করেন। শুধু তাই নয়, ২:২৫:০৮ সময়ে তিনি এই প্রতিযোগিতায় নতুন রেকর্ডও স্থাপন করেন। ২০০৮ গ্রীষ্মকালীন অলিম্পিকে তিনি ম্যারাথনে ২:২৮:২৯ সময়ে ৯ম স্থান অধিকার করেন।


ডেট্রয়েট মেট্রোপলিটান ওয়েন কান্ট্রি বিমানবন্দর (Detroit Metropolitan Wayne County Airport) যা ডেট্রয়েট মেট্রো বিমানবন্দর বা স্থানীয়ভাবে মেট্রো বিমানবন্দর নামে পারিচিত যা ৬,৭০০ একর (১0.৫ বর্গ মাইল) জায়গা জুড়ে গড়ে ওঠা বিশ্বের এক অন্যতম আন্তর্জাতিক বিমানবন্দর। এই বিমানবন্দর রোমুলাস (), মিশিগান-এ অবস্থিত যা ডেট্রয়েট-এর এক বিশেষ অঞ্চল। এই বিমানবন্দর মিশিগান-এর ব্যস্ততম বিমানবন্দর।
এই বিমানবন্দর ডেল্টা এয়ারলাইন্স-এর দ্বিতীয় বৃহত্তম বিমান-ঘাঁটি। এই বিমানবন্দর ডেট্রয়েট মেট্রোপলিটান ভ্রমণ-এর অন্যতম প্রবেশদ্বার। ২০১০ সালের হিসেব অনুযায়ী এই বিমানবন্দর যুক্তরাষ্ট্রের ১৬ নম্বর এবং বিশ্বের ২৪ নম্বর বিমানবন্দর। এই বিমানবন্দর থেকে বিশ্বের ১৬০ জায়গায় বিমান আসা যাওয়া করে।


title: ডেট্রয়েট মেট্রোপলিটান ওয়েন কান্ট্রি বিমানবন্দর

text: ওয়েন কান্ট্রি কর্তৃপক্ষ ১৯২৭ সালে শহরের পশ্চিম প্রান্তে একটি নতুন বিমানবন্দর বানানোর কথা ভাবনা চিন্তা শুরু করে, পরের বছর তারা মিডলবেল্ট এবং উইক রোডের সংযোগস্থলে ১ বর্গ মাইল জমি ক্রয় করে, যেই অংশটি বর্তমান বিমানবন্দর এর উত্তর পূর্ব অংশ। নির্মাণ শেষ হয় ১৯২৯ এ এবং প্রথম বিমান চলাচল আরম্ভ হয় ২২ ফেব্রুয়ারী, ১৯৩০ এ। সেই বছরেই, থম্পসন (Thompson) বিমান কর্পোরেশন, আমেরিকান এয়ারলাইনস এর এক অগ্রদূত, ওয়েন কাউন্টি থেকে সেবা উদ্বোধন করে। ১৯৩১ থেকে 1৯৪৫ পর্যন্ত, এয়ারপোর্ট মিচিগান ন্যাশনাল গার্ড অপারেশন সেনাবাহিনীর এয়ার ফোর্স দ্বারা অধিগৃহিত। দ্বিতীয় যুদ্ধের সময় এটি ছিল রোমুলাস (Romulus) আর্মি বিমানঘাঁটি নামে। ১৯৫৬ একটি বিশেষ বছর হিসেবে চিহ্নিত। আমেরিকান বিমান থেকে ডেট্রয়েটে-ওয়েন চালু স্থানপরিবর্তন একমত এবং অক্টোবর 1958 সালে তাই করেনি, চার অন্যান্য বাহক দ্বারা শীঘ্রই পরে অনুষঙ্গী. উপরন্তু, সিভিল এভিয়েশন অ্যাডমিনিস্ট্রেশন (ফেডেরাল এভিয়েশন সংস্থা হিসাবে বর্তমানে দ্বারা পরিচিত) ঘোষণা ডেত্রোয্ৎ-ওয়েন আমেরিকান বিমান বন্দর থেকে নতুন দূরগামী রাডার সরঞ্জাম প্রাপ্ত প্রথম দলের অন্তর্ভুক্তি যে বছর, এয়ারপোর্ট প্রথম অন্তর্দেশীয় এয়ারপোর্টে হত্তয়া সক্রিয় মার্কিন যুক্তরাষ্ট্রে প্রত্যয়িত জেট বিমান অভিযানের জন্য. আবার 1958, L.C. স্মিথ (দক্ষিণ) টার্মিনাল থেকে নতুন বাহক মিটমাট করা সম্পন্ন, এবং এয়ারপোর্ট এর বর্তমান নাম দেওয়া হয়। পরবর্তী দশকে অবশিষ্ট বৃক্ষবিশেষ এ যাত্রী ট্রাফিক ধীরে ধীরে মেট্রো বিমানবন্দর চালানোর জন্য স্থানান্তর, এবং উত্তর টার্মিনাল (পরে Davey টার্মিনাল নামে নামকরণ) থেকে নতুন আগমন মিটমাট করার কাজ হয়।


text: সরকারি নাম ছাড়াও এই বিমানবন্দর-এর আরো বেশ কয়েকটি নাম রয়েছে, যথা:


title: দাবা অলিম্পিয়াড

text: দাবা অলিম্পিয়াড (ইংরেজি ভাষা: Chess Olympiad) দ্বি-বার্ষিকভিত্তিতে আয়োজিত দাবা প্রতিযোগিতাবিশেষ। এ প্রতিযোগিতায় বিশ্বের বিভিন্ন দেশ থেকে দলগতভাবে আসা দাবাড়ুগণ অন্যান্য দেশের খেলোয়াড়দের সাথে প্রতিযোগিতায় লিপ্ত হন। ফিদে কর্তৃক দাবা অলিম্পিয়াডের আয়োজন করা হয় এবং এ সংস্থাই স্বাগতিক দেশের নাম নির্বাচিত করে থাকে।


title: দাবা অলিম্পিয়াড

text: ১৯২২ সালে রুশ দাবাড়ু ইউগিনি নোস্কো-বোরোভস্কি লন্ডনে অনুষ্ঠিত আন্তর্জাতিক প্রতিযোগিতায় অংশগ্রহণকালীন সময়ে ঘোষণা দিয়েছিলেন যে, প্যারিসে অনুষ্ঠতিব্য অলিম্পিক গেমসের ৮ম আসর চলাকালে একটি প্রতিযোগিতা অনুষ্ঠিত হবে। স্বাগতিক দেশের ফরাসী দাবা ফেডারেশন প্রতিযোগিতাটি পরিচালনা করবে। পরবর্তীতে স্বীকৃতিবিহীন অবস্থায় ১ম দাবা অলিম্পিয়াড অনুষ্ঠিত হয়। ২০ জুলাই, ১৯২৪ সালে প্যারিস টুর্ণামেন্ট চলাকালীন সময়ের শেষদিনে অংশগ্রহণকারী খেলোয়াড়দের অংশগ্রহণে ফিদে নামে বিশ্ব দাবা সংস্থাটির প্রতিষ্ঠা হয় যা ছিল সকল দাবা খেলোয়াড়ের মিলনস্থল। এছাড়া, ১৯২৪ সালের গ্রীষ্মকালীন অলিম্পিকে দাবা খেলাকে অলিম্পিক গেমসে অন্তর্ভুক্তির চেষ্টা চালানো হয়। কিন্তু, শৌখিন ও পেশাদারী খেলায়াড়দের মতবিভেদের কারণে তা হতে পারেনি।


title: দাবা অলিম্পিয়াড

text: ১৯২৭ সালে লন্ডনে ফিদে কর্তৃপক্ষ আনুষ্ঠানিকভাবে ১ম দাবা অলিম্পিয়াড আয়োজন করতে সক্ষম হয়। এতে মাত্র ১৬টি দেশের প্রতিযোগীগণ অংশ নিয়েছিলেন। ২য় বিশ্বযুদ্ধ শেষ না হওয়া পর্যন্ত অলিম্পিয়াডটি মাঝেমাঝেই বার্ষিকাকারে কিংবা অনিয়মিতভাবে অনুষ্ঠিত হতো। ১৯৫০ সালে থেকে অদ্যাবধি প্রতিযোগিতাটি প্রতি দুই বছর অন্তর অর্থাৎ দ্বি-বার্ষিকভিত্তিতে অনুষ্ঠিত হচ্ছে। ২০০৬ সালে অনুষ্ঠিত ৩৭তম দাবা অলিম্পিয়াডে বিশ্বের ১৩৩ দেশের দাবাড়ু অংশ নিয়েছিলেন।


title: দাবা অলিম্পিয়াড

text: ১৯৯৯ সালের জুন মাসে আন্তর্জাতিক অলিম্পিক কমিটি বা আইওসি ফিদে কর্তৃক নিয়ন্ত্রিত দাবা খেলাকে স্বীকৃতি দেয়। পাশাপাশি ফিদে সংস্থাটিও দাবা খেলায় আন্তর্জাতিক খেলাধূলার সংস্থা হিসেবে সর্বত্র স্বীকৃতি অর্জন করে। স্বীকৃতির দুই বছর পর ফিদে আইওসি'র মাদক-মুক্ত নিয়ম-কানুন দাবা খেলায়ও প্রবর্তন করে। এরফলেই এ আন্দোলনে সম্পৃক্তির ফলাফলস্বরূপ দাবা খেলাও অলিম্পিক খেলায় অন্যতম গুরুত্বপূর্ণ ইভেন্ট হিসেবে পরিগণিত হয়।


title: দাবা অলিম্পিয়াড

text: আন্তর্জাতিক অলিম্পিক কমিটির সদস্য হিসেবে ফিদে আইওসি'র নিয়ম-কানুন বিশেষ করে খেলোয়াড়দের ডোপিং টেস্ট পরীক্ষার প্রবর্তন করেছে। অলিম্পিক ক্রীড়ায় দাবা খেলার অন্তর্ভুক্তির বিষয়টি এখনও স্পষ্ট নয়। তবে, ফিদে কর্তৃক নিয়ন্ত্রিত দলগত চ্যাম্পিয়নশীপ প্রতিযোগিতা হিসেবে দাবা অলিম্পিয়াডের নামকরণ সম্পর্কীয় উৎপত্তি দিকের সাথে অলিম্পিক ক্রীড়ায় দাবার অন্তর্ভুক্তিতে কোন সম্পর্ক নেই।


title: দাবা অলিম্পিয়াড

text: ৪০তম বিশ্ব দাবা অলিম্পিয়াড সকলের জন্যে উন্মুক্ত এ প্রতিযোগিতায় বিশ্বের ১৫৮ দেশের দাবাড়ুরা এতে অংশ নেন। পুরুষদের পাশাপাশি নারী প্রতিযোগীগণও অংশগ্রহণ করেছেন। ২৭ আগস্ট থেকে ২৬ সেপ্টেম্বর, ২০১২ তারিখ পর্যন্ত বিশ্ব দাবা অলিম্পিয়াড তুরস্কের ইস্তাম্বুলে অনুষ্ঠিত হয়। পুরুষ বিভাগে আর্মেনিয়া ও নারী বিভাগে রাশিয়ার দাবাড়ুগণ চ্যাম্পিয়ন হন।


title: দাবা অলিম্পিয়াড

text: পুরুষ বিভাগে বাংলাদেশের পাঁচ গ্র্যান্ডমাস্টার - নিয়াজ মোর্শেদ, আবদুল্লাহ আল রাকিব, এনামুল হোসেন রাজীব, জিয়াউর রহমান ও রিফাত বিন সাত্তার এবং মহিলা বিভাগে - আন্তর্জাতিক মহিলা মাস্টার রানী হামিদ, ফিদে মাস্টার জাকিয়া সুলতানা, শামীমা শারমিন শিরিন, নাজরানা খান ইভা ও মাহমুদা চৌধুরী ডলি অংশগ্রহণ করেছেন। পুরুষ বিভাগে ৩৩তম ও নারী বিভাগে ৫২তম স্থান অধিকার করে।


title: দাবা অলিম্পিয়াড

text: * ১৯৭৬ সালে তৎকালীন সোভিয়েত ইউনিয়ন ও অন্যান্য কমিউনিস্টশাসিত দেশসমূহ রাজনৈতিক কারণে ২২তম দাবা অলিম্পিয়াডে অংশগ্রহণ করেনি।


title: দাবা অলিম্পিয়াড

text: ছকে পুরুষদের দলীয় অবস্থান তুলে ধরা হয়েছে। তন্মধ্যে অনানুষ্ঠানিক দাবা অলিম্পিয়াডও অন্তর্ভুক্ত।


title: দাবা অলিম্পিয়াড

text: সামগ্রীকভাবে সেরা ব্যক্তিগত ফলাফলের তালিকা নিম্নরূপঃ-


title: মরিস ভিনসেন্ট উইলকিস

text: মরিস ভিনসেন্ট উইলকিস একজন ব্রিটিশ কম্পিউটার বিজ্ঞানী।


title: মরিস ভিনসেন্ট উইলকিস

text: উইলকিস কেমব্রিজ বিশ্ববিদ্যালয়ের সেন্ট জন'স কলেজে ১৯৩১ থেকে ১৯৩৪ সাল পর্যন্ত গণিত নিয়ে পড়াশোনা করেন। তিনি ১৯৩৬ সালে মাস্টার্স ও ১৯৩৭ সালে ডক্টরেট ডিগ্রি লাভ করেন।


title: মরিস ভিনসেন্ট উইলকিস

text: উইলকিস ব্রিটিশ কম্পিউটার সোসাইটির প্রতিষ্ঠাতা এবং এর প্রথম প্রেসিডেন্ট (১৯৫৭-১৯৬০)।


title: অ্যালেন নেওয়েল

text: অ্যালেন নেওয়েল (১৯ মার্চ ১৯২৭ - ১৯ জুলাই ১৯৯২) একজন কম্পিউটার বিজ্ঞানী। তাঁর জন্ম এসান ফ্রান্সিস্কো-তে ১৯২৭ খ্রিস্টাব্দের ১৯ মার্চ।


title: অ্যালেন নেওয়েল

text: নেওয়েল ১৯৪৯ সালে স্ট্যানফোর্ড বিশ্ববিদ্যালয় থেকে ব্যাচেলর্স ডিগ্রি লাভ করেন।তিনি পিটসবার্গ-এ ১৯৯২-এর ১৯ জুলাই মৃত্যুবরণ করেন।


title: উত্তরায়ণ

text: উত্তরায়ণ হল দক্ষিণ অয়নান্ত (২১/২২ ডিসেম্বর) থেকে উত্তর অয়নান্ত (২০/২১ জুন) পর্যন্ত সময়কাল। এই সময় সূর্য আপাতদৃষ্টিতে উত্তরেদিকে গমন করে। কিন্তু ভ্রান্তিবশতঃ কখনও একে মকর সংক্রান্তি (যা বর্তমানে ১৪ জানুয়ারি অনুষ্ঠিত হয়) থেকে আষাঢ় (সনাতন বাংলা বর্ষপঞ্জী অনুসারে) সংক্রান্তি (যা বর্তমানে ১৮ জুলাই অনুষ্ঠিত হয়) পর্যন্ত সময়কাল হিসেবে চিহ্নিত করা হয়। একইভাবে ২১ জুন থেকে ২২ ডিসেম্বর পর্যন্ত সময়কালকে দক্ষিণায়ন বলা হয়। কিন্তু নিরয়ণ বর্ষপঞ্জী অনুসরণ করে ভ্রান্তিবশতঃ মকর সংক্রান্তিকেই উত্তরায়ণের সূচনাকাল হিসেবে সমগ্র ভারতে পালন করা হয়।


title: ধূসর পাণ্ডুলিপি

text: ধূসর পান্ডুলিপি কবি জীবনানন্দ দাশের দ্বিতীয় কাব্যগ্রন্থ। এই কাব্যগ্রন্থটি ১৯৩৬ খ্রিস্টাব্দে (১৩৪৩ বঙ্গাব্দ) ভারতে প্রকাশিত হয়। জীবনানন্দ এই বইটি কবি বুদ্ধদেব বসুকে উৎসর্গ করেন।


title: ধূসর পাণ্ডুলিপি

text:
"ধূসর পান্ডুলিপি" কাব্যগ্রন্থের ভূমিকায় জীবনানন্দ লিখেছেন:
"আমার প্রথম কবিতার বই প্রকাশিত হয়েছিল—১৩৩৪ সালে। তিন্তু সে বইথানা অনেকদিন আমার নিজের চোখের আড়ালেও হারিয়ে গেছে। আমার মনে হয় সে তার প্রাপ্য মূল্যই পেয়েছে।
১৩৩৬ সালে আর একখানা বই বার করবার আকাঙ্ক্ষা হয়েছিল। কিন্তু নিজ মনে কবিতা লিখে এবং কয়েকটি মাসিক পত্রিকায় প্রকাশিত ক'রে সে ইচ্ছাকে আমি শিশুর মত ঘুম পাড়িয়ে রেখেছিলাম। শিশুকে ফঅসময়ে এবং বারবার ঘুম থপাড়িয়ে রাখতে জননীন রেকম কষ্ট হয়, সেইরকম কেমন একটা ইদ্বেগ—খুব স্পষ্টও নয়, খুব নিরুত্তেজও নয়—এই ক'বছর ধ'রে বোধ ক'রে এসেছি আমি।
আজ ন'বছর পরে আমার দ্বিতীয় কবিতার বই বার হ'ল। এর নাম "ধূসর পান্ডুলিপি" এর পরিচয় দিচ্ছে। এই বইয়ের সব কবিতাই ১৩৩২ থেকে ১৩৩৬ সালের মধ্যে রচিত হয়েছে। ১৩৩২ সালে লেখা কবিতা, ১৩৩৬ সালে লেখা কবিতা—প্রায় এগারো বছর আগের প্রায় সাত বছর আগের রচনা সব আজ ১৩৪৩ সালে এই বইয়ের ভিতর ধরা দিল। আজ যে-সব মাসিক পত্রিকা আর নেই—প্রগতি, ধুপছায়া, কল্লোল—এই বইয়ের প্রায় সমস্ত কবিতাই সেইসব মাসিকে প্রকাশিত হয়েছিল একদিন।
সেই সময়কার অনেক অপ্রকাশিত কবিতাও আমার কাছে রয়েছে—যদিও ধূসর পাণ্ডুলিপির অনেক কবিতার চেয়েই তাদের দাবি একটুও কম নয়—তবুও সম্প্রতি আমার কাছে তারা ধূসরতর হয়ে বেঁচে রইল।"


title: ধূসর পাণ্ডুলিপি

text: এই কাব্যগ্রন্থে মোট কুড়িটি (২০) কবিতা অন্তর্ভুক্ত হয়েছে। কবিতাগুলোর শিরোনাম হলোঃ


title: ধূসর পাণ্ডুলিপি

text: যে কাব্যগ্রন্থ গুলো দিয়ে বাংলা আধুনিক কবিতার যাত্রা শুরু তার মধ্যে ধূসর পান্ডুলিপি অন্যতম বলে অনেকে মনে করেন। প্রথম কাব্যগ্রন্থ "ঝরা পালকে"র কবিতায় কাজী নজরুল ইসলাম, মোহিতলাল মজুমদার ও সত্যেন্দ্রনাথ দত্তের প্রভাব ছিলো লক্ষ্যণীয়। "ধূসর পাণ্ডুলিপি"-তেই তাঁর স্বকীয় কাব্য কৌশল পরিস্ফুট হয়ে ওঠে।


title: গণিত প্রতিযোগিতার তালিকা

text: গণিত প্রতিযোগিতার তালিকা (ইংরেজি ভাষাঃ List of mathematics competitions) বিশ্বব্যাপী বিভিন্ন দেশের মধ্যেকার গণিত বিষয়ে আন্তর্জাতিক কিংবা আঞ্চলিক বা জাতীয় এবং স্থানীয় পর্যায়ের অনুষ্ঠিত প্রতিযোগিতার তালিকা বিশেষ।


title: গণিত প্রতিযোগিতার তালিকা

text:
গণিত প্রতিযোগিতা কিংবা গণিত অলিম্পিয়াডের ন্যায় প্রতিযোগিতামূলক বিষয়ে প্রতিযোগীরা গণিত সংক্রান্ত বিষয়ের লিখিত পরীক্ষায় অংশগ্রহণ করে। পরীক্ষাগুলোয় বহু নির্বাচনী প্রশ্ন বা গাণিতিক প্রশ্ন দেয়া হয় যা সঠিক উত্তর বা বিস্তারিত সমাধান কিংবা প্রমাণ করতে হয়। যুক্তরাষ্ট্রে সাধারণতঃ একজন প্রতিযোগী লিখিত একটি পূর্ণাঙ্গ প্রমাণসিদ্ধ গাণিতিক উত্তর প্রদান করে যা গণিত অলিম্পিয়াড নামে পরিচিত।
http://matholymp.org.ua/>


title: সাতটি তারার তিমির

text: সাতটি তারার তিমির কবি জীবনানন্দ দাশের লেখা পঞ্চম কাব্যগ্রন্থ। ১৯৪৮ খ্রিস্টাব্দে (১৩৫৫ বঙ্গাব্দ) কলকাতা থেকে এটি গ্রন্থাকারে প্রকাশিত হয়। প্রকাশিত হওয়ার পর থেকেই এই কাব্যগ্রন্থের বিরুদ্ধে দুবোর্ধ্যতার অভিযোগ ওঠে।


title: সাতটি তারার তিমির

text: "সাতটি তারার তিমির" ১৯৪৮ সালে কলকাতা থেকে প্রকাশিত হয়। গুপ্ত রহমান এ্যান্ড গুপ্ত প্রকাশনী থেকে প্রকাশক আতাউর রহমান এটি প্রকাশ করেন। প্রচ্ছদ করেছিলেন সত্যজিৎ রায়। প্রথম প্রকাশের সময় বইটির দাম রাখা হয় আড়াই টাকা। বইটি উৎসর্গ করা হয় হুমায়ুন কবিরকে।


title: সাতটি তারার তিমির

text: এই কাব্যগ্রন্থে মোট চল্লিশটি(৪০) কবিতা অন্তর্ভুক্ত আছে। কবিতাগুলোর শিরোনাম হলোঃ


title: ২০০৮ গ্রীষ্মকালীন অলিম্পিকে দৌড়বাজী – পুরুষদের ২০ কিমি হাঁটা

text: ২০০৮ অলিম্পিক গেমসে পুরুষদের ২০ কিমি হাঁটা প্রতিযোগিতা আগস্টের ১৬ তারিখে অনুষ্ঠিত হয় বেইজিং ন্যাশনাল স্টেডিয়ামে।


text: যোগ্যতানির্ণায়ক মাপকাঠি ছিল ১:২৩:০০ (A মান) এবং ১:২৪:৩০ (B মান)।


text: এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।


text: এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।


text: নিম্নলিখিত শব্দসংক্ষেপগুলি ব্যবহার করা হয়েছে, -


title: মোহামেদ আমুর

text: মোহামেদ আমুর (জন্ম ১১ই নভেম্বর, ১৯৮৪) একজন আলজেরীয় প্রতিযোগিতামূলক হন্টনকারী। আমুর ২০০৮ অলিম্পিক গেমসে ২০ কিমি হাঁটায় অংশগ্রহণ করে ১:৩২:২১ সময়ে ৪৮তম স্থান অধিকার করেন।


title: মুস্তাফিজুর রহমান (গীতিকার)

text: মুস্তাফিজুর রহমান (জন্মঃ ১ জানুয়ারি, ১৯৩৯ - মৃত্যুঃ ১২ ডিসেম্বর, ১৯৯৮) ছিলেন একজন বাংলাদেশী গীতিকার এবং অনুবাদক। গান রচনা ছাড়াও কবিতা, গল্প, নাটক ও অনুবাদ কর্মে তিনি খ্যাতি ও সুনাম অর্জন করেন।


title: মুস্তাফিজুর রহমান (গীতিকার)

text: মুস্তাফিজুর রহমান ১৯৩৯ সালের ১ জানুয়ারি ভারতের পশ্চিমবঙ্গের ভগবানগোলা থানার আজমতপুর গ্রামে জন্মগ্রহন করেন। তাঁর পিতা কেরামুতুল্লাহ সরকার ছিলেন ফরাসি ভাষার সুপন্ডিত। তাঁর ছোট পিতৃব্য উপমহাদেশের প্রথম বাঙ্গালী মুসলমান-খ্যাতিমান প্রত্নকলাবিদ ও ঐতিহাসিক মৌলবী সামসুদ্দিন আহমেদ (১৮৮৯-১৯৮৭) ছিলেন পাকিস্তানের পুরাতত্ত্ব বিভাগের প্রথম পরিচালক। তিনি ১৯৪৭ সালে দেশ বিভাগের পর পিতা মাতার সাথে রাজশাহীতে চলে আসেন এবং রাজশাহী শহরের পশ্চিমাঞ্চলে স্থায়ীভাবে বসবাস শুরু করেন।


title: মুস্তাফিজুর রহমান (গীতিকার)

text: তিনি ১৯৫৩ সালে রাজশাহী কলেজিয়েট স্কুল থেকে ম্যাট্রিক পাশের পর ঐতিহ্যবাহী রাজশাহী কলেজে ভর্তি হন এবং ১৯৫৫ সালে আই.এ ও ১৯৫৭ সালে বি.এ পরীক্ষায় উত্তীর্ন হন। ১৯৬৯ সালে রাজশাহী বিশ্ববিদ্যালয় থেকে তিনি এল.এল.বি পরীক্ষায় প্রথম শ্রেণীতে প্রথম স্থান অধীকারের গৌরব অর্জন করেন। এই সময়কালে পঞ্চাশের দশকে বাংলা ভাষাকে তৎকালীন পাকিস্তানের অন্যতম রাষ্ট্রভাষা করার দাবীতে আন্দলন সংগ্রামে মিটিং মিছিলে তিনি সক্রিয়ভাবে অংশগ্রহন করেছেন। ভাষা আন্দলনের চেতনায় আলোড়িত হয়ে তিনি ছাত্রজীবন থেকেই অন্যায়ের বিরুদ্ধে সোচ্চার ছিলেন।


title: মুস্তাফিজুর রহমান (গীতিকার)

text: বি.এ পাশের পর কয়েক বছর তিনি রাজশাহী জেলার চারঘাট স্কুলে প্রধান শিক্ষকের দায়িত্ব পালন করেন। ষাটের দশকের শেষের দিকে তিনি পাকিস্তানের সামরিক জান্তা আইয়ুব খানের বিরুদ্ধে গণ অভ্যুত্থানে সয়ংক্রিয়ভাবে অংশগ্রহন করেন। ১৯৬৯ এ এল এল বি’র ফল প্রকাশের পর তৎকালীন সরকারের পক্ষ থেকে সরাসরি তাঁকে মুন্সেফ পদে চাকরীতে যোগদানের জন্য প্রস্তাব দেয়া হলেও তিনি রাজশাহী জজ কোর্টে আইন ব্যবসায় আত্মনিয়োগ করেন।


title: মুস্তাফিজুর রহমান (গীতিকার)

text: দেশ স্বাধীনের পর তিনি কিছুদিন ঢাকায় সাংবাদিকতা করেছেন। ১৯৭৪ সালে বাংলাদেশ বেতার রাজশাহী কেন্দ্রে তিনি সহকারী আঞ্চলিক পরিচালক হিসেবে কর্তব্যরত ছিলেন। তখন তাঁরই তত্বাবধানে রাজশাহী বেতারে প্রথম লোকসংগীত উৎসব সাড়ম্বরে অত্যন্ত সফলভাবে সম্পন্ন হয়েছে। সেই সময়ে রাজশাহীর কবি-সাহিত্যিকদের সম্মিলিত প্রচেষ্টায় “উত্তরা সাহিত্য মজলিশ” নামে একটি সাহিত্য সংগঠন গড়ে উঠে। মুস্তাফিজুর রহমান গামা এ সংগঠনের অন্যতম প্রতিষ্ঠাতা। ১৯৭৭ সালের জুন মাসে তাঁরই সার্বিক তত্বাবধানে রাজশাহীতে সর্বপ্রথম মাসব্যাপী জাতীয় সাংস্কৃতিক অনুষ্ঠানের আয়োজন করা হয়। এছাড়াও তিনি শাহ্ মকদুম ইনস্টিটিউট ও পাবলিক লাইব্রেরির সহ-সভাপতি হিসেবে দায়িত্ব পালন করেছেন। তিনি সহকারী আঞ্চলিক পরিচালক হিসেবে বাংলাদেশ বেতারের রংপুর, ঢাকা এবং চট্টগ্রাম কেন্দ্রে দায়িত্ব পালন করেছেন এবং চাকরী জীবনের একদম শেষ পর্যায়ে ১৯৯৬ সালের শেষ নাগাদ উপ আঞ্চলিক পরিচালক হিসেবে চট্টগ্রাম বেতার কেন্দ্র থেকে অবসর গ্রহণ করেন।


title: মুস্তাফিজুর রহমান (গীতিকার)

text: রাজশাহীতে সংগীত চর্চার পথ সুগম করার লক্ষ্যে ওস্তাদ আব্দুল মালেক খান ও ওস্তাদ আব্দুল আজ্জি বাচ্চু প্রমুখের সাথে তিনি “সুরবাণী সংগীত বিদ্যালয়” প্রতিষ্ঠায় বিশেষ ভূমিকা পালন করেন।


title: মুস্তাফিজুর রহমান (গীতিকার)

text:
রাজশাহীতে প্রথম জেলা শিল্পকলা একাডেমীর শাখা প্রতিষ্ঠালগ্নে তিনি ছিলেন প্রত্যক্ষ ও পরোক্ষ কারিগর। রাজশাহীতে নিয়মিত সাহিত্য চর্চার লক্ষ্যে কথাশিল্পী হাসান আজিজুল হক, কবি আবুবকর সিদ্দিক, অধ্যাপক আলী আনোয়ার, কবি খান আব্দুর রশিদ, কবি জুলফিকার মতিন, নাট্যশিল্পী আব্দুর রশিদ খান গজনবী প্রমুখ কতিপয় প্রতিষ্ঠিত প্রবীণ ও নবীন কবি সাহিত্যিকদের সমন্বয়ে “কতিপয় সাহিত্য গোষ্ঠী” নামে একটি সংগঠন প্রতিষ্ঠা করেন। এ প্রতিষ্ঠান থেকে তাঁর সম্পাদনায় কয়েকটি পত্রিকাও প্রকাশিত হয়েছিল।
রাজশাহীতে ষাট ও সত্তর দশকে লিটল ম্যাগাজিন আন্দোলনের অন্যতম পুরোধা ব্যক্তিত্ব হিসেবে তাঁর যথেষ্ট অবদান রয়েছে। উল্লেখ্য, রাজশাহী ছাড়াও রংপুর, ঢাকা ও চট্টগ্রামে চাকরীসূত্রে অবস্থানকালে তিনি অবসর সময়ে সাহিত্য-সংস্কৃতিমূলক ও জনকল্যানধর্মী বিভিন্ন প্রতিষ্ঠানের সাথে যুক্ত ছিলেন। লিটল ম্যাগাজিন প্রকাশের লক্ষ্যে যথেষ্ঠ সাহায্য-সহযোগিতা করে গেছেন। চট্টগ্রামে তিনি “বিশ্বজনীন শান্তি সংঘ” প্রতিষ্ঠা করেন।